
PETO 
VAI 
PELASTAJA? 

THORALF GILBRANT 

Thoralf Gilbrant 

EU, peto vai pelastaja? 

Euroopan unioni
politiikassa ja profetiassa 

RV-KIRJAT 
Vantaa 

Toinen painos 

Norjankielinen alkuteos 

EF I POLITIKK OG PROFETI 

Rex Forlag, Oslo 

Copyright © 1993 Thoralf Gilbrant 

Copyright © 1994 Ristin Voitto ry., Vantaa 
Suomentaneet K. Osuma ja Esko Halme 

ISBN 951-606-383-7 

Tekstin- ja sivunvalmistus 
Painomeklari Oy, Vantaa 

WSOY:n graafiset laitokset 
Juva 1994 

Sisällys 

Osa I 

EU:n HISTORIA JA ORGANISAATIO 

Luku 1 

Keskustelua EU:sta 9 

Luku 2 

Euroopan yhdysvallat 18 

Luku 3 

Talousalueesta poliittiseen liittoon 24 

Luku 4 

EU ja trilateraalinen järjestelmä 33 

Luku 5 

EU:n sisäisiä valtarakenteita 38 

Osa II 

EU - PUOLESTA JA VASTAAN 

Luku 6 

EU:n kulttuuritausta 51 

Luku 7 

EU:n paikka maailmassa 57 

Luku 8 

EU:n sisäisiä ongelmia 66 

Luku 9 

EU ja Pohjolan poliittinen tilanne 80 

Luku 10 

EU ja Pohjolan taloudellinen asema 99 

Osa III 

EU JA PROFETIAT 

Luku 11 

Mitä on profetia? 121 

Luku 12 

Messiaaniset profetiat 125 

Luku 13 

Raamatun profetioiden alkeet 134 

Luku 14 

Etukäteen kirjoitettu maailmanhistoria 142 

Luku 15 

Euroopan unioni ja Rooman valtakunta 151 

Luku 16 

Ennusteita ja profetioita 159 

Osa IV 

PROFEETALLISIA NÄKÖKULMIA 

Luku 17 

Antikristus ja Rooman valtakunta 175 

Luku 18 

Rooman imperiumin jälleenrakentaminen
ja Antikristuksen valtakunta 181 

Liite: 

Suomalaisia kommentteja 

EU-keskusteluun 193 

OSA I 

EU:n HISTORIA JA 
ORGANISAATIO 

Luku 1 

Keskustelua EU:sta 

Elämme Euroopan kohtalonhetkiä. Kansamme on
historiansa tärkeimmän ratkaisun partaalla. Koskaan
ennen ei ole ollut yhtä tarpeen harkita asioita näin
tarkasti. 

Nämä tärkeät asiat koskevat jäsenyyttämme Euroopan
unionissa. Suoremmin sanottuna ne koskevat 
Euroopan unionia sellaisena kuin se ilmenee ns. 
Maastrichtin sopimuksessa. Euroopan yhdentyminen
on nyt kulkenut niin pitkälle, että uuden läntisen
liiton ääriviivat ovat jo nähtävissä. Liitto hahmottuu
samaan aikaan kun mahtava neuvostoleiri on lopullisesti
purkautunut idässä. Voimmeko me liittyä 
EU:iin kansana ja tulla samalla suuren läntisen valtioyhteisön, 
Euroopan yhdysvaltojen, jäseneksi? 

Yksi asia on varma. Paratiisia ei tule olemaan sen
enempää EU:n jäsenenä kuin sen ulkopuolellakaan. 
Ja valitsimmepa kuinka tahansa, hinta on maksettava
aina. 

On paljasta realismia tajuta se, että liittyminen 
EU:iin tulee maksamaan meille paljon, tavattoman
paljon. Myöhemmin voi olla kysymyksessä myös
kansallisen itsenäisyytemme menetys. Koko lakijärjestelmämme 
- mukaan lukien perustuslait - alistetaan 
Brysselistä määrättävien direktiivien hallintaan. 
Joudumme EU:n säädöskokoelmien ja tuomioistuinten
armoille. Meidän on mukauduttava yhteisön talouteen
ja politiikkaan. Emme ole enää isäntiä omassa
talossamme. 

Yhtä varmaa kuitenkin on, ettei ulkopuolelle jääminenkään
ole ilmaista. Todellisuudessa tuosta hinnasta
on tulossa niin korkea, että on epävarmaa, onko
kansamme valmis maksamaan itsenäisyydestään
niin kovan uhrin. On näet otettava huomioon, että
joudumme elämään Euroopassa ennen näkemättömän
voimakkaan mahdin jatkuvan taloudellisen ja
poliittisen painostuksen alaisena. Tuo supervalta tulee
turvaamaan sisämarkkinansa muun maailman ja
siis meidänkin välille määrättävin tullimuurein. Johan
meillä on esimerkkejä siitä, kuinka yhteisö on
suojannut etujaan ja sulkenut ulkopuolelle vakavia
kilpailijoitaan, ja se on ollut vasta alkua. Eteemme aukeaa
siis pelottavia näkymiä. 

Meitä odottava valinta on niin vaikea ja tärkeä, että
sekä jaa- että ei-ihmisten olisi oltava epäröivällä kannalla. 

Tilanteessa jossa koko Eurooppa muotoutuu silmiemme
edessä uudelleen ja jossa meidän on tehtävä
kansamme koko tulevaisuuteen vaikuttava päätös, 
on velvollisuutemme perehtyä asiaan niin perusteellisesti
kuin suinkin. Mutta eikö se ole liian vaikeaa tavalliselle
ihmiselle? Kieltämättä näin on, mutta toisaalta
tilanne on ristiriidassa niiden periaatteiden
kanssa, joiden varassa kansanvaltamme seisoo. Itse
asiassa se on loukkaus koko demokraattista järjestelmäämme
kohtaan. 

Kyllä kansa tietää! Useimmilla ihmisillä on kosolti
tervettä järkeä - mikäli sitä vain käytetään. Paradoksaalista
kyllä, on lisättävä, että poliitikot ja "asiantuntijat" 
eivät läheskään aina olekaan ylivertaisen
viisaita. Oxenstiernan sanat eivät ole menettäneet
ajankohtaisuuttaan: "Poikaseni! Kunpa tietäisitkin, 
minkä hölmöyden turvin maailmaa hallitaan!" 

Taistelun kuumuudessa 

Jotain voimme oppia siitä keskustelusta, jota on käyty
tiedotusvälineissä - sekä positiivisessa että negatiivisessa
mielessä. Molemmilta puolilta on noussut
esiin hyvin asiallisia perusteita, mutta kaikki ne eivät
ole olleet erityisen korkeatasoisia. Runsaasti on nähty
henkilöön kohdistuvaa hyökkäilyä sekä kitkerää
pistelyä. Onneksi joukossa on ollut myös huumorin
pilkahduksia. 

Vastustavan ryhmän kokouksessa heidän johtajansa 
Kristen Nygaard piti lystiä kyliä-puolen määritelmällä
sanalle "unioni 7 . Pääministeri Gro Harlem Bruntland
oli sanonut ns. kosiomatkallaan Hardangerissa, 
ettei hän pelännyt Euroopan yhteisöjen muodostumista 
Euroopan unioniksi, koska norjan kielessä unioni
-sanalla on hyvä ja positiivinen kaiku. Se merkitsi
yhteistyön ja voimien yhdistämisen suuntausta, hän
mainitsi. Muuan toinen EU-kannattaja selitti Norjan
yleisradiossa esiintyessään, mikä merkitys unioni-sanalla
on ruotsissa, englannissa, ranskassa ja saksassa. 
"Pahoin pelkään, että tulevina viikkoina saamme oppia, 
mitä tuo sana merkitsee italiaksi, hollanniksi, portugaliksi, 
kreikaksi tai mahdollisesti esperantoksi", 
ilakoi Nygaard yhdistyksensä juhlassa. 

Joillakuilla on ollut hauskaa myös siitä pääministerin
lausunnosta, jossa hän viittasi Euroopan yhteisöjen
jäsenyyden tuomaan "lisädemokratiaan", jota
saataisiin kunnallishallinnon, lääninhallitusten sekä
suurkäräjien oheen. Euroopan yhtymisessä ei siis olisi
kysymys "demokratian vajeesta", kuten muutamat
ovat huomauttaneet. 

Muuten kyliä-osapuoli on esittänyt voimakasta pilkantekoa
ei-kansan älynlahjoista tai oikeammin niiden
puutteesta. Vieläpä valtakunnan korkein virkamies, 
itse suurkäräjien presidentti, katsoo että EU:n
ulkopuolella Norjasta tulee "surkeiden hyypiöiden
viimeinen reservaatti Euroopassa". Hoyren johtaja ei
jää toiseksi. Hän kutsuu EU:n vastustajia "jälkeenjääneiksi", 
joille ei suurin surminkaan voi antaa hallitusvastuuta. 

Kyliä-rintaman agitoinnissaan jatkuvasti käyttämä
vastustajien pilkkahahmo on maalaistolvana, jolla on
pipo päässä ja vaatetuksena viime vuosisadan talonpoikaispuku. 
Kun Eurooppa-liike julkaisi uuden
kampanjajulisteensa, siinä oli mukana tontun näköinen
olento, joka kurkistelee kauhistuneen näköisenä
sievästä ruusukuvioisesta arkustaan. "Julisteessa on
nähtävissä idiootti, joka kurkkailee lymypaikastaan", 
huomauttaa vastustajien johtaja. "Se tarkoittaa EU:n
vastustajaa ja Norjan kansaa. Eurooppa-liike pitää
meitä hölmöinä." 

Eräät kultivoituneemmat EU:n kannattajat sitä vastoin
ovat alkaneet pitää tuollaista vulgaaria agitointia
kiusallisena. NHO:n johtaja Arve Thorvik, yksi EU:n
eturivin puolestapuhujista, myöntää sen seikan, että
osa hänen kannattajistaan on "superurbaaneja, jotka
vihaavat navetanhajua ja pitävät isänmaataan hiukkasen
yksinkertaisena" 

Kuten huomaamme, nimittelyissä ei ole kitsasteltu. 
Toiselta puolen puhutaan tonttumentaliteetista, kansallisista
egoisteista, rasisteista tai tyhmyreistä, jotka
eivät ymmärrä sen paremmin isänmaan etua kuin
omaansakaan ja jotka tekevät koko Eurooppa-keskustelusta
idioottimaisen. Toisaalta taas kysytään, 
onko olemassakaan sen äärimmäisempää muotoa rasismia
kuin se, joka haluaa organisoida valkoisen rodun
muuta maailmaa vastaan. Vastapuolta syytetään
manipuloinnista sekä epädemokraattisesta hämäyksestä, 
jota suorittavat eräät "pohjattoman epärehelliset" 
poliitikot. Ne tahot, joita luonnehditaan tällä tavoin, 
ovat maan johtavia poliitikkoja ja lehtimiehiä. 

Paljon ei ole jäänyt puuttumaan maanpetossyytteistä. 
Vastauksena Eurooppa-liikkeen "verta ja piikkilankaa" 
-kampanjalle ei-liike pelottelee tulevalla
eurooppalaisella suursodalla, jonka takia ei ole viisasta
kiirehtiä yhtenevään Eurooppaan, ja muistuttaa 
Quislingin Eurooppa-näkemysten ja nykypäivän
idealististen integraatiounelmien yhtymäkohdista. Ei
tarvitse kuin vaihtaa Brysselin tilalle Berliini, niin samankaltaisuuden
näkee selvästi! Oliko Quisling vain
aikaansa edellä oleva näkijä? - Tätä tällaista syytösten
ja nimittelyjen luetteloa voisi jatkaa. Ruutia ei todellakaan
ole säästetty. 

Kansallisia, paikallisia sekä
maailmanlaajuisia näkökohtia 

Aina kun järkevillä ihmisillä on eri käsitys jostain
asiasta, molemmilla osapuolilla on säännöllisesti esitettävänä
varteenotettavia näkökantoja. Niinpä tuollainen
yksipuolinen vuorenvarmuus tuntuu kovin
hämmentävältä. Tarkoituksemme onkin auttaa halukkaita
pääsemään asioihin sisälle. 

Mutta kuka asettuisi oppiriitojen ratkaisijaksi? Euroopan
yhteisön asioiden liepeille on syntynyt kokonainen
pieni kirjasto tietoa, mutta se on kovin mutkikasta
ja riittämätöntä ennakkokäsityksen muodostamista
silmälläpitäen. Näin on laita myös sen tiedotevihkosen, 
jonka hallitus on julkaissut. 

Ei ole kuviteltavissa, että voisimme lähestyä asioita
absoluuttisen neutraalin asenteen pohjalta. Se ei ole
sen enempää mahdollista kuin toivottavaakaan. Kaikilla
meillä on jo olemassa kokoelma oletuksia, kokemuksia
ja opittuja käsityksiä, jotka usein määräävät
mielipiteistämme. Vieläpä koko elämänasenteemme
ja -näkemyksemme vaikuttaa arvioihimme ja tekoihimme. 

Monet EU:a käsittelevistä teoksista kattavat suurimmaksi
osaksi vain keskustelun reuna-alueita ja
esittelevät asiat tietyistä näkövinkkeleistä. Ne lähestyvät 
EU:a esim. taloudellisesta, poliittisesta, sosiologisesta
tai ekologisesta näkökulmasta. Harvat meistä
tulevat hankkineeksi kovin monia EU-kirjoja - se
maksaisi rahaa tuhatmäärin ja vaatisi kosolti tutustumisaikaa. 
Sitä paitsi teosten teksti on niin erikoistunutta, 
ettei siihen useinkaan ole helppoa paneutua. 

Tarvitaan siis koottu katsaus monista eri asia-alueista, 
jotta kykenemme muodostamaan mielipiteemme. 
Tässä teoksessa yritämme luoda keskitetyn
esityksen koko aiheesta kansallisine, aluepoliittisine
sekä globaalisine näkymineen. Näiden lisäksi tarkastelemme
myös uskonnollisia vaikutuksia. Euroopan
yhtyminen on epäilemättä aikamme tärkeintä poliittista
liikehdintää. Seisomme sellaisten ilmiöiden äärellä, 
joilla tulee olemaan vaikutuksensa niin kunnallispolitiikkaan
kuin maailmantapahtumiin. Valinkauhassa
ei ole vain Eurooppa, vaan kyseessä on uusi
maailmanjärjestys. 

Jos haluamme ruveta ratkomaan niin monimutkaista
kysymystä kuin EU-asia, joudumme ottamaan
heti huomioon kaksi seikkaa. Ensinnäkin on hankittava
katsaus asioiden eri osa-alueista. Toiseksi meidän
on turha kuvitella, että näiden yksityiskohtien
summa voisi olla mielipiteemme pohjana. Puolesta ja
vastaan olevia näkökohtia ei voi laskea yhteen mutta
niitä voi punnita. Olennainen ja vähemmän tärkeä on
eroteltava toisistaan. Jokin oleellinen, painava tosiasia
voi avata näkyviin kokonaisen jonon vähäisempiä
merkitseviä seikkoja, jotka jo sinänsä antavat uuden
suunnan. Kysymys kuuluu koko ajan: mikä merkitsee
eniten. 

Mistä EU.ssa oikein on kysymys? Tähän ei voi antaa
lyhyttä ja tyhjentävää vastausta. Ongelma on liian
laaja. Jos haluaa tehdä ongelmavyyhdestä ymmärrettävän, 
joutuu käyttämään paljon energiaa ja
ajattelemaan omilla aivoillaan. Mutta me voimme
tehdä yhden asian, voimme järjestellä aineiston niin
että se on helpoimmin ymmärrettävässä muodossa. 

Uskonnollisia näköaloja 

Useimmat tätä asia-aluetta käsitelleet tahot eivät ole
juurikaan nähneet uskonnollisia aspekteja EU-kysymyksessä, 
jos eivät sitten ole löytäneet helppohintaisia
naurettavuuksia. Tällainen vaiteliaisuus on ollut
täysin epäasiallista, sillä uskonnollisilla näkökohdilla
on kaikella kohtuudella suuri osuutensa käynnissä
olevassa kehityskulussa. 

Epäämättömästi juuri uskonnolliset syyt painoivat
vaa'assa ratkaisevasti, kun EY:stä äänestettiin Norjassa 1972. 
Vaikka itse vastustava siipi ei enää olisikaan
yhtä lailla riippuvainen ns. kristikansan äänistä, voidaan
varsin hyvin ajatella, että sama toistuisi uudessakin
äänestyksessä. Kun asialla on niin perinpohjaisia
poliittisia seurauksia, luulisi jokaisen äänestäjän
ottavan ratkaisunsa vakavasti. Tuhannet ymmärtäväiset
ja vilpittömät kristityt vastustavat EU:iin liittymistä
uskonnollisten arvojen perustalta. Niitä arvoja
ei pinnallinen ja ylimielinen sanoilla leikittely voi lakaista
pois. Jos ihmisellä on hitustakaan kunnioitusta
toisen mielipiteitä kohtaan, hän vähintäänkin haluaa
kuunnella, mistä vastapuolen kannanotoissa on kysymys. 

Euroopan unionin järjestelmät sotivat monestakin
syystä uskonnollisia periaatteita vastaan. Ensinnäkin 
EU: n menetelmät ja päämäärät ovat erilaisia kuin
kristilliset arvot. Yhteisön kasvufilosofia voi merkitä
ympäristön ja luonnon turmeltumista. Epäilevästi
voidaan myös suhtautua kapitalistiseen ja liberaaliin
markkinatalouteen, jolla on vastakohtaisuutensa
kristilliseen etiikkaan nähden. Huolenaihe on myös
yhteisön suhtautuminen kehitysapuun jne. 

Toiseksi on pelättävissä, että pohjoiseurooppalainen
protestanttisuus jauhautuu EU:ssa hallitsevan
katolisuuden jalkoihin. 

Kolmas seikka, joka estää ajattelemasta myönteisesti 
EU:iin liittymisestä, on näkemys Raamatun profetioista. 
Raamattu kertoo, että lopunaikana paljastuu
suuri antikristillinen valtakunta. Kirkkoisien ajoista
asti on esitetty, että se olisi Rooman valtakunta. Tämä
on ollut kautta kirkkohistorian tavallinen tulkinta 
Danielin kirjasta ja Johanneksen ilmestyksestä. Kun
uusi yhteisö nyt on nousemassa muinaisen Rooman
valtakunnan alueelle, se saattaa monien mielestä olla
alku profeetalliselle maailmanvallalle. Tämäkään
asia ei saata olla vaikuttamatta mielipiteemme muodostumiseen. 

Koskaan ennen politiikkamme suunnan valinta ei
ole ollut yhtä ratkaisevaa kuin nyt. Eivätkä profetiat
ole koskaan olleet yhtä ajankohtaisia. Tämä kirja kertoo
sekä politiikasta että profetiasta. 

Luku 2 
Euroopan yhdysvallat 

Uusi imperiumi on nousemassa, Euroopan yhdysvallat. 
Tosin idea on jo vanha. Se pohjautuu vanhan ajan 
Kreikan maa-alueeseen sekä keskiaikaisiin pyrkimyksiin
pystyttää Rooman valtakunta uudelleen. 
Historiasta tunnemme monia yrityksiä Euroopan yhdistämiseksi. 

Meidän "kristikunnaksi" nimittämämme voima
kohosi poliittiseksi vaikuttajaksi paavinkirkon ja Euroopan
ruhtinaiden konkordaatin myötä. Paavinkirkon
päämääränä on ollut koko ajan koota eurooppalaiset
kirkon helmaan. Valloittajakuningas Kaarle 
Suuri yritti uudistaa Rooman vallan tultuaan kruunatuksi 
Rooman keisariksi vuonna 800. Länsi-Rooman
keisarikunta uudisti pyhän Rooman vallan saksalaisena, 
ja sen vaikutus kesti vuosisatoja. 

Yritykset koota Eurooppa yhteisen lipun alle jatkuivat
myöhempinäkin aikoina, joskin eri syistä ja eri
päämäärin. Aikaisemmat utopistiset kirjoitelmat, joita 
Platonin tyyliin julkaisivat sellaiset miehet kuin 
Thomas More ja Francis Bacon, korvautuivat teoksilla, 
jotka rakensivat poliittista filosofiaa. Immanuel 

Kant väitti 1795 kirjassaan ikuisesta rauhasta, että itsehallinto
on barbaarien hallitusmuoto. Rauha voitaisiin
säilyttää vain keskitetyn kansainvälisen järjestelmän
avulla, jolla olisi myös lainsäädäntövalta. 

Napoleonin lyhytaikainen imperiumi sekä hänen
kruunaamisensa Rooman keisariksi oli jälleen yksi
yritys koota Eurooppa yhteen. Tavallaan Napoleonin
sodat olivat Ranskan vallankumouksen jatkoa kansainvälisellä
tasolla. Ranskalaisten joukkojen tunkeutumisessa 
Italiaan, Saksaan ja Espanjaan oli joka tapauksessa
tarkoituksena vapauttaa nuo kansat ja yhdistää
ne suureksi eurooppalaiseksi liittoumaksi. 

Uudempia Eurooppa-liikkeitä 

Itävaltalainen kreivi Coudenhove Calergi oli vuosisatamme
ensimmäisiä Euroopan yhtenäisyyden ajajia. 
Hän julkaisi 1923 kirjan Pan Europa ja aloitti samalla
alkuperäisen Eurooppa-liikehdinnän. Aluksi menestys
oli vaatimatonta, mutta läpimurto tapahtui toisen
maailmansodan jälkeen. 

Suuri merkitys oli sillä, että sodan voittajien eturivin
strategi Winston Churchill puki sanoiksi eurooppalaisen
liiton tarpeen: "En näe mitään syytä siihen, 
miksei maailmanjärjestön suojeluksessa voitaisi
muodostaa Euroopan yhdysvaltoja, jotka yhdistäisivät
mantereen sellaisella tavalla, ettei sitä ole nähty
sitten Rooman valtakunnan häviön, ja missä ihmiset
voisivat elää rauhassa, oikeudenmukaisuuden ja hyvinvoinnin
vallitessa." 

Kuten huomaamme, alusta asti on ollut kysymyksessä
jokin pitemmälle menevä yhtymä kuin vapaiden
ja itsenäisten eurooppalaisten valtioiden yhteistyö. 
Päämääränä on koko ajan ollut uusi valtiorakenne, 
eurooppalainen unioni. 

Ratkaiseva askel kohti yhteistä Eurooppaa astuttiin 
25. maaliskuuta 1957, kun allekirjoitettiin Rooman
sopimus. Tuolla historiallisella hetkellä kumisivat
kaikki Rooman kirkonkellot. Euroopan yhtymä oli
syntynyt. Se oli uutta kansainvälisen oikeuden kannalta
ja julisti alkaneeksi uuden kauden sekä Euroopan
historiassa että maailmanlaajuisesti. 

Kaksi erilaista EU-mallia 

Tällä hetkellä mielipiteet ovat jakautuneet, millaiseksi 
EU:a pitäisi kehittää, ja yhteisö on jatkuvassa käymistilassa. 
Keskeisessä asemassa oleva EU-virkamies 
Michael Shacleton näkee kaksi mahdollisuutta. Toinen
on suhteellisen heikon keskusjohdon yhteisö, 
jonka puitteissa valtiot harrastavat yhteistyötä niillä
aloilla, joilla tuntevat mielenkiintoa. Tällöin EU koostuisi
joukosta eurooppalaisia instituutioita, joilta
puuttuisi liitolle luonteenomainen yhtenäisyys. Voidaan
katsoa, että jotain tämän suuntaista olisi ollut se 
EU, johon brittien entinen pääministeri Margaret 
Thatcher tähtäsi. 

Toinen mahdollisuus on Shacletonin mukaan se, että 
EU:lla on vahva keskusjohto ja hierarkinen poliittinen
kulttuuri. Tällöin EU erottautuisi muusta maailmasta. 
Tämän mallin myötä EU:sta tulisi maailmaan
yksi valtablokki lisää. Tämä olisi Jean Monnet'n ja 
Jacques Delorsin unionimalli. 

Voitaisiin vielä lisätä: Ensimmäiseksi mainittu, hajautettu 
EU-malli, joka säilyttäisi osanottajamaiden
suvereenisuuden, on Ison-Britannian toivoma malli, 
kun taas Manner-Euroopan isot valtiot pyrkivät keskitettyyn
malliin, jossa valta siirrettäisiin Brysselin
keskushallitukselle. Aikaa myöten kiista näistä vaihtoehdoista
tulee varmasti lisääntymään unionin sisällä. 

Tilanteen monimutkaisuus ilmenee Englannin poliitikkojen
paradoksaalisesta käyttäytymisestä, he
kun epäilyksistään huolimatta tukevat Maastrichtin
sopimusta ja sen ylikansallisia pyrkimyksiä. Näin he
tekevät yksinkertaisesti siitä syystä, että pelkäävät tulevansa
eristetyksi Manner-Euroopan yhteisöstä eivätkä
halua toisaalta antaa yhteisön johdon luisua
kokonaan mantereen isoille valtioille. 

Pahimpana kaikista vaihtoehdoista nähdään se, että
mahtava Saksa vetäytyisi irti yhteistyöstä. EU-komission
presidentti, ranskalainen Jacques Delors on
varoitellut siitä, millaisia seurauksia Maastrichtin sopimuksen
vastustamisella voisi olla. Taasko halutaan
heittää historian opetukset roskakoriin ja antaa suuren 
Saksan jäädä yksinään toimimaan Euroopan sydämeen? 

Epäselvyyttä Eurooppa-ajattelussa 

Kuvailtu yhteisössä vallitseva hajanaisuus voi valaista
mielenkiintoisella tavalla jäsenyyden hakijamaiden
kannattajien ja vastustajien vastakohtaisuuksia. 
Jäsenyyden vastustajat kuuluvat - usein hyvällä syyllä 
- moittivan kannattajia siitä, että nämä kyllä mieluusti
puhuvat sisämarkkinoista, tullimuureista ja
kauppasopimuksista, mutta ovat haluttomia mainitsemaan
itsenäisyyden ja itsehallinnon menetyksestä
sekä dominoivasta EU-valtiosta. 

Tämä kannattajapuolen käytös ei välttämättä ole
epäreilu yritys harhauttaa kansaa ja viedä maa unioniin
väärin perustein. Kysymys voi olla kaikessa yksinkertaisuudessaan
siitä, etteivät kannattajat itse
ymmärrä EU:lla uutta valtiota. 

Sellaiselta näyttikin Maastrichtin sopimuksen solmimisen
aikoihin. Norjan EY-kannattajat ottivat etäisyyttä
sopimustekstiin. Aftenpostenin suurkäräjätoimittaja 
Kjell Hansen kirjoitti, että Maastrichtin sopimus
meni "liian pitkälle liian nopeasti ja leimautui liian
selkeästi Brysselin byrokraattien tuotteeksi". Hänen
johtopäätöksensä kuului: "Meille Eurooppa ei
voi olla liittovaltio vaan ryhmä itsenäisiä maita yhteistyössä." 

Ei ole mitenkään hämmästyttävää, että EY-myönteiset
poliitikot yrittivät torjua noin suorasukaisen artikkelin
valittamalla, ettei Maastricht-sopimus sentään
mikään "hirviö" ole. Tarkemmin katsoen norjalaiset
eturivin poliitikot silti julistautuivat yksimielisinä
asian taakse. 

Hoyren puoluejohtaja Kaci Kullman Five sanoi olevansa
samaa mieltä, kun esitettiin toivomus EU:n
muodostamisesta kansallisuuksien Euroopaksi. Hän
ei katso sopimuksen olevan sellainen, jolta EU tulee
näyttämään tulevaisuudessa, eikä usko siitä kehittyvän
supervaltaa. 

Entinen pääministeri Jan P. Syse on vahvasti samaa
mieltä. Hän katsoo, että Maastrichtin sopimus aiheuttaa
vaikeuksia suhteessa yleiseen mielipiteeseen
sekä Norjassa että myös nykyisissä jäsenmaissa. Hän
on myös sitä mieltä, että kansan EU-asenteet ovat lähempänä 
Margaret Thatcherin mallia kuin Jacques 
Delorsin. 

Näiden hämmästyttävien lausuntojen jälkeen johtopäätöksenä
voi olla vain, että se EU, johon nuo poliitikot
ovat menossa, onkin sellainen, jonka suuri osa
vastustajistakin voi mielellään hyväksyä! 

Matkalla Euroopan unioniin 

Onko sellaista Euroopan unionia kuitenkaan todellisessa
maailmassa? Voimmeko olla huomaamatta, että 
Maastrichtin sopimus eurooppalaisesta liitosta johtaa 
- ei vain uuteen EY:n kehitysvaiheeseen vaan uuteen
vaiheeseen Euroopan historiassa? 

Vaikkakin brittien pääministeri on ensi vaiheessa
hidastellut, se ei estä muita jäsenvaltioita marssimasta
yhteiseen eurooppalaiseen valtioon - Englanti perässä
hinauksessa. Pienen Tanskan pidättely-yritykset
merkitsevät tuskin mitään. Ranskan Mitterrand
sekä Saksan Kohl ovat lyhyesti todenneet, että he
ovat menossa päättäväisesti ja häiriintymättä Euroopan
unioniin. 

Eikö meidän kaikkien pitäisi nyt käsittää, että Euroopan
yhdysvallat on muotoutumassa? 

Luku 3 

Talousalueesta
poliittiseen liittoon 

Euroopan yhteismarkkinoiden perusta ja perustuslaki
on Roomassa 25.3.57 allekirjoitettu sopimus. Tämän 
"Euroopan valtioiden liiton" ensimmäinen yhteistyömuoto
oli talousyhteisö, joka oli jatkoa 1951 
muodostetulle Euroopan hiili- ja teräsyhteisölle. Tarkoituksena
oli pystyttää Euroopan rajoille tullimuuri
ja samalla hävittää kaikki tullirajat sen sisällä. Euroopan
talousyhteisön tarkoituksena oli toteuttaa ns. 
neljä vapautta: tavaroiden, palvelujen, pääomien ja henkilöiden
vapaa vaihto ja liikkuminen. 

Roomassa solmittu valtiosopimus on epäilemättä
kaikkein tärkeimpiä kansainvälisiä sopimuksia. Tullimääräyksineen
ja "neljine vapauksineen" se pani
alulle yhdentymiskulun, joka vääjäämättä johtaisi
poliittiseen liittoon. 

Juuri tämä yhdentyminen on nyt koko ajan meneillään. 
Ns. Maastrichtin sopimus merkitsee Rooman
sopimuksen korjausta ja ajanmukaistamista. Euroopan 
"talousyhteisöstä" nimi muuttui Euroopan "yhteisöksi" 
ja nyt Euroopan "unioniksi". Uusi liitto ei
enää olekaan ennen kaikkea taloudellinen järjestö, se
on poliittinen luomus. Askel Roomasta Maastrichtiin
merkitsee askelta ekonomisesta poliittiseen unioniin. 
Niinpä Maastrichtin sopimuksen nimi kuuluukin 
"Sopimus Euroopan unionista". Niin kauan kuin nimitys
on ollut olemassa, sillä on tarkoitettu Euroopan
liittovaltiota. 

Tämä on sopusoinnussa myös asioiden todellisen
laidan kanssa. Jos ei ennen niin viimeistään nyt voimme
puhua Euroopan liitosta poliittisena unionina, joka
käsittää myös taloudellisen yhdistymisen. 

Maastrichtin sopimus lyö siis lukkoon kumoamattomasti
ja peruuttamattomasti sen, että tulevaisuudessa 
Euroopan yhteisö on muotoutunut eurooppalaiseksi
liittovaltioksi. Nyt yhteisön sisällä käytävä
keskustelu tästä aiheesta on ainoastaan jonkinlainen
jälkimaininki siitä debatista, joka on todellisuudessa
jo käyty ja päättynyt. Erilaisten EU-mallien välillä ei
ole enää mahdollista tehdä valintaa. Yhteisöön pyrkivillä
ulkopuolisilla samoin kuin jo liiton sisällä olevillakin
on vain yksi valittava vaihtoehto, jos mielivät 
Euroopan unioniin, ja se on hyväksyä käsillä oleva
unionimuoto. 

Asiat eivät tietenkään välttämättä kehity kitkatta ja
täysin sovitusti. Päinvastoin on ilmiselvää, että vaikeuksia
esiintyy eri suunnitelmissa. Sopimukset olisi
saatava läpi kansanäänestyksissä ja parlamenteissa. 
Korkeimpien oikeusistuinten on eri maissa tarkistettava, 
että Maastrichtin sopimus on sopusoinnussa
kansallisten perustuslakien kanssa. Osavaltiot ja eri
alueet vaativat veto-oikeutta suvereniteettinsa menetyksen
vuoksi ja ovat yli rajojen yhteistyössä omia
hallituksiaan ja parlamenttejaan vastaan. Totta kai vie
aikansa voittaa tällaiset vaikeudet, mutta ne luultavasti
voitetaan. Se on vain ajan kysymys. 

Taloudellinen ja rahaunioni 

Euroopan vapaakauppa-alueella on ollut jo nyt maailman
vahvimmat ostomarkkinat. Väestöä on vain
noin seitsemän prosenttia maailman väkiluvusta, 
mutta maailmantaloudesta osuus on ollut lähes 30 
prosenttia ja maailmankaupasta kokonaista 40 %. 
Bruttokansantuote on noin kuusi biljoonaa dollaria, 
osapuilleen sama kuin USA:n ja melkein kaksinkertainen 
Japaniin nähden. Euroopan unionista tulee siis
taloudellisten valtaryhmittymien jättiläinen. 

Päätös taloudellisesta liitosta oli epäilemättä tärkein 
Maastrichtin sopimuksista. Se vie taloudellisen
yhdentymisen niin pitkälle, ettei maailma ole vastaavaa
nähnyt. EU tulee olemaan periaatteidensa mukaan
monopolien ja protektionismin liitto, joka samaan
aikaan on muuta maailmaa kohtaan rajoittava
ja ekspansiivinen. 

Talousliitto voi toteutua jo 1997. Tiiviimpi yhteistyö
tulee edistämään taloutta. Se merkitsee keskitettyä
raha- ja luottopolitiikkaa sekä palkka- ja verotasojen
ja valtionbudjettien yhdenmukaistamista. 

Tärkein on tässä suhteessa sopimus liiton pankista
ja omasta rahasta, ecusta, joka tulee syrjäyttämään
kansalliset valuutat. Pankin johto vahvistaa rahavolyymin. 
Tämä on poliittisesti niin ratkaiseva askel, ettei
se merkitse sen vähempää kuin että kansallinen itsenäisyys
kuuluu silloin historiaan. 

Ylikansallinen eurooppalainen rahajärjestelmä tulee
meidän maailmankolkassamme niin hallitsevaksi, 
että on käytännöllisesti katsoen mahdotonta pitää
yllä vanhoja kansallisia rahayksikköjä. Valuuttapakojen
torjunta yksittäisissä maissa voi aiheuttaa niin
korkean korkotason, että se vaikuttaa lamauttavasti
elinkeinoelämään ja yksityiseen luotonantoon. 

Rahaunioni asettaa suuret vaatimukset tasapainosta. 
Välttääkseen taloudellisen epävarmuuden ja kaaoksen 
EU:n on löydettävä tapa, jolla ankkuroida rahanarvo
kiinteäksi. On ollut mielenkiintoista havaita, 
että on ehdotettu otettavaksi käyttöön kultarahakanta. 
Aina vuoteen 1914 kulta oli arvonmittarina maailmassa. 
Kaikki valuutat voitiin vaihtaa kultaan, jota
oli myös valtionpankeissa tietyt määrät rahan katteena. 
Valuuttakurssit säilyivät näin vakaina, ja kulta ehkäisi
valuutan arvon heikentymisen sekä oli edellytyksenä
matalalle korkotasolle ja taloudelliselle kasvulle. 

Toiset katsovat mahdottomaksi palata takaisin kultakantaan. 
On kohtuullista olettaa yhtä hyvin, että
kehitys kulkee "rahattomaan yhteiskuntaan", mikä
merkitsisi elektronista ja ylikansallisesti valvottua
maksujärjestelmää älykortteineen. Mikäli EU valitsee
tällaisen systeemin, viranomaiset voivat ottaa sekä
julkis- että yksityistalouden täydelliseen valvontaansa. 
Se tulee merkitsemään henkilökohtaisen vapauden
loppua. 

Mutta myös yksittäiset jäsenvaltiot joutuvat yhteisön
jyrän alle ja niiltä riistetään viimeinenkin rahtu itsenäisyyttä. 
Varsinkin saksalaiset ovat olleet huolissaan
tästä mahdollisuudesta, ja Margaret Thatcher on
sanonut, että hän hyvin ymmärtää, jos he pitävät parempana 
Bundesbankin huolehtivan kultakantaan
siirtymisestä kuin että eurooppalaisten keskuspankkien
komitea määräisi näistä asioista. 

Tällaista rahaunionia on siis kaavailtu Maastrichtin
sopimuksessa. Monet ovat tulleet epäröivälle kannalle. 
Myös sinänsä yhteisön valuuttayhteistyön hyväksyvistä
ekonomisteista joukko katsoo nyt mentävän
liian pitkälle. Heidän käsityksensä mukaan nopea
siirtyminen rahaliittoon asettaisi Länsi-Euroopan alttiiksi
taloudellisille jännitystiloille ja veisi poliittiseen
rauhattomuuteen. Heidän mielestään ei ole minkäänlaista
perustetta siirtyä rahaunioniin, kun ei vielä ole
tapahtunut edes taloudellista, sosiaalista ja poliittista
yhtymistä. 

Poliittinen liitto 

Maastrichtin jälkeen EU:a on tarkasteltava poliittisena
liittona, joka kylläkin on vasta rakenteilla mutta jo
tarpeeksi todellinen. Olematta taloudellinen tai rahaunioni
keskuspankkeineen ja omine valuuttoineen
poliittinen liitto pitää sisällään unionin ulkopolitiikan
ja turvallisuuspolitiikan, puolustuspolitiikan ja
puolustuslaitoksen, siis yhteisen puolustuksen. Sitä
paitsi se määrittää liiton kansalaisuusoikeuden, passi
- ja viisumikäytännön, terveyspalvelut, ympäristöjä
tutkimuspolitiikan sekä opetusalan ja maatalouspolitiikan. 
Uuden ja yhteisen Euroopan rajoilla tulee
olemaan suojaava tullimuuri, joka tekee EU:sta protektionistisen
ja monopolistisen supervallan. 

Tuolla ylikansallisella valtiomuodostelmalla on
oma lainsäädäntönsä tuhansine uusine lakeineen ja
ylimpine oikeusistuimineen. Lakeja ei säädetä tavallisen
demokraattisen käytännön mukaan, vaan on
olemassa EU-byrokraattien Brysselissä antamia hallinnollisia
määräyksiä. Ne "lait" tulevat aina välittömästi
voimaan kaikissa jäsenmaissa ja korvaavat
kaikki kansalliset säädökset. Ne menevät myöhemmin
jopa kansallisten perustuslakien yli, mikä merkitsee
todellisuudessa osanottajamaiden ao. laitosten
lakkauttamista. Jäsenyys EU:ssa tarkoittaa siis luopumista
itsemääräämisoikeudesta ja kansallisesta vapaudesta. 

Margaret Thatcher, Ison-Britannian elossa olevista
poliitikoista näkyvin, kutsuu tätä "historiamme suurimmaksi
luopumiseksi kansallisesta suvereenisuudesta
ja kansanvallasta", parlamentin itsemääräämisoikeuden
menetykseksi. Kansalta riistetään siis lainsäädäntöoikeus, 
tärkein valtiollinen toiminto, joka
luo itse valtiovallan. Jäsenmaat eivät näin ollen enää
olisi itsenäisiä valtioita. Valtakunnasta tulee yksi alue 
Euroopan yhdysvaltoihin, Euroopan unioniin. 

Kenenkään ei pitäisi kieltää näitä tosiasioita, joista
on kyse. Jäsenyys Euroopan poliittisessa unionissa ei
salli kansainvälistä yhteistyötä itsenäisten valtioiden
välillä vaan vie itsemääräämisoikeuden menetykseen. 

Keskusteltavaksi jää siis vain se, onko kansallisen
itsenäisyyden luovutus oikein vai tuomittavaa. Joukko
eturivin poliitikkojamme väittää, että ylikansallisuus
ja liittoutuminen on tulevaisuuden Euroopassa
väistämätöntä. He katsovat kansallisvaltioajatuksen
aikansa eläneeksi ja että kansainväliset poliittiset ratkaisut
ovat kansallisvaltion kehysten ulkopuolella. 

Eurooppalaisuuden kannattajilla on suuria näkyjä. 
Kellään ei silti ole tarkkaa selkoa, millaiseksi maanosan
tulevaisuus muodostuu. Epäilemättä taistelu
siitä, millaiselta unioni tulee näyttämään vuosituhannen
vaihteessa, on jo pääosin käyty - joskin paljon voi
vielä tapahtua matkan varrella. Päämääränä on pysyvästi
tiivis liitto. Mitä hävitään vähentyneenä itsehallintona, 
saadaan takaisin, kun osallistutaan unionin
päätöksentekoon, monet ajattelevat. 

Sotaisten ja veristen vuosisatojen jälkeen voitaisiin
sitten saavuttaa rauhaisa ja kansojenvälisen yhteisymmärryksen
leimaama tulevaisuus. Eurooppa ei
ratkaisisi vain omia ongelmiaan, vaan vanhojen imperialististen
siirtomaavaltojen kunnianhimoisimpien
suunnitelmien mukaan toimittaisiin eräänlaisina
maailmanpoliiseina ja tyynnytettäisiin riiteleviä
kansoja muissakin osissa maailmaa. Euroopan unionista
tulisi näin YK:n eräänlainen apulainen. 

Euroopan sisäiset tullimuurit ja kauppasodat korvattaisiin 
"sisämarkkinoilla", jotka turvaisivat jatkuvan
kasvun ja edistyksen. Euroopan kansat voisivat
katsoa vakaaseen ja turvattuun tulevaisuuteen. 

Margaret Thatcherin varoitus 

Kaikki eivät suinkaan näe eurooppalaisen unionin
suunnitelmia yhtä ruusuisina. Euroopan suurvalloista 
Englanti on ollut varautunein. Tähän voisi kyllä sopia
toisaalta myös sananparsi "Vie sie, mie vikisen" 
Näin on käynyt varsinkin Margaret Thatcherin lähdettyä
pääministerin paikalta. Hän ei itse olisi halunnut
luovuttaa maansa suvereenisuutta ja olla johtamassa
maata "mantereen uuteen isoon sosialistiseen
supervaltaan". 

Kun Englannin kuningatar oli pitänyt erityisen EY-myönteisen
puheen europarlamentissa, Thatcher
hyökkäsi vastaukseksi EY:ä vastaan puheessaan, jonka
piti Haagin kuninkaallisessa teatterissa. 

"Nyt Eurooppa voi valita", hän sanoi. "Haluammeko
keskitetyn, byrokraattisen valtion, joka pakottaa
jäsenmaat tiukkoihin standardeihin, vai pitäisikö Euroopan
olla itsenäisten valtioiden löyhästi yhteen liitetty
ja hajautetusti hallittu eurooppalainen vapaamarkkina
-alue?" 

Hän syytti EY:n komissiota Euroopan kansojen pakottamisesta
supervaltaan, minne ne sitoutuisivat
peruuttamattomasti. Hän valitti sitä, että melkein
kaikissa Euroopan maissa on kaihdettu keskustelua
niistä päämääristä, jotka todella jotain merkitsevät, ja
antauduttu tuhoisaan eurohienosteluun. 

Kööpenhaminan-vierailullaan hän varoitti tanskalaisia
liittymästä "virkavaltaiseen ja epädemokraattiseen 
Euroopan liittoon" ja suositteli äänestämään 
"ei" uudessa Maastricht-sopimuksen äänestyksessä. 
Hän jatkoi, että se erityissopimus, jonka Tanska oli
saanut, oli juridisesti kestämätön, "vaikka se olisi kirjoitettu
kivitauluihin ja kannettu alas Siinain vuorelta" 

Hän suhtautuu hyvin epäillen itse EU-sopimusten
perusperiaatteisiin. Hänen mukaansa EU-komission
ehdotus esittelee "eilispäivän ajatuksia huomista varten" 
Toisen maailmansodan jälkeen uskottiin keskitettyyn
byrokratiaan, jonka Thatcher leimaa alkeelliseksi
eksytykseksi: "Sellainen Eurooppa yhdistää
kaikki aikamme pahimmat kömmähdykset: monimutkaisesti
kokoonpannun suurvallan, ruotsalaismallisen
hyvinvointivaltion sekä suurisuuntaisen
muuttovirran, joka luo pohjaa äärimmäisyysliikkeille." 
Mikäli Eurooppa jatkaa siihen suuntaan, syntyy
rakennelma, joka luo epävarmuutta, työttömyyttä, 
kansallisuusongelmia ja etnisiä konflikteja. Tarjolla
oleva tulevaisuus tuo paljon haittoja mutta vähän
etuja, ja silti se voi olla peruuttamaton. 

Thatcher katsoo, että luonnosteltu valtioyhtymä on
utopistisempi kuin Baabelin tornin rakentamisen aikainen. 
"Silloin rakennusmiehet ainakin puhuivat samaa
kieltä aloittaessaan työt!" 

Margaret Thatcherin suorittama EU:n vertaaminen 
Baabelin torniin on kiintoisa. Muutamat muut ovat
verranneet EU:a siihen suureen kaupunkiin, josta
kerrotaan Johanneksen ilmestyksen luvuissa 17 ja 18. 
Tuleeko Euroopan yhdysvalloista siis aikamme Babylon? 

Myöhemmissä luvuissa tarkastelemme lähemmin 
EU:n sisäistä valtakeskittymää, mutta ensin meidän
on tutkittava yhteisön taustalla vaikuttavia salaisia
aatteellisia taustoja ja mahtavia poliittisia sekä taloudellisia
voimia. 

Luku 4 

EU ja trilateraalinen
järjestelmä 

Epäilemättä EU on mahtavin poliittinen koalitio, joka
koskaan on syntynyt eurooppalaiselta pohjalta. Tämä
eurooppalainen yhteisö muodostaa kuitenkin vain
osan valtakeskittymästä, jonka syntyvaiheilla olemme. 
EU on nimittäin sidoksissa nk. bilateraaliseen 
(kolmikantaiseen) järjestelmään, joka koostuu 
USA:sta, Japanista ja Euroopan talousyhteisöistä. Tuo
globaalinen verkko ei sulje sisälleen vain osanottajamaita
vaan koko maapallon. 

Kolmikantakomissiolla tulee olemaan johtava asema
maailmantaloudessa. Ei ole liikaa sanottua todeta, 
että tämä ulkoparlamentaarinen organisaatio vaikuttaa
koko maailman talouselämään sekä johtaa ja
ohjailee hallituksia ja valtioita. 

Maailman tulevaisuutta
muovaileva salaliitto 

Järjestelmä on verhottu salaisuuksin. Niinpä se on
antanut useita salaisia säädöksiä, jotka koskevat
myös omia jäseniä. Kolmikantakomissio edustaisi
viimeistä vaihetta niistä enemmän tai vähemmän salaisista
yhteisöistä, jotka aikojen kuluessa ovat pitäneet
maailmanhallitusta lopullisena päämääränään. 

Se, että on olemassa salaisia pyrkimyksiä mainittuun
päämäärään, on ilman muuta selvää. Kysymys
ei ole edes yksittäisestä organisaatiosta tai liittoutumasta, 
vaan useat kilpailevat ryhmät pitävät sitä
maalinaan ja voivat silti toisinaan toimia yhteistyössä
keskenään. Osittain ne soluttautuvat toisiinsa ja
yrittävät käyttää toisiaan omien tarkoitusperiensä
mukaisesti. Toiset niistä työskentelevät salaa, toiset
ovat tulleet päivänvaloon. 

Tärkeimpiä näistä instituutioista on kaikessa yksinkertaisuudessaan
roomalaiskatolinen kirkko. Nykyisin
vain on äärimmäisen epäsuosittua muistutella siitä. 
Rooman kirkko on toki muuttunut keskiaikaiseen
versioon nähden, mutta milloinkaan se ei ole antanut
periksi paavinvallasta, joka hallitsisi maallisten ruhtinasten
ja poliitikkojen yläpuolella. Jesuiittaveljestö
on toiminut vuosisatojen ajan kirkon salaisena ja joskus
kiellettynäkin työrukkasena. 

Illuminaatit 

Monilla suurilla poliittisilla liikkeillä on salaseuramainen
tausta. Tämä koskee esim. kommunistista
maailmanliikettä, jolla oikeastaan oli alkunsa Adam 
Weishauptin salaseurassa nimeltä Illuminati. Itse 
Kommunistinen manifesti syntyi nähtävästi illuminaattien
piirissä ja joutui sitten Karl Marxin muokkaamaksi
ja sovitetuksi Friedrich Engelsin varhaisempien
kirjoitusten muottiin. Marxin saadessa vuosien
saatossa mainetta häntä ruvettiin pitämään tuon vallankumouksen
käsikirjan kirjoittajana. Ne jotka palkkasivat 
Marxin suorittamaan työtä, kuuluivat ryhmään
nimeltä " Oikeamielisten liitto" ja olivat lähellä 
Illuminati-järjestöä. 

Kun tarkastellaan sitä vaikutusta, joka illuminaateilla
on ollut historian kulussa, voi ihmetellä, ettei
tuota salaseuraa juuri mainitakaan. Yksi syy voi olla
siinä, etteivät monet kirjoittajat hyväksy salaseuroja
historianäkemyksensä piiriin. Yhtä kaikki tosiasiaksi
jää, että Adam Weishaupt - jo 70 vuotta ennen Marxia 
- oli vallankumouksellisen kommunistisen liikkeen
isä. Hän perusti seuran 1. toukokuuta 1776, mutta on
kyseenalaista, ettei tässä vain herätetty henkiin vuosisatoja
vanhempaa satanistista veljestöä. Weishaupt
työskenteli saksalaisessa yliopistossa kanonisen lain
jesuiittamaisena professorina. Hänen suunnitelmansa
mukaan kaikki okkultistiset järjestöt kerättäisiin
yhteen mahtavaan organisaatioon. Päämääränä oli
perustaa "Novus Ordo Seclorum" , uusi maailmanjärjestys, 
joka johtaisi maailmaa. Nimi Illuminati merkitsee 
Valaistut'. Veljeskunta soluttautui vapaamuurareihin, 
ja sillä oli suuri vaikutus Ranskan vallankumouksellisissa
piireissä. 

Illuminatin olemus ja veljestön salaiset suunnitelmat
paljastuivat 1785. Salama iski kuriiriin, joka kuljetti
ranskalaisille vallankumouksellisille salaisia
määräyksiä, ja paperit joutuivat viranomaisten käsiin. 
Baijerin hallitus julkaisi 1787 paljastuksen, jonka
mukaan Illuminati suunnitteli maailmanvallankumousta: 
vanha järjestys tuhottaisiin ja kaapattaisiin
valta. 

Paljastumisensa jälkeen illuminaatit menivät maan
alle ja jatkoivat toimintaansa monilla eri nimillä, kuten 
"Oikeamielisten liitto", "40 näkymätöntä" jne. 
Asioista tiedettiin poliittisissa piireissä. George Washington
kirjoitti 1798, ettei hän epäillyt illuminismin
ja jakobinismin levinneen Yhdysvaltoihin. 

Illuminatin ohjelman mukaan kaikki monarkit ja
muu esivalta piti kukistaa, yksityinen omistus kieltää, 
kansallisuudet lakkauttaa, avioliitto ja perhe-elämä
lopettaa sekä kaikenlaiset uskonnot juuria tykkänään
pois. Nuo viisi kohtaa muodostivat maailmanvallankumouksen
pääohjelman. 

Kuka ohjaa maailmaa? 

Illuminatin teki niin vaaralliseksi se, että se yritti soluttautua
muihin salaisjärjestöihin ja poliittisiin puolueisiin
sekä ottaa johdon vallankumouksellisissa
liikkeissä. Kukaan ei tiedä, minkä nimikkeen takana 
Illuminati tai sen seuraaja nykyään vaikuttaa, mutta
monet seikat viittaavat siihen, että aatteen vaikutus
kokoaa meidän päivinämmekin erilaisia yhdistyksiä
ja verkkoja ja että yhäkin on todellisuutta salaliitto
uuden maailmanjärjestyksen luomiseksi. 

Sellainen "salaliitto" ei ehkä toimi niinkään yhtenäisenä
missään järjestössä. Paljon todennäköisemmin
kysymyksessä on kokonainen joukko aivan erilaisia
yhteenliittymiä, jotka erisuuntaisten päämäärien
ja vaikuttimien pohjalta pyrkivät johtamaan ja
ohjaamaan maailman menoa. Ryhmät kilpailevat
keskenään, ovat toisinaan yhteistyössä ja toisinaan
pyrkivät hyötymään toisistaan maailman hegemonian
saavuttamiseksi. Vallanhimoa esiintyy runsaasti, 
mutta on virhe luulla, että vaikuttimet olisivat pelkästään
huonoja. Epäilemättä niistä löytyy harhaanjohdettuja
idealisteja yhtä hyvin kuin vastuuntuntoisia
valtiomiehiä, jotka pikemmin yrittävät pelastaa
maailman kuin aiheuttaa kaaosta ja tuhoa. 

Mitä erilaisimpia tahoja on yhtynyt pelaamaan giganttista
peliä maailman kohtalolla - poliittisia, taloudellisia, 
aatteellisia, uskonnollisia, okkulttisia. 
Niissä on lännen kapitalistiruhtinaita, japanilaisia
teollisuusmoguleja, arabialaisia öljyseikkejä, Vatikaanin
ja jesuiittojen vuosisataisia instituutioita, vapaamuurarien
veljestöjä, Uuden Ajan lonkeroita, fasistisia
ja marxilaisia kaadereita. Mikä näissä kaikissa on
yhteistä, niin se, että ne verhotusti pyrkivät samaan
päämäärään: yksi maailma, yksi maailmanherruus. 

Luku 5 

EU:n sisäisiä valtarakenteita 

Euroopan unionin sisäinen rakenne koostuu neljästä
yhteistyöelimestä: europarlamentista, ministerineuvostosta, 
komissiosta ja EU-tuomioistuimesta. Lisäksi
tähän tulee myöhemmin viides laitos, nimittäin Euroopan
keskuspankki, joka johtaa rahaliittoa EU:n
saavutettua yhteisen valuutan. 

Euroopan parlamentin valitsee kansa suoralla äänestyksellä
kussakin jäsenmaassa. Ministerineuvosto
koostuu kunkin jäsenmaan edustajista. Komission ja
tuomioistuimen nimittää ministerineuvosto. Keskuspankkia
taas johtavat asiantuntijavirkamiehet, eikä
se ole poliittisessa valvonnassa. 

Luonnollisesti eri järjestelyistä tullaan käymään
valtakamppailua, mutta nähdäksemme on kutakuinkin
selvää, että todellinen valta on komissiolla, tuomioistuimella
ja keskuspankilla. Tämä valtakoneisto
voi erehdyttävästi muistuttaa neuvostovallan aikaista. 
Vaikka emme kutsuisikaan sitä diktatoriseksi, se
tulee olemaan mitä suurimmassa määrin virkavaltainen 
- ja saattaa olla jollekulle diktaattorille oikea toiveväline. 
On lähinnä käsittämätöntä, että joukko demokraattisia
valtioita on tervehtinyt jäseneksi liittymistään 
"demokratian turvaajana", vaikka liitto on
konstruoitu kommunistidiktatuurin mallia muistuttavaksi. 

Euroopan parlamentti 

Parlamentin tarkoitus lienee ollut muodostaa demokraattinen
vastapaino EU-hallinnon virkavaltaisille
toimeenpanoelimille. Nyt täytyy todeta, että
parlamentilla on kovin vähän yhtäläisyyttä sellaisten
ominaisuuksien kanssa, jotka olemme tottuneet yhdistämään
tuohon laitokseen. Kun kansanedustustolla
demokratiassa on lainsäädäntövalta, täällä se on
vain neuvoa-antava elin, tosiasiassa muille instituutioille
alistettu. Tämä parlamentti voi vaatia vain yhtä
asiaa, nimittäin että sen kanssa on käyty neuvotteluja. 

Margaret Thatcher kutsui europarlamenttia ivallisesti 
"Mikkihiiriparlamentiksi", joksikin sellaiseksi
joka löytyy lasten leikkihuoneesta. EU:n sisällä parlamenttia
eivät ota vakavasti enempää valitsijat kuin
instituutiotkaan. Toki siellä voidaan käydä debattia ja
antaa julkilausumia, mutta siinä onkin kaikki. 

Muodollisesti parlamentilla on tiettyä vaikutusvaltaa, 
mutta sen tuskin sallitaan näkyä käytännössä. 
Joissain tapauksissa parlamentti voi estää päätöksen
neuvostossa, mutta se ei voi itse tehdä päätöksiä. Tämän
parlamentin jäsenet eivät ole oikeutettuja edes
ehdottamaan lakeja tai asetuksia. Vaikea on ymmärtää, 
kuinka pohjoismaiset poliitikot voivat puhuakaan, 
että heillä olisi niin suuri vaikutusvalta 

EU:iin liityttyään. 

Komissio on kylläkin vastuullinen parlamentille, 
mutta sillä on pieni vaikutus. Se voi epäluottamusäänestyksessä
kahden kolmasosan enemmistöllä
panna viralta koko komission - mitä ei ole milloinkaan
tapahtunut - mutta toisaalta sillä ei ole oikeutta
erottaa komission yksittäisiä jäseniä. Eikä parlamentilla
ole valtaa erottaa ministerineuvostoa. 

Euroopan parlamentti käsittää 518 edustajaa, joiden
virka-aika on viisi vuotta. Jäsenet ovat hyvin palkattuja. 
Muuan tanskalainen parlamentinjäsen on
laskeskellut, että edustajan vuositulot nousevat vuodessa
yli miljoonan markan, tietenkin kaikki verottomana, 
puhtaana käteen. Yhteenlaskettuna kuluu siis
vuosittain useita satoja miljoonia markkoja jo parlamentinjäsenten
palkkoihin. 

Ministerineuvosto 

Neuvostoon kuuluu yksi ministeri kustakin jäsenmaasta. 
Useimmiten ksymyksessä on ulkoministeri, 
mutta ei aina. Neuvostossa käsitellään useimmat
asiat. Elin edustaa jäsenmaita unioniin nähden. Mutta
vaikka joka maalla on oma edustajansa, edustajien
äänimäärä vaihtelee. Niinpä suurvalloilla on 10 ääntä
kullakin kun taas Tanskalla vain kolme. 

Voidaan sanoa, että ministerineuvostolla on EU:ssa
suurin valta, sillä juuri siellä päätökset tehdään. Todellisuudessa
asia on kuitenkin hieman toisin. Tosipaikan
tullen neuvosto vain hyväksyy sen mitä komissio
on valmistellut. Ministerineuvostolla ei näet
ole oikeutta tehdä esityksiä. Neuvosto voi tyrmätä
komission lakiehdotukset vain yksimielisenä - ja silloinkin
neuvoston veto voidaan mitätöidä EU:n oikeusistuimessa. 
Tästä voimme jälleen havaita, miten
äärimmäisen heikosti demokratia on edustettuna 
EU.n järjestelmässä ja kuinka mahtava on byrokratian
valta. 

Komissio 

Komissio on Euroopan unionin instituutioista mahtavin. 
Itse asiassa sen asema EU.n sisällä muistuttaa
muinaisen Neuvostoliiton politbyroota. Jos noita
kahta laitosta vertaillaan, ne huomataan kauhistuttavan
samankaltaisiksi. Molemmissa tapauksissa parlamentti
on vailla lainsäädäntävaltaa. Neuvostoliiton
hallitus oli kommunistipuolueen politbyroon talutusnuorassa
samaan tapaan kuin EU:n "hallitus", ministerineuvosto, 
on riippuvainen komissiosta. Neuvostoaikana
politbyroo oli maan valtakeskus. Niin on
myös komissio EU:n todellinen mahtitekijä. 

Komissiossa on 17 jäsentä. Kun Euroopan unioni on
astunut voimaan, mikään jäsenmaa ei saa edustajaansa
komissioon neuvottelematta ensin sen puheenjohtajan
kanssa. Europarlamentin tanskalainen
edustaja Jens-Peter Bonde kertoo tästä. Myös yksittäinen
henkilö voi siellä saavuttaa valta-aseman, joka
on suurempi kuin muutamien hallitusten. Taas näemme
yhtäläisyyden neuvostovallan aikaiseen menoon
nähden. Politbyroon pääsihteeri lähestyi laajoine
valtaoikeuksineen totalitaarista mahtiasemaa. 

Tällainen organisaatioiden vertailu ei tietenkään
merkitse, että Euroopan unioni voitaisiin rinnastaa 

Neuvostoliittoon. Nämä liittovaltiothan ovat lähteneet
hyvin erilaisten ideologioiden pohjalta. Mutta
siitä näkyy, kuinka vaarallinen EU-systeemi voi olla
jonkun uuden Stalinin tai Hitlerin käsissä. 

Komission valtakeskitys perustuu muun muassa
siihen, että vain sillä on mahdollisuus aloitteiden tekoon 
EU:ssa. Komissiolla on tietyissä tapauksissa itsellään
oikeus päättää lainluonteisista säädöksistä, ja
vielä tärkeämpää on, että komissio on koko järjestelmän
ainut instanssi, joka voi viedä eteenpäin lakiesityksiä. 
Samalla juuri komissio järjestelee ja valvoo
säädettäviä ohjeita ja asetuksia. Komissiolla on siis
kaikki se valta, mikä normaalisti jakautuu parlamentin
ja hallituksen kesken, ja sitä valtaansa komissio
käyttää kaikissa jäsenmaissa. 

Komission puheenjohtaja Jacques Delors lausui 
1988 näin: " Jäsenmaiden kansallisten parlamenttien
jäsenille tulee olemaan sokki, kun heille selviää, että
seuraavien 10 vuoden kuluessa 80 prosenttia kaikesta
taloudellisesta, sosiaalisesta ja veroteknisestä lainsäädännöstä
tulee EU:lta eikä suinkaan jäsenmaiden
lainsäädäntöelimiltä." 

Ja tosiaan, sellainen lainsäädäntövallan luovutus
kansallisilta elimiltämme Brysselin epäparlamentaariselle
komissiolle on sokeeraavaa. Juuri tuo lainsäädäntövaltahan
luo suvereenisen valtion. Kun luovutamme
sen muille, meistä tulee vasallivaltio. Eikä ole
epäilystäkään, etteikö EU:n käskyjä ja säädöksiä olisi
tinkimättä toteltava ennen kansallista oikeustapaa. 
Kysymys ei ole vain hallintokäytännöstä tai tuomioistuinten
päätöksistä vaan yleisestä kansallisesta
lainsäädännöstä ja itse perustuslaeista. 

Sillä EU-komissiolla, joka saa lähes diktaattorimaisen
vallan jäsenmaissa, on siis 17 jäsentä. Jäsenten on
juhlallisesti tuomioistuimen edessä sanouduttava irti
uskollisuudestaan kotimaitaan kohtaan sekä vakuutettava, 
etteivät he ota vastaan neuvoja miltään hallitukselta
tai intressiryhmältä. Heidän lojaalisuutensa
kohdistuu yksinomaan siihen supervaltaan, jonka
palveluksessa he ovat. 

Komissio on päätösvaltainen, jos kahdeksan jäsentä
on läsnä. Päätökset tehdään yksinkertaisella enemmistöllä. 
Tämä merkitsee, että viisi henkilöä voi saattaa
voimaan päätöksen, josta tulee laki koko unionin
alueelle. Jos on kyseessä ns. rutiiniasia, riittää, kun joku
komissaareista lähettää kirjeen muille. Mikäli vastaväitteitä
ei tietyn ajan kuluessa tule, päätös katsotaan
syntyneeksi. 

Koko prosessi tapahtuu salassa. EU:n sisällä ei ole
mitään julkisuusperiaatteita. Enempää ministerineuvoston
kuin komissionkaan toimet eivät ole julkisia. 
Kaikki päätökset tehdään kansan tietymättömissä - ja
vain niiden tulokset syötetään sen kurkusta alas. 
Edes äänestyksistä ei kerrota. Käytäntö on kaukana
demokratian tavoista. Kirjailija P.O. Enquist kutsuu
menetelmää "korporatiiviseksi ja kansan tahdosta
piittaamattomaksi" . Väitettä on vaikea kiistää. EU-komissio
on demokraattiselle yhteiskuntakäsitykselle
vieras elin. 

EU-tuomioistuin 

Tässä kohtaa on selkeästi korostettava, että EU-tuomioistuin
on sisäinen oikeusistuin, jolla on paikkansa
unionin rakenteessa. Se ei siis ole samalla lailla
kansainvälinen elin kuin Haagin kansainvälinen oikeus. 
Kun Haagin tuomioistuimen tehtävänä on välittää
itsenäisten valtioiden kiistoissa, EU-tuomioistuimen
päämääränä on toimia unionin sisäisenä korkeimpana
oikeusasteena. Se käsittelee kiistoja, joita
on syntynyt jäsenmaiden välillä tai sitten EU:n omien
instituutioiden kesken tai jäsenmaiden suhteessa komissioon. 
Joissain tapauksissa myös yksittäiset EU:n
asukkaat voivat vedota unionin lakeihin eli ohjeisiin
ja direktiiveihin. Nehän menevät aina kansallisten lakien
ja hallinto-ohjeiden ohi. 

Ennen kaikkea tuomioistuimen tehtävänä on valvoa, 
että EU:n perustuslakia, Rooman sopimusta, 
noudatetaan. Kun Pohjoismaissa näytään otettavan
aina vähemmän huomioon perustuslakeja, kehitys
käy toiseen suuntaan EU:ssä. Kaikki on sovitettava
valtiosäännön mukaiseksi. Mitään säännöstä ei hyväksytä, 
mikä olisi vastoin sitä. 

Tuomioistuimella on yksittäistapauksissa niin suuri
valta, että se voi mitätöidä ministerineuvoston säätämiä
lakeja. Toisellakin tavalla paljastuu, kuinka ennenkuulumatonta
poliittista valtaa tuomioistuin
käyttää. Tästä saatiin esimerkki, kun se muitta mutkitta
hylkäsi ensimmäisen EY:n ja EFTAn välisen sopimuksen, 
jonka 19 hallitusta oli saanut aikaan. Norjalainen
suurkäräjäedustaja Hallvard Bakke sanoo, 
että EU-tuomioistuimella on yhtä suuri osuus poliittisessa
toiminnassa kuin amerikkalaisten korkeimmalla
oikeudella. Lopputuloksena tästä voi olla vain, 
että jäsenmailta karsitaan suvereenius ja ne alistetaan
unionin osavaltioiksi. 

Huolimatta siitä että tuomioistuin on unionissa painokas
poliittinen tekijä, tuomareilla ei ole demokraattista
vastuuta eikä heitä valita yleisillä vaaleilla. 
Heidät valitaan virkaansa kuusivuotiskaudeksi. Eläkeikääkään
ei tunneta. Käytännössä he istuvat viroissaan
elinaikansa. 

Keskuspankki 

Nykyisten EU:n valtakoneistojen rinnalle tullaan perustamaan
vielä Euroopan keskuspankki. Ehkä vielä
enemmän kuin tuomioistuin ja komissio pankki tulee
olemaan vailla poliittista valvontaa. Tästä on jo mustaa
valkoisella. Maastrichtin sopimuksen artiklassa 
107 todetaan Euroopan keskuspankista (EKP): 

Käyttäessään sille tällä perustamissopimuksella
ja EKPJ:n perussäännöllä annettuja valtuuksiaan tai
suorittaessaan niillä sille annettuja tehtäviään ja
velvollisuuksiaan EKP tai kansallinen keskuspankki
taikka EKP:n tai kansallisen keskuspankin päätöksentekoelimen
jäsen ei pyydä eikä ota ohjeita yhteisön
toimielimiltä tai laitoksilta, jäsenvaltioiden
hallituksilta eikä miltään muultakaan taholta. Yhteisön
toimielimet ja laitokset sekä jäsenvaltioiden
hallitukset sitoutuvat kunnioittamaan tätä periaatetta
ja pidättymään yrityksistä vaikuttaa EKP:n tai
kansallisten keskuspankkien päätöksentekoelinten
jäseniin heidän suorittaessaan tehtäviään. 

Tämä merkitsee sitä, että Euroopan keskuspankista
on tulossa yhtä itsenäinen suhteessa poliittisiin voimiin
kuin USA:n Federal Reserve -valtionpankkilaitos, 
joka on kirjaimellisesti valtio valtiossa. Ei ole vaikeata
havaita, että tarkoitus on perustaa sellainen eurooppalainen
keskuspankki, johon kansan valitsemilla
poliitikoilla ei ole liian suurta valtaa. Ristiriidassa
perustavanlaatuisia demokraattisia periaatteita
vastaan luovutetaan taloudellinen valta näin kansanhallinnasta
byrokraattien hoiviin. 

Maastrichtin sopimuksen päätös taloudellisesta ja
rahaunionista säätää, että sellainen keskuspankki perustetaan, 
ja se taas merkitsee kansallisten keskuspankkien
siirtymistä EU:n keskuspankin haarakonttoreiksi. 
Tämän myötä on yksi tärkeimmistä poliittisista
tehtävistä, yhteiskuntatalouden johto, olennaisilta
osin vedetty demokraattisen valvonnan ulottuvilta. 

Keskuspankki hahmotellaan Maastrichtin sopimuksessa. 
Sen tehtävänä tulee olemaan rahamäärien
ja korkokantojen ohjailu, yhteisen ja keskitetysti johdetun
luottopolitiikan luonti, johon kuuluu hintojen
ja palkkojen tasapainotus, valtionbudjettien yhteensovitus
sekä jäsenmaiden talouspolitiikan ja elinkeinoelämän
kehysten hahmottelu. 

Keskuspankin hallituksella on siis suunnaton valta. 
Muutamat harvat ekspertit, kuuden jäsenen johtokunta, 
tulee ohjaamaan Euroopan talouskehitystä. 
Uusi valuutta, ecu, korvaa EU:n sisällä kansalliset rahayksiköt. 
EU:n ulkopuolisissa naapurimaissakin on
vaikeata pitää yllä omaa valuuttaa, koska ecusta tulee
niin hallitseva rahajärjestelmä Euroopan oloissa. 

Taloudellisen ja rahaunionin toteuttaminen sujuu
kolmessa vaiheessa. Jäsenmaiden valuuttavarannot
kerätään, perustetaan keskuspankki ja setelipankki
sekä lasketaan liikkeelle uusi maksuväline, ecu. 
Suunnitelmien mukaan tähän on päästy jo 1997, mikä
ei ole kovin todennäköistä. Mutta varmana voidaan
pitää, että kehitys käy kohti tätä uutta talousjärjestelmää. 

EU.n sisäinen rakenne 

Edellä olen selvittänyt Euroopan unionin sisäisen
valtarakenteen tärkeimpiä pilareita. Jos haluamme
tehdä niistä jonkinlaista yhteenvetoa, voitaisiin sanoa, 
että EU ei vain kärsi demokratian puutteesta
vaan näyttää olevan koko ajan matkalla yhä kauemmas
kansanvallan ihanteista. On vaikeata havaita, että 
Maastrichtin sopimus olisi vahvistanut neuvoston
asemaa. Mielestäni päinvastoin EU:n demokratiaan
ankkuroituneet instituutiot ovat joutuneet vähentämään
vaikutustaan, kun taas virkavalta on saavuttanut
yhä kukoistavamman aseman. 

Tilanne on todella vakava, sillä Länsi-Euroopan yhtymisellä
on maailmanhistoriallisesti kohtalokkaat
seuraukset. Länsimailla on vielä hetken demokraattiset
arvonsa - mutta kuinka kauan? 

Yritettyäni luoda katsauksen yhteisön sisäiseen rakenteeseen
ja valtakoneistoon tarkastelemme kirjan
seuraavassa osassa lähemmin uuden unionin mahdollisuuksia
sekä sisäisiä ja ulkoisia ongelmia. Otamme
huomioon myös EU:n ja Pohjolan suhteet. 

Lopuksi tarkastelemme asioiden uskonnollisia ja
profeetallisia ulottuvuuksia. 

OSA II 

- PUOLESTA JA 
VASTAAN 

Luku 6 
EU:n kulttuuritausta 

Eurooppalaisen valtioidean isä Jean Monnet - alkuperäisen
hiili- ja teräsunionin presidentti - lausui vähän
ennen kuolemaansa: "Jos voisin aloittaa alusta
luomaan yhtynyttä Eurooppaa, aloittaisin kulttuurista." 

Monnet tiesi mitä puhui. Hän tiesi, että on jotain joka
yhdistää ihmisiä lujemmin kuin taloudelliset intressit
tai poliittiset käsitykset. Harmonisen yhteiselon
lujin pohja on yhteinen kulttuuri. 

Eurooppalainen yhtenäiskulttuuri 

Jo vuosisatoja ennen kuin jostain EU:sta tiedettiin mitään
oli olemassa eurooppalaista yhtenäiskulttuuria, 
jotain josta tunnisti ihmisen eurooppalaiseksi. Oli kyse
enemmästä kuin asunnosta, etnisestä taustasta tai
kansallisuudesta. 

Kuka tosimielessä on eurooppalainen, on sellaisen
kulttuurin tuote, joka kaikkine puutteineenkin on
maailmassa ainutlaatuinen. Se syntyi kristillisistä
juurista, joihin yhdistyi kreikkalais-roomalainen perintö
sekä vaikutteita pohjoiseurooppalaisesta ajattelutavasta. 

Meidän aikanamme, hyvien kulkuyhteyksien kautena, 
eurooppalaisen kulttuurin otaksuisi kehittyvän
voimakkaammin. Merkillistä kyllä asia tuntuu olevan
päinvastoin. Tuntuu kuin ne geenit, jotka säätelevät
eurooppalaista perintöämme ja identiteettiämme, 
olisivat muuttuneet tai kuolleet. Meillä on enää
vähemmän yhteistäkään. Ja tähän tyhjiöön on virrannut
vaikutteita muista kulttuureista. 

On historian kummallisuuksia, että juuri kun Eurooppaa
yhdistävä kulttuuriomaisuus on hajoamassa, 
yritetään ulkoisin poliittisin keinoin rakentaa uutta
valtiokoneistoa, joka kokoaisi eurooppalaiset yhteisen
hallinnon piiriin. 

Katolinen Eurooppa 

Monet turvautuvat varmasti katoliseen kirkkoon. Eikö
juuri se edusta Euroopan kristillistä kulttuuriperintöä? 

Ei ilman muuta. Paavinkirkkohan etääntyi niin
kauas kristillisistä perusarvoista, että siitä aiheutui
lopulta kuohuntaa kirkon sisällä, mitä seurannut uskonpuhdistus
jakoi maanosamme. Protestanttinen 
Pohjois-Eurooppa on monessa suhteessa vastakkainen
katolisen etelän kanssa. Rooman kirkko ei voi
esiintyä kokoavana voimana eurooppalaisessa koalitiossa. 
Todellisuudessa pohjoiseurooppalaiset protestantit
ja itäeurooppalaiset kreikanortodoksit näkevät
siinä hajaannuksen merkkejä. 

Tässä on otettava huomioon, että Rooman kirkko ei
ole pelkkä uskonnollinen instituutio. Se on suuressa
määrin poliittinen voima. Nyt paavinkirkko on matkalla
takaisin ensimmäisen luokan suurpoliittiseksi
valtatekijäksi. Paavin vaatimuksille maallisesta vallasta
on aina annettu periksi muutamia poikkeuksia
lukuun ottamatta. Nykyisen kaltaisessa eurooppalaisessa
yhteisössä miljoonien jäsenten roomalaiskatolisella
kirkolla on hallitseva osa. Kaikkiaan maailmassa
on 850 miljoonaa roomalaiskatolilaista. 

Nykyinen paavi Johannes Paavali II on ilmiömäisen
lyhyen ajan sisällä nostanut Vatikaanin poliittiseen
valta-asemaan, jota kirkolla ei ole ollut vuosisatoihin. 
Nyt paavi esiintyy supervaltojen johtajien kaltaisena
vaikuttajana maailmanpolitiikassa, kirjoitti Helge 
Seip v. 1990. Paavi keskusteli maailmantapahtumista
joka viikko mm. presidentti George Bushin kanssa
puhelimitse. 

Jesuiittaprofessori Malachi Martin Vatikaanin pontifikaalisesta
raamattuinstituutista on julkaissut monumentaaliteoksen 
"Johannes Paavali II:n, Mihail 
Gorbatsovin ja kapitalistisen länsimaailman kamppailusta". 
Hän käsittelee avoimesti katolilaisten strategiaa
uudeksi maailmanjärjestykseksi, jossa paavilla
olisi päämääränä "perustaa, säilyttää ja valvoa ensimmäistä
maailmanhallitusta" Sen olisi määrä toteutua
ennen vuosisatamme loppua. 

Jos maamme liittyvät supervaltioon, jota ylivoimaiset
katolilaiset hallitsevat, voimme odottaa joutuvamme
nykyisen Puolan tilanteeseen, missä evankeliset
kristityt ovat vakavan diskriminoinnin alaisina. 
Uusien vainojen aika voi koittaa. 

Maallinen Eurooppa 

Maanosamme on paradoksaalisessa tilanteessa. Yhtaikaa
katolisen vaikutuksen lisääntymisen kanssa on
käynnissä maallistumiskehitys, jolle Euroopassa ei
näy vertaa, koska se uhkaa laajoja kansankerroksia. 
Der Spiegel toteaa saksalaisesta galluptutkimuksesta: 
"Saksasta on tullut pakanamaa, jossa on kristitty vähemmistö." 
Muissakin maissa tilanne on suunnilleen
sama. The European -sanomalehti on tehnyt vastaavanlaisen
mielipidetutkimuksen joukossa EU-maita
ja kirjoittaa, että suurimmalle osalle EU:n väestöä uskonto
merkitsee vain vähän. 

Tällä tavoin kristilliset perusarvot poistetaan lainsäädännöstä
ja opetussektorilta. Kasvava sukupolvi
on vierasta kristilliselle etiikalle ja moraalille sekä ylipäänsä
kristinuskon sanomalle. 

Uudet EU-direktiivit tulevat pakottamaan yksittäiset
jäsenmaat antikristillisten lakien taakse. Arveluttavimpia
ovat ne lait, jotka riistävät ihmiselämältä arvon. 
Tämä alkaa aborteista ja päättyy armokuolemaan, 
ja näin Euroopan kansoista tulee murhaajakansoja. 
EU:n geeniteknologinen ohjelma tukee
isyystutkimuksia tarkoituksella ottaa hengiltä ne
syntymättömät lapset, joita uhkaavat tietyt perinnölliset
sairaudet. Tässä kohdin kehitys käy vapaan
abortin sijasta pakkoabortteihin. Muuan komitea
työstää lakisääteistä vapautta kuolinavun antamiseen 
EU-maissa. Eräs sosialistinen ryhmä työskentelee
saadakseen vapaan abortin kaikkiin EU-maihin, 
eikä tässä odoteta saatavan ainoastaan sosialististen
voimien tukea vaan myös suurten kristillisdemokraattisten
puolueiden myötävaikutus. Vain poikkeuksena
on Maastrichtin sopimukseen otettu, että 
Irlanti saa pitää aborttikieltonsa. Kyllä meidän pohjoisten
kansojen pitäisi miettiä, mitä merkitsee se, että
alistumme vieraiden lainsäätäjien määräysvallan
alle. 

Demokratia vai diktatuuri? 

Euroopassa sijaitsee demokratian kehto. Täällä saattaa
tulla sijaitsemaan myös sen hauta. Ruumissaattueen
lähtönä voi olla se demokratian puute, josta hiukkasen
hätäilevät jopa EU-intoilijatkin. Mikäli Euroopan
unioni päätyy diktatuuriin, kehityskulku ei ole
käynyt suoraan demokratiasta diktatuuriin. Trendi
kulkee byrokratian kautta diktatuuriin. 

Monet seikat viittaavat siihen, että demokratian
hautaussaatto on jo kulussa. Se nytkähti liikkeelle, 
kun Brysselin eurokratia sai lainsäädäntövallan. 
EU.n neuvostodiktatuurin ovat jo tehneet mahdolliseksi 
Rooman ja Maastrichtin sopimusten valtapykälät, 
jotka monessa muistuttavat saksalaista valtalakia
vuodelta 1933. Sehän valmisti laillisen näyttämön Hilerin
natsidiktatuurille. 

Kaikkein vakavimmin otettava hyökkäys EU:a vastaan
tuli Der Spiegelin taholta, vaikka lehti on EU:n
kannalla. Se oli silti huolestunut yhteisön kehityksestä. 
Lehti menee niin pitkälle, että sen mukaan EU-systeemin
käyttöönottoa voidaan pitää eräänlaisena valtiollisena
kaappauksena. Unionin järjestelmä on niin
epädemokraattinen, että jos jonkin jäsenyyttä hakevan
maan valtiojärjestys olisi samanlainen, sitä ei
huolittaisi jäseneksi. Eihän unioni voi ottaa jäseneksi
epädemokraattista maata. Näin kirjoittaa yksi Euroopan
huomattavimmista poliittisista lehdistä. Ja se jatkaa: 
"Se kansallisen suvereniteetin menetys, jota brittiläiset
konservatiivit pelkäävät Maastrichtin jälkeen, 
on ollut tosiasia jo heinäkuusta 1987. Silloin europarlamentti
saattoi voimaan eurooppalaisen yhtenäisyysjulistuksen... 
Kuuden vuoden ajan ovat eurostrategit 
Ateenasta Dubliniin jättäneet maansa sellaisen
lainsäädäntäkoneiston käsiin, joka lopettaa leveällä
rintamalla demokraattiset lait ja tuskin antaa pelivaraa
poliittisille hallituksille..* Nyt paljastuu selvästi, 
kuinka kevytmielinen ja ajattelematon se poliittinen
seikkailu oli, joka alkoi kahdeksan vuotta sitten: yhteisten 
EU-markkinoiden kehitys." 

Jos halutaan saada esimerkki, kuinka pitkälle EU-johtajat
tulevat menemään, voidaan mainita, että komission
mahtava puheenjohtaja Jacques Delors haluaa
nyt pienemmän mutta tehokkaamman EU-komission. 
Johtajat valitsisi ehkä europarlamentti, mutta
sitten johtajat voisivat itse valita komission jäsenet. 
Juuri tätä systeemiä Quisling käytti Norjassa sodan
aikana. Se oli nimeltään "johtajuusperiaate" 

Sillä aikaa kun demokraattiselta järjestelmältämme
kaivetaan pohjaa pois, natsismi on heräämässä kaduilla. 
Saksassa johtajien lapset marssivat lippujensa
alla, mutta pakolaisia vastaan tehdään murhapolttoja
ja vainojen ajoista selviytyneet juutalaiset pelkäävät
uudelleen henkensä edestä. Poliittinen kenttä on
säikähtänyt äärioikeistolaisten vaalimenestyksiä. 

Diktatuurilta ei voi suojautua ottamalla käyttöön
diktatuurin menetelmiä. Diktatuurin vaihtoehto on
demokratia. 

Luku 7 

EU:n paikka maailmassa 

Euroopan yhteisöjen perustamiseen on ollut monia
syitä. Yksi on Euroopan sisäisten ongelmien ratkaiseminen. 
Toinen on muiden talousmahtien, USA:n ja Japanin, 
haaste. Myös muitten maitten taholta kilpailu
kovenee. Kestääkseen taloudellisen paineen Euroopan
on siis luotava ympärilleen muuri ja saatava aikaan
yhteismarkkinat. Sen myötä eurooppalainen
teollisuus saa suojatut kotimarkkinat USA:n malliin
ja on kilpailukykyinen ulospäin. 

Eurooppa ja kolmas maailma 

EU on protektionistinen tulliliitto. Länsi-Eurooppa
on monella tapaa linnoittautunut ympäröivää maailmaa
vastaan. Kun Berliinin muuri ja rautaesirippu
murtuivat, jäi Itä-Euroopan maita vasten jäljelle hopeamuuri. 
Samanlainen aita erottaa etelässä kolmannen
maailman ulkopuolelle. Vaikka raaka-aineiden
hinnat laskevat, EU lisää suojatulleja, jos kehitysmaat
yrittävät tuoda omia tuotteitaan. Samanlaista politiikkaa
harjoittavat muutkin talousmahdit. 

Kaupan esteet maksavat kehitysmaille vuosittain 
500 miljardia dollaria. Köyhät maat köyhtyvätkin
yhä. Uuskolonialismi on tehnyt niistä rikkaiden länsimaiden
velkaorjia. Niiden yhteinen ulkomaanvelka
on jossain 1200 ja 1500 miljardin dollarin välillä, ja
pelkät korot ylittävät taloudellisen kehityksen. Ajanjaksona 1982 
- 1990 köyhät maat saivat 900 miljardia
dollaria ns. kehitysapua, mutta samaan aikaan ne
maksoivat 1350 miljardia dollaria korkoja ja kuoletuksia. 

Ainoa ulospääsytie olisi suuri velkojen anteeksianto, 
jos vain tahtoa olisi. Oikeastaan ongelma voitaisiin
ratkaista yksinkertaisesti. Human Development Rapport
vuodelta 1992 huomauttaa, että jos maailman sotilasmenoja
kyettäisiin vähentämään vaivaiset kolme
prosenttia 1990-luvulla, jäisi jäljelle 1500 miljardin
dollarin "rauhanylijäämä" 

Pohjoinen-etelä -akselilla kylmä sota jatkuu. Ja se
kuumenee, ellei ongelmia selvitetä. EU:n tullimuuri
on tässä erittäin huonoa mainosta. 

Islam maailmanmahtina 

Yksi vakavimmista aikamme poliittisista ongelmista
on islamin esiinmarssi. Muslimien kokonaislukumäärä
on viimeisten sadan vuoden kuluessa kasvanut 12:
sta 20 prosenttiin maapallon väkiluvusta, mikä
tarkoittaa noin miljardia ihmistä. Tämä miekan uskonto, 
joka käy "pyhiä sotiaan" muuta ihmiskuntaa
vastaan, pitää päämääränään maailmanherruutta. 
Sellaisia unelmia eivät elättele ainoastaan muutamat
yksittäiset fanaatikot. Muslimien huomattavimmat
poliittiset ja uskonnolliset johtajat sanovat avoimesti, 
että sellaiset ovat suunnitelmat. Kuitenkaan
länsimaailman poliitikot eivät ota puheita sen vakavammin
kuin Hitlerin tulevaisuudenvisioita otettiin 
1930-luvulla. Ajatollah Khomeini julisti tavoitteeksi
islamin voiton ja islamilaisen maailmanherruuden. 
Pakistanin sotilasdiktaattori, kenraali Sia ul-Hack, joka
on hankkinut itselleen myös atomipommin, on sanonut, 
että islam on se poliittinen mahti ja uskonto, 
jonka Allah on määrännyt maailman herraksi. "Muslimit
voivat hallita maailmaa", hän sanoi. Arabien sosiaalisen
ja taloudellisen kehityksen säätiön puheenjohtaja, 
tri Saebi Jarudi lisää: "Me tulemme hallitsemaan
ratkaisevia taloudellisia tekijöitä: pääomia ja
maailman energiavaroja." 

Energian ja talouden lisäksi muslimit hamuavat siis
ydinaseita. Pakistanin lisäksi muslimien hallitsema
entinen Kazakstanin neuvostotasavalta hallitsee suuria
ydinasevarastoja. Sitä paitsi on yleisesti tunnettu, 
että sekä entisen Neuvostoliiton ylijäämäydinaseita
että atomifyysikotta kulkeutuu muslimimaihin. Strategiset
ja taktiset ydinaseet islamilaisten fundamentalistien
käsissä ei ole hääppöinen tulevaisuudenkuva
maailmalle. 

Aikoinaan islam on hyökkäillyt Eurooppaan. Ensimmäisen
hyökkäyksen pysäytti Kaarle Martel Poitiers'hen 
vuonna 765. Toinen raukesi kahdesti Wienin
muurien edustalle, vuosina 1529 ja 1683. Kolmas
hyökkäys Eurooppaan on käynnissä nyt meidän aikanamme
maahanmuuton ja taloudellisen soluttautumisen
avulla. Rajaton EU tekee vaarasta todellisen. 
Muslimimaissa on pääomia niin paljon, että ne voisivat
ostaa koko EU:n sisällä olevan teollisuuspotentiaalin. 
Muuan pariisilainen pankkiiri on sanonut, että
kansa kävisi levottomaksi jos tietäisi, mitä kaikkea
jo on arabien käsissä. 

Turkki on uusi islamilainen suurvalta, joka on pitänyt
yllä tiivistä yhteistyötä aikaisemmin turkkilaisille
kuuluneeseen neuvostoalueeseen. Alue ulottuu 
Kiinan rajoille asti. Vanhat kauppatiet Mustallemerelle
ja Välimerelle avautuvat uudelleen. Istanbulista
tulee taas metropoli. Vuodesta 1996 Turkilla on tulliliitto
koko Euroopan yhteismarkkina-alueen kanssa, 
jolloin sillä on pääsy Euroopan markkinoille. 

EU:n ja Turkin välinen tulliunioni on kuin varoitus
samanlaisista sopimuksista muiden muslimimaiden
kanssa. Länsimaailma on riippuvainen arabimaiden
öljyvarannoista, ja kuten kaikki tajuavat, öljyä on saatavissa
vain yhteistoiminnassa sen omistavien arabien
ja muslimikansojen kanssa. Kuwaitin palavista
öljylähteistä voitiin aavistaa, mitä tapahtuisi, jos joku
yrittäisi hyödyntää öljyä sotilasvoimien turvin. Niinpä
on selvää, että tullaan tekemään Turkin mallisia
sopimuksia OPEC-maiden kanssa. Luultavasti arabimaista
tulee myös EU:n jäseniä. 

Siinä tapauksessa mikään ei voi käännyttää Euroopasta
muslimimaiden väestöä, joka silloin tulee saamaan
eurooppalaisen kansallisuuden oikeuksineen. 
Voimme jo käynnissä olevasta kansainvaelluksesta
arvella, mitä silloin tulee tapahtumaan. Kun puhkeaa 
"pyhä sota", jota johtavat Hizbollahin ja Hämäsin tapaiset
terroristijärjestöt, niin Pohjois-Irlannin tapahtumat
kalpenevat sen rinnalla. Turkkia pidetään nykyisin 
"sivistyneempänä" kuin arabimaita ja suoranaisena
rintavarustuksena islamilaista fundamentalismia
vastaan. Tosiasiassa Turkin historia on verisempi
kuin arabimaiden. Meidän omalla vuosisadallamme
he ovat suorittaneet kansanmurhan, jonka aikana
armenialaisten luku väheni kahdesta miljoonasta
sataan tuhanteen. Myöhemmin kristitty syyrialainen
vähemmistö karsittiin neljännesmiljoonasta 
25 000:een. Nyt tuhotaan kurdeja. 

On vaikea kuvitella, mitä merkitsee Euroopan rajojen
avaaminen islamilaiselle invaasiolle. Mutta muslimeille 
Eurooppaan tunkeutuminen on askel maailman
herruuden saavuttamisessa. 

Venäjä 

EU:n perustamisessa eivät sanelleet vain taloudelliset
syyt. Asia pantiin alulle Neuvostoliiton varjossa. Eurooppa, 
varsinkin Ranska, ajatteli, että amerikkalaisten
ydinsateenvarjon alla oli turvallista, ja toivoi vastaavaa
eurooppalaista suojaa. Tämä sotilaspoliittinen
näkökohta oli mukana alusta asti. 

Kun kylmä sota loppui, neuvostovalta väistyi taka-alalle. 
Ne voimat, jotka tekivät Neuvostoliitosta supervallan, 
ovat nyt suurimmalta osin venäläisten hallussa. 
Nyt on vain enemmän peukaloita laukaisunappuloilla. 
Imperiumin perillisten kesken on yhä
käynnissä vallanjako. Aikaa myöten Länsi-Eurooppa
elää kasvavassa pelossa, jos ei ensi sijassa ydinsodan
vuoksi niin ainakin venäläisvalmisteisten atomivoimalaitosten
takia. Voidaan odottaa vielä Tsernobyliäkin
pahempia onnettomuuksia. 

Ydinsodan vaarakin on silti olemassa, jopa suurempana
kuin neuvostovallan aikana. Valvonta on heikompaa, 
ja toisaalta tsaarinaikaiset nationalistiset ja
imperialistiset ajatukset ja tunteet ovat heränneet
eloon. 

Tämän päivän todelliset vallanpitäjät Venäjällä ovat
sotilaat, joskin nämä näyttävät odottavan tilaisuuttaan. 
Itse asiassa Venäjällä ei ole sotilaskaappausten
traditiota, mutta voidaan tulkita kirjoitusta seinältä, 
kun Venäjän puolustusministeri Pavel Gratsov selitti, 
että enää vain yksi instituutio voi taata maassa vakauden, 
nimittäin armeija. Lontoon-vierailunsa aikana
hän kertoili avoimesti, kuinka maailma pian tulisi
näkemään Suur-Venäjän uuden tulemisen. 

Sotilasmahtina Venäjä on edelleen riittävän suuri. 
Atomiaseiden lisäksi Venäjällä on erinomainen laivasto
ja miljoona-armeija. Kun Euroopan unioni ei
kykene järjestämään asioita edes Bosniassa, tarvitseeko
heidän pelätä EU:a tai Natoa, kyselevät venäläiset
sotilaspiirit. Yhä suurempi joukko alkaa nähdä länsimaat 
Venäjän päävihollisena. 

Se hyvä tahto, jota laajat kansalaispiirit tunsivat
länsimaailmaa kohtaan, alkaa olla haihtunut. Luultavasti
oli anteeksiantamaton virhe olla ajoissa vastaamatta 
Venäjän kansalle sen avuntarpeessa siirtymäkautena
markkinatalouteen. Sen asemesta he ovat
oppineet tuntemaan länsimaisen yhteiskunnan kaikkein
vastenmielisimpiä puolia, kuten työttömyyden
yhdistyneenä siihen loistoon, jota ohut kansankerros
esittelee mersuineen, joukossa mafiapomoja ja keinottelijoita. 
Järjestäytyneestä rikollisuudesta on tullut
valtio valtiossa, ja se toimii yhteistyössä länsimafian
kanssa sekä soluttautuu naapurimaihinkin. 

Venäjä on kuin aikapommi, ja siitä voi tulla ennennäkemätön
ongelma EU:lle. Muurien murtuminen
toisaalta pahentaa tilannetta. Onko sieltä tulossa
marssiva armeija vai "Luvattuun maahan" pakeneva
pakolaislauma, sitä emme tiedä, mutta molemmat tilanteet
tuovat muassaan lukemattomia ongelmia. 

EU sotilas- ja ydinvaltana 

Jean Monnet - Euroopan yhteisön isäksi kutsuttu - 
on sanonut: "Niin kauan kuin Eurooppa jatkaa jakautuneena
oloaan, se ei voi olla Neuvostoliiton vertainen. 
Eurooppa pitää yhdistää." 

Se oli aikoinaan. Sotilaallisesti EU.sta oli tulossa
vastaus venäläisen kommunismin uhkaan. Nykyään 
EU ja länsiliittoutuma on blokki, jonka tehtävänä
muun ohessa on turvata Länsi-Eurooppa idän vaaroilta, 
mutta se voi osoittautua myös vaaralliseksi
rauhanprojektiksi. Euroopan unionista tulee atomimahti, 
joka saa hallintaansa Ranskan ja otaksuttavasti
myös Englannin ydinaseet. 

Tämän lisäksi armeijat alistetaan supervallan komentoon. 
On jo olemassa saksalais-ranskalainen päätös
perustaa erityinen "eurokaarti", josta tulisi mahdollisesti
eurooppalaisen armeijan ydinjoukko. Valtionjohtajien
selityksen mukaan joukko-osasto tulee 
"vaikuttamaan siihen suuntaan, että Euroopan unioni
saa mahdollisuuden sotilaalliseen esiintymiseen ja
pitemmällä tähtäyksellä yhteiseen puolustuspolitiikkaan" 
Tämä merkitsee, että EU nyt pyrkii täyttämään
sen tyhjiön, joka on syntynyt, kun USA ja IVY 
karsivat ydinaseitaan uuteen ja vähäisempään "kauhun
tasapainoon" 

EU maailmanpoliisina 

"Eurokaartia" ei perustettaisi yksinomaan turvaamaan 
Euroopan rauhaa. On kysymys myös hyökkäysvoimasta, 
joka voidaan lähettää Euroopan ulkopuolisiin
kohteisiin. Euroarmeijan synnyttyä voidaan
nuorisomme kutsua aseisiin ja määrätä osallistumaan
taisteluihin vierailla sotatantereilla. Puolueettomaksi
vetäytymisen mahdollisuus on silloin poissuljettu. 

Norjassa ovat jo pitkällä suunnitelmat erityisen
norjalaispataljoonan perustamiseksi, joka ottaisi osaa
taistelutoimiin ulkomailla Naton komennossa. Armeijan
ylin johto on selvittänyt, kuinka sellainen
joukko-osasto järjestettäisiin, ja on lähettänyt lausunnon
asiasta puolustusministeriöön. 

Oikeastaan YK:n piti alun perin esittää maailmanpoliisin
osaa. Tietyssä määrin näin on tapahtunutkin. 
Mutta nyttemmin maailmanjärjestö on niin hajallaan, 
että sen on vaikea toimia tehokkaasti. Siitä syystä EU, 
samoin kuin USA, nyt ovat ottamassa sen tyyppisiä
tehtäviä omiin käsiinsä. 

Vaikka kauhun tasapainolla ei enää olekaan entisenlaista
pelotusarvoa, se on edelleen olemassa. USA 
ja Venäjä voivat yhä hävittää toisensa 50-kertaisesti
maan tasalle, jos niikseen tulee. Kaikista rauhanpuheista
huolimatta ihmiskunta seisoo vieläkin itsetuhon
kuilun partaalla. Ja tilanteen tekee entistäkin
kriittisemmäksi se, että ydinaseiden leviäminen laajemmalle
on vaarallisempaa kuin tähänastinen hallittu 
"kauhun tasapaino" Yhä useammat maat hankkivat
atomipommin, ja juuri kaikkein aggressiivisimmat
ja vastuuttomimmat valtionjohtajat näyttävät
harrastavan sitä innokkaimmin. 

Paljon merkitsee myös se, että kaikkein tuhovoimaista
ase on tulossa mafian ja eri gangsteriryhmien
ulottuville. Suuria määriä plutoniumia on kadonnut
kuljetusten aikana. Ei ole mitenkään mahdotonta
suunnitella atomipommia. Joitakin vuosia sitten siitä
selviytyi muuan amerikkalainen opiskelija. 

Tottahan poliisia tarvitaan! Sekä tulenarkaa materiaalia
että tietämystä myydään pimeillä markkinoilla. 
Mutta jos EU:n kaartilla on jotain mahdollisuutta
suojata maailmaa massatuholta, sen pitäisi lausua
epäröimättä julki ajatuksensa. Kaikki puhuu liiankin
selvästi sen puolesta, että ihmiskunta on jo ohittanut
pisteen, "josta ei ole paluuta" . 

Luku 8 

EU:n sisäisiä ongelmia 

EU:lla on runsaasti sisäisiä ongelmia ja vastakohtia, 
jotkin niin isoja, että ne voisivat rikkoa minkä tahansa
yhteenliittymän. Voimme tässä puuttua vain muutamiin
kipeimpiin. Luettelo voisi jatkua loputtomiin. 

Monenlaisia vaikeuksia luonnollisesti syntyy, kun
yritetään kutoa yhteen eurooppalaista tilkkutäkkiä. 
Maiden yhteiseen historiaan mahtuu vuosisatainen
vihollisuuksien sarja. Vain vähän aikaa sitten ne ovat
taistelleet keskenään maailmansodissa. Nyt ne ovat
äkkiä rakentamassa "eurooppalaista kotia", jossa pitäisi
elää yhdessä onnellisina elämänsä loppuun asti. 

Mitä hyvänsä ajattelemme Euroopan unionista tai
olemmepa kuinka epäileviä tahansa esitettyihin malleihin
nähden, täytyy kuitenkin myöntää, että Eurooppa
-aate on yksi aikamme suuria ideoita. Ja täytyy
kunnioittaa, ehkä suorastaan ihailla niitä poliitikkoja
ja valtiomiehiä, jotka panevat alttiiksi poliittisen
uransa tällaisen hengästyttävän seikkailun vuoksi. 

Kenties unionista olisi sanottava samalla tapaa kuin
arveltiin sosialististen unelmien kommunistiparatiisista: 
Aate olisi ollut varmaankin hyvä, jos vain ihmiset
olisivat olleet hyviä! 

Eturistiriitoja 

Etujen ristiin käymiset aiheuttavat valtataistelua Euroopan
yhteisöissä. Vanha sananparsi on yhä voimassa: 
"Oma suu lähinnä" Vastakohtaisuuksilla on
osaksi historiallinen perinne. Niinpä de Gaulle ei
vain halunnut nähdä Ranskan kukoistavan vaan
myös "Englannin puilla paljailla". Atlantille suuntautunut 
Iso-Britannia tuntee vahvaa epäluuloa mantereen
mahtien yhdistymistä kohtaan, ja se onkin yksi
syy Englannin liittymiselle. "Jos et voi lyödä heitä, 
liity heihin!" Epäilemättä Ranska ajattelee vähän samaan
tapaan Saksasta. Keskieurooppalaisen suurvallan
elpymiseen suhtaudutaan kuolemanvakavasti. 

Muitakin etuvastakohtia on yllin kyllin. Kansallisuuksien
monenkirjavuuden lisäksi on alueellista
vastakkain oloa erityisesti pohjoisen ja etelän välillä. 
Kansallisvaltioiden perintönä unioni saa pääoman ja
työn ikuisen ristiriidan, työnantajien ja ammattiyhdistysliikkeen
kärhämät. Eikä sovi unohtaa katolisen
etelän ja protestanttisen pohjoisen kontrastia. 

Kuinka ongelmat sitten voitaisiin ratkaista, siihen ei
liene annettavissa yksinkertaista reseptiä. Tilanteen
tekee erityisen vaikeaksi se, ettei Eurooppa koskaan
tule olemaan mikään kansallisuuksien sulatusuuni, 
millaiseksi Amerikan Yhdysvallat on osittain tullut. 
Kaksi asiaa estää sen. Ensinnäkin yksittäisten maiden
historia, joka on luonut murtumattoman kansallisen
identiteetin. Toiseksi tulevat kielierot. Unelma lingua
francan luomisesta Baabelin tornin malliin ovat jääneet
ainaisesti haaveeksi. 

Koska tätä Gordionin solmua ei voi avata, on tehtävä
valinta - se täytyy hakata poikki. Asia voi tapahtua
yhdellä tavalla. Jotta vältettäisiin "omnes omnibus
omni", kaikkien taistelu kaikkia vastaan, ristiriitaa
aiheuttavat kysymykset on poistettava politiikan
kentältä ja haudattava eksperttien huostaan - tai niiden
jotka käyvät asiantuntijoista. Tämä taas johtaa
yhteisön seuraavaan suureen ongelmaan, virkavaltaisuuteen. 

EU-byrokratia 

Lääkkeillä on sivuvaikutuksia, ja ongelmien ratkaisut
luovat säännöllisesti uusia probleemeja. Ei ole kovin
onnistunutta, jos demokratiaa luodaan rikkomalla
sen periaatteita. 

Kun sanotaan, että byrokratia on EU.n ongelma, ei
pidä luulla, että EU-byrokratia on samanlainen ongelma
unionin sisällä kuin millaista se on muille
maille. Eurobyrokratia on aivan omanlaistaan virkavaltaisuutta. 
Demokraattisissa maissa byrokratia on
demokraattisten järjestelmien liikakasvua. Mutta 
EU:ssa se on sitä vastoin itse systeemi. Se on loiskasvi, 
joka ei vain tukahduta isäntäkasvia vaan myös ottaa
sen tehtävät. EU ei ole demokratia vaan Byrokratia
isolla alkukirjaimella kirjoitettuna. 

Muutoin ei kai voisi ollakaan. Ainoa tapa johtaa sellaista
supervaltaa kuin Euroopan unioni, on käyttää
erittäin valtavaa ja diktatorista virkakoneistoa. Erityisesti
tämä pitää paikkansa kansalaisten elämän ja
toiminnan yksityiskohtien ohjailuun nähden, mitä 

EU kovasti yrittää. Luonnollisesti sellaiset väitteet
kumotaan. Useimmat eivät usko, ennen kuin kokevat
ohjailun omissa nahoissaan. Mutta ei voi olla ottamatta
huomioon 60 000 sivua EU-asiakirjoja. Ne sisältävät
niin monia lakeja ja määräyksiä, ettei monikaan
voi tuntea niitä. Pakkopaita tuntuu jo ahtaalta, 
ja tämä on sentään vasta alkua... 

Eikö se ole jo aika yksityiskohtaista hallintoa, kun
tanskalaisilta talonpojilta kielletään luonnonmukainen
viljely? Tai että julkiset kirjastot eivät saa harjoittaa
kasettien lainaustoimintaa? Tai kun Lontoon on
poistettava kaduiltaan kaksikerroksiset bussinsa? Ei
kai ole epäilystäkään siitä, että olemme tekemisissä
järjestelmän kanssa, joka vaatii meiltä kaikki ajateltavissa
olevat asiat, kuten nyt vaikka ruokapöytäämme
tulevien kurkkujen taipumiskulman standardiin asti! 

Ensimmäisestä hetkestä lähtien EU:n virkamiehistö
on ottanut sen vallan, joka kansanvallassa kuuluu demokraattisesti
valituille edustajille. Byrokraateilla on
yksinoikeus lainvalmisteluun, he hallitsevat näiden
lakien mukaan ja myös tuomitsevat niiden mukaan. 
Brysselin virkavallalla on sellainen mahti, ettei sille
löydy mitään vertauskohtaa demokraattisista maista. 

Virkamiehistö ulottaa kouransa koko yhteiskuntakoneistoon: 
lakeihin, oikeuslaitokseen, poliisiin, armeijaan, 
talouteen, verotukseen, ulkopolitiikkaan, 
terveydenhoitoon jne. Kaikkea ohjataan ylhäältäkäsin. 
Asian luonteeseen kuuluu, että korruptiolla on
mitä suotuisimmat itämisolosuhteet. Osa- virkamiehistöstä
sitä paitsi on peräisin maista, joissa lahjonta
on ollut maan tapa, joten täytyy olla kerrassaan naiivi, 
jos luulee EU-virkamiehen olevan sellaiselle immuuni. 
Eri tilanteissa tuhansittain lobbareita työskentelee
tuhansien EU-suunnittelijoiden rinnalla, joten
on selvää, että suuria rahamääriä vaihtaa omistajaa. 

Monet 13 000 EU-byrokraatista ovat työskennelleet
kuulussa tähden muotoisessa hallintorakennuksessa 
Brysselissä. Vanhan rakennuksen asbestihaittojen
vuoksi ja muistakin syistä on nyt perusteilla uusia
hallintokortteleita. Uudisrakennukset maksavat kuusi
miljardia markkaa. Suunnitellaan maailman suurinta
pilvenpiirtäjää, joka olisi kilometrin korkuinen. 
Tämä nykyajan Baabelin torni on saanut vastustajilta
työnimen "Projekti Babylon". 

Ympäristöpoliittiset ongelmat 

Nykyisin puhutaan ympäristön tilasta yhtä paljon
kuin säästä. Kuitenkaan juuri kukaan ei tee mitään. 
Mutta jos huolehdittaisiin miljööstä, vaikutettaisiin
jopa ilmastoon suotuisasti, niin että siitä olisi kai aloitettava... 

On korkea aika tehdä jotain, sillä elämme maailmanlaajuisen
ekologisen kriisin keskellä. Norjalainen 
Gunnar Album on kuvaillut asiaa osuvasti. On kuin
asuisimme kahdessa eri maailmassa, taloudellisessa, 
missä kaikki menee eteenpäin, ja ekologisessa, johon
perustuu kaikki elämä ja jossa kaikki menee huonompaan
suuntaan. Ekosysteemi on matkalla kohti
romahdusta. Jos laivamme uppoaa, me menemme
mukana. Eikä se uppoa 50 tai 100 vuoden päästä vaan
hyvin pian. 

Kaikki vähänkin asiaan perehtyneet tietävät, että
totta se on, mutta kukaan meistä ei halua uskoa sitä. 

Onhan vanha maailmamme seisonut paikallaan jo
niin pitkään, että kyllä se säilyisi eteenpäinkin, ainakin
niin kauan kuin me elämme ja kukaties vaikka 
1000 vuotta. 

Worldwatch kartoittaa vuoden 1991 tilannetta sekä
talouden että ympäristön kannalta. Muun muassa
maailman tavaroiden ja palveluiden tuotanto kasvoi
vuosien 1980 ja 1990 välillä 15 biljoonasta 20 biljoonaan
dollaria vuosittain. Maailmankauppa saavutti 
1990 kolmen biljoonan dollarin arvon. Samaan aikaan
pörssikurssit nousivat ennätyslukemiin. Joka
vuosi luotiin siihen aikaan miljoonia uusia työpaikkoja. 

Jos käännämme katseemme ekologian maailmaan, 
kohtaamme kokonaan toisenlaisen näyn. Joka vuosi
maapallon metsät vähenevät Itävallan kokoisen alueen. 
Vuosittain maata muokataan pelloksi Australian
vehnäpeltojen alan verran. Metsien hukkaaminen ja
fossiilisten polttoaineiden käyttö lisää kasvihuoneilmiötä
ilmakehässä ja vaikuttaa ilmastoon. Ilman epäpuhtaus
on vaikeuttanut elämää sadoissa kaupungeissa. 
Myrkyt ja kemikaalit saastuttavat pohjavesiä. 
Autioituneet alueet ja saastuminen koettelevat maaperän
biologista sietokykyä. Samaan aikaan kun viljelykasvit
voivat huonosti, tuhoutuu suuri määrä alkuperäisiä
kasvilajeja, jotka muodostavat perustan
kasvinjalostukselle. 

Hälyttävintä tässä on, etteivät hallitukset ole heränneet
huomaamaan tilannetta. Vaikka teollisuusyhteiskunta
näyttää johtavan tuhoon, jatketaan samoja
raiteita. Vielä EU-maita suurempia syntisiä tässä ovat
olleet itäblokin maat. Mutta EU:n tuleva kasvufilosofia
voi aiheuttaa ympäristötuhon, jolla on arvaamattomat
seuraukset. Vakavaksi asian tekee se, ettei nyt
ole kysymyksessä yksittäinen maa vaan kokonainen
manner. Kun maailman teollistunein maanosa seuraa
vanhoja jälkiään, kehityksellä on globaaliset seuraukset. 

Tuo lyhytnäköinen politiikka luo ongelmia eniten
harjoittajiensa parissa. EU-maat saavat itse maksaa
täyden hinnan ympäristösynneistään. Joet ja järvet
saastuvat, pohjavesi myrkyttyy, eroosio tuhoaa maaperää, 
metsät kuolevat pois. Mikäli ilmastonmuutos
vielä tulevaisuudessa nostaa merenpintaa, Eurooppaa
lyödään kovalla kädellä. Eivät vain Kaukoidän
tulva-alueet joudu veden alle vaan silloin peittyvät
näkyvistä myös EU-maiden tiheästi asutut alangot. 

Mikään ei viittaa siihen, että EU ottaisi lusikan kauniiseen
käteen ja tunnustaisi realiteetit muuttamalla
tuhopolitiikkaansa. Tietenkin tehdään kaikki voitava
aiheutuneiden vahinkojen korjaamiseksi, mutta se on
vain kosmeettista hoitoa. Sitä radikaalia elämäntapojen
muutosta, joka Euroopan pelastaisi, ei tapahdu. 
Tässä on lopulta kysymys koko olemassaolomme
pohjasta. Mutta ongelmat jäävät vaille ratkaisua samalla
kun ekologinen kello tikittää kahtatoista kohti. 

Uudet kansainvaellukset 

Elämme historian suurinta vaellusaikaa. Mongolien
ja germaanien kansainvaellukset olivat vähäisiä siihen
verrattuna mitä nyt on käynnissä, ja silti juuri
kansainvaellukset muuttivat historian kulkua. 

Muuttoliike on nykyisin globaalinen ilmiö. YK:n
pakolaiskomissaarin mukaan maailmassa on liikkeellä 78 
miljoonaa ihmistä. Arviolta 100 miljoonaa
asuu kotimaidensa ulkopuolella. Noin 20 miljoonaa
heistä on pidettävä pakolaisina ahtaassa merkityksessä. 
Muualle muuttaneet lähettävät joka vuosi satoja
miljardeja markkoja kotimaahansa. Se on enemmän
kuin maailman yhteenlaskettu kehitysapu. 

Maailmanlaajuisesti vaellus on suureksi osaksi
suuntautunut Eurooppaan. Miljoonat ihmiset suuntaavat
kohti köyhän maailman luvattua maata. Niin
kauan kuin länsimaiden ja kolmannen maailman väliset
suuret elintasoerot jatkuvat, vaellukset lisääntyvät. 
Niitä ei mikään aita pidätä eikä rajavalvonta lopeta. 

EU:n sisällä arabimaista ja Pohjois-Afrikasta suuntautuva
muuttoliike on tuomassa väestöongelmia. 
Näillä on yksinkertainen selityksensä. Samalla kun
syntyvyysluvut ovat Euroopan puolella suureksi
osaksi jähmettyneet paikoilleen, on Välimeren itä- ja
eteläpuolella käynnissä väestöräjähdys. Vuonna 1950 
Turkin ja Afrikan pohjoisrannikon väkiluku muodosti
yhteensä kolmanneksen Välimeren ympäristön väestöstä. 
Nykyisin vastaava osuus on puolet, ja parinkymmenen
vuoden kuluttua tulee kaksi kolmannesta 
Välimeren maiden väestöstä asumaan noilla alueilla. 
Väestöpaine eteläistä Eurooppaa kohtaan kasvaa. 

Kansanvirtaa on yritetty padota, mutta lopulta on
huomattu, ettei se kannata. Niinpä on yritetty sopeutua
tilanteeseen. EU:n pääomat - jotka muuten suureksi
osaksi ovat arabien öljymiljardeja - suuntautuvat
nyt Italiaan, Etelä-Ranskaan, Espanjaan ja Portugaliin
tarkoituksella panna alulle uutta teollisuutta. 
Sinne odotetaan valtaisaa nuorison ryntäystä, joten
halpaa työvoimaa on tarjolla yllin kyllin. Investoitu
pääoma tuottaa siellä paljon paremmin kuin Pohjois-Euroopassa, 
jonka teollisuus on kilpailussa häviämässä
etelälle. 

Mutta ukkoutuminen tuo myös pohjoiseen suuret
nuorisojoukot. Nyt lasketaan, että Länsi-Eurooppa
saa 20 miljoonaa siirtolaista, mutta tämä on vasta varoitus. 
Saksalainen kulttuuritutkija Hans Magnus 
Enzenberger väittää, ettei todellinen kansainvaellus
ole vielä edes alkanut. Se ilmiö, jota joudumme todistamaan, 
tulee muuttamaan Euroopan täysin. Kristinuskosta
luopunut läntinen maailma muodostaa nykyään
valtavan aatetyhjiön, joka on avoinna niin Muhammedille
kuin Buddhalle. Muuttovirrat ovat liian
suuria, jotta ne sulautuisivat muuhun väestöön, eikä
ole olemassa eurooppalaista yhtenäiskulttuuria, johon
voisi samaistua. Jo nyt on nähtävissä, että siirtolaiset
perustavat omia alakulttuurejaan, joiden sisällä
he noudattavat tapojaan ja vieläpä ylläpitävät omia
lakejaankin. Tämä merkitsee sitä, että kaksi erilaista
lakijärjestelmää on käytössä rinnakkain, ja tästä seuraa
täysin varmasti pelkkää anarkiaa ja kaaosta. 

Tilanteen tekee erityisen arveluttavaksi se, että
enemmistö muuttajista on muslimeja, ja islam on jotain
enemmän kuin pelkkä uskonto. Se on totalitaarinen
poliittinen liike. Kun islam saapuu maahan, ei ole
kysymys vain kulttuurillisesta tai uskonnollisesta yhteentörmäyksestä. 
Maassa toimii silloin kaksi poliittista
järjestelmää. Islam on olemukseltaan aggressiivinen
ideologia, ja sen kannattajat ovat tulleet valloittaakseen 
Euroopan. 

Koraanissa, muslimien pyhässä kirjassa, lukee
suurassa 8, jakeessa 66: "Oi profeetta, kehoita uskovaisia
taisteluun! Jos on kaksikymmentä keskuudessanne, 
jotka ovat kärsivällisiä, voittavat ne kaksisataa, 
ja jos teillä on heitä sata, niin he voittavat tuhat
uskotonta, koska jälkimmäiset ovat kansaa, joka ei
älyä." 

Muuan fundamentalistinen islamin johtaja on tulkinnut
kohtaa siten, että jos muslimit muodostavat 10 
prosenttia sen maan väestöstä, johon heitä on muuttanut, 
voidaan tarttua miekkaan ja valloittaa maa. 
Nyt fundamentalistit muodostavat vasta pienen vähemmistön
tulokkaista, mutta uhonsa ja väkivaltaisuutensa
takia heillä on vaikutusvaltaa maanmiehiinsä
nähden. 

Paljolti Euroopassa käynnissä oleva islamilainen
maahanmuutto on muuta kuin yksittäisten ihmisten
siirtolaisuutta ja sopeutumista yhteiskuntiin. Se on
kollektiivista siirtolaisuutta, jonka tarkoituksena on
levittää islamin oppia ja perustaa islamilainen yhteiskunta. 
Norjalainen islamin asiantuntija Tor Olberg
sanoo, että tosiasiassa Koraani antaa luvan surmata
kaikki islamia vastustavat, joten ei ole ihme, että kansa
pelkää fundamentalistisia muslimeja. 

EU.lle siirtolaisuus tulee olemaan kasvava ongelma. 
Sitä tullaan tuskin koskaan ratkaisemaan. Rajattomassa 
Euroopassa mikään jäsenvaltio ei voi suojautua
sellaiselta maahanmuutolta, joka hajottaa vakiintuneen
yhteiskuntarakenteen. 

Mafia ja laittomuus 

Jokin aika sitten tanskalainen Ekstrabladet julkaisi sensaatioartikkelin
otsikolla "Mafiasta EU:n 13:s jäsen". 
Lehti kertoi, kuinka rikollisuus on saastuttanut koko 

Italian yhteiskunnan. Rikollisjärjestöillä on huikeat
tulot heroiinin ja kokaiinin salakuljetuksen ja myynnin
ansiosta, ja ne ovat EU:n uuden Euroopan vakavasti
otettava uhka. 

Ongelman tekee vaikeammaksi se tosiasia, että mafian
toimintaedellytykset paranevat suuresti, kun 
EU:n sisämarkkinat avautuvat ja rajat on poistettu. 
Sisämarkkinoilla italialaisten syndikaattien on helppoa
työskennellä. Huumeita rahdataan vapaasti
maasta toiseen, ja rahanpesu onnistuu helposti. 

Mafia merkitsee järjestäytynyttä rikollisuutta. Ei
siis ole kysymyksessä joku "yksinäinen susi", joka on
puikahtanut yhteiskuntaan ja harjoittaa taskuvarkautta. 
Organisoitunut rikollisuus edustaa yhteiskuntaa
yhteiskunnan sisällä, valtiota valtiossa. Tämä 
"vastavaltio" käy vuosikymmenestä toiseen sotaansa
ihmisten yhteiskuntaa vastaan. Järjestäytyneellä rikollisuudella
on omat lakinsa ja raudanluja sisäinen
kuri. Näiden lakien rikkojaa varten on olemassa oikeastaan
vain yksi rangaistus, kuolemanrangaistus. 
Yhtä armottomia ollaan ulkopuolisille. Se joka uskaltaa
asettua mafiaa vastaan tai jättää maksamatta suojelumaksunsa, 
joutuu kärsimään äärimmäiset seuraukset. 

Tällä pahan järjestöllä, joka alun perin perustettiin 
Sisiliassa parisataa vuotta sitten, on jäseniä monissa
maissa. Toisinaan ollaan yhteistyössä, toisinaan sotajalalla. 

Parhaiten tunnettu on järjestön amerikkalainen
haara, Cosa Nostra, joka hallitsee USA: n ja monien
muiden maiden järjestäytynyttä rikollisuutta. Rikollisjärjestöjen
mittasuhteita kuvaa se, että niiden katsotaan
olevan maan suurin ylikansallinen yritys, jonka
nettotulot ovat yhtä suuret kuin kymmenen maan
suurimman teollisuusyrityksen yhteensä. Cosa 
Nostran on arveltu olevan nyt niin mahtava, ettei valtio
milloinkaan voi voittaa sitä eikä karsia rikollisuutta. 

Järjestäytynyt rikollisuus on nyt nousussa monessa
maassa. Latinalaisessa Amerikassa on pystytetty
mahtavia huumekartelleja. Kiinalainen mafia operoi
kaikkialla maailmassa. Neuvostovallan romahdettua
on venäläinen mafia noussut päivänvaloon. Sen johtajat
ajelevat täysin avoimesti luksusautoillaan, eikä
poliisi pysty tai uskalla puuttua asiaan. Koko Venäjä
on neljän tuhannen liigan pihdeissä. On väitetty, että
mafia kontrolloi kaikkia yksityisiä firmoja sekä osaa
valtiollisistakin. Sama pätee kaikkiin yksityispankkeihin
ja suureen osaan valtiollisista pankeista. Yhteistyöstä
kieltäytyviä liikemiehiä kidnapataan, kidutetaan
ja tapetaan. Venäjän mafialla on lonkeronsa ulkomaillakin, 
sekä USA:ssa että Euroopassa, varsinkin 
Saksassa. 

Mutta EU:n sisäpuolelle on juuri nyt italialainen
mafia luomassa verkkoaan. Sen toiminta ulottuu
maanosan joka sopukkaan. Järjestön periaatteisiin
kuuluu toimeliaisuutta sekä lain puitteissa että sen
ulkopuolella, mikä tekee lähes mahdottomaksi saada
selville sen tulomuodostumaa. Valtavien tulojensa
turvin mafia voi ottaa hallintaansa elinkeinoelämän
haaroja, luonnonvaroja, omaisuuksia ja kulttuuriaarteita. 

Amerikkalainen journalisti Claire Sterling väittää, 
että kansainvälisellä mafialla on nykyisin suuremmat
tulot kuin useimpien maiden bruttokansantuote. Yhdysvaltain
hallituksen laskelmien mukaan Amerikan
ja Italian mafialla on yhteensä kaksinkertaiset vuositulot 
Tanskan BKT:seen verrattuna. Perinteisesti mafia
on sotkeentunut viinanmyyntiin, huumevälitykseen, 
pornobisnekseen, prostituutioon, valkoiseen
orjakauppaan, uhkapeliin, kiristykseen ja ryöstöihin. 
Nyt kuitenkin kuvaan ovat tulleet myös pörssitoiminta
ja finanssioperaatiot. Mafia ostaa välikäsiensä
kautta Espanjan ja Luxemburgin valtionobligaatioita. 
Iso osa Italian valtionvelasta on jo päätynyt heidän
käsiinsä. Mafia on jo soluttautunut osakemarkkinoille, 
ja Italian hallitus on sitä mieltä, että sillä on osakkeita
tarpeeksi vaikuttaakseen markkinoihin tai aiheuttaakseen
pörssiromahduksen. Sen on mahdollista
vaikuttaa maan valuuttaan ja tehdä myyräntyötään
koko talousjärjestelmässä. 

Vavahduttavinta lienee, että mafia on tullut mukaan
asekauppaan - eikä vain tavallisten aseiden
vaan myös ydinaseiden. Neuvostoliiton imperiumin
romahtamisen jälkeen pimeät markkinat kukoistavat, 
ja rikastettua uraania on myyty mm. Libyalle ja 
Irakille. 

On merkkejä sellaisesta kehityksestä, ettei mafia
enää tyydy yhteiskunnan hyväksikäyttöön vaan yrittää
itse asiassa ottaa vallan ja haluaa muodostaa yhteiskunnan
uuden ylimystön. Tämä merkitsee laittomuuden
lopullista voittoa. Mafia ei siis ole enää mikään
pelkkä rikolliskopla, se on poliittinen vaikuttaja, 
joka on tunkeutunut useissa maissa itse valtiokoneistoon. 
Pisimmälle se lienee päässyt Italiassa, missä
on mafian myötäjuoksijoiksi paljastettu 2 600 yhteiskunnan
tukipilaria, joukossa ministereitä ja huippupoliitikkoja. 
Saksalainen uutislehti Der Spiegel on
julkaissut salaisen raportin Saksan tiedustelupalvelusta. 
Sen mukaan rikoskartellit uhkaavat murentaa 
Länsi-Euroopan poliittista ja taloudellista vakautta. 
Italian huomattavin mafian jahtaaja Liliana Ferraro
sanoo, että Euroopan yhteiskunnilla on vain kaksi
vaihtoehtoa, joko puolustautua tai antautua rikollisuudelle. 

Luku 9 

EU ja Pohjolan poliittinen
tilanne 

Ruotsin ja Norjan poliittinen tilanne on monelta osin
samanlainen. Myös suhteessa EU:iin meillä on ollut
suunnilleen samanlainen ongelmanasettelu. Keskustelu
on kulkenut samoja uria. Niinpä yritän esittää
yleiskatsauksen kysymyksistä, jotka ovat meitä erityisesti
askarruttaneet. 

"Melkein kaikki Norjan päivälehdet ovat sanoneen
selvän 'kyllä' Norjan EY-jäsenyydelle", kirjoitti Agderposten. 
"Sama tapahtui ennen kansanäänestystä 
1972. Mutta viime aikoina on epäilys hiipinyt suurimpien
lehtien pääkirjoituspalstoille... EU-kysymys
on paljon monimutkaisempi asia otettavaksi kantaa
kuin hallitus ja suurin osa maan poliittisesta ja talousjohdosta
kuvitteli... Se, jolla on vuorenvarma
mielipide Norjan EU-jäsenyydestä, on luultavasti
suhteellisen sinisilmäinen tai sitten kyseessä on tarkoitushakuisuus. 
Ongelma on siinä, ettei kukaan voi
nyt oikein varmasti sanoa, miten Euroopan yhteisö
tulee kehittymään ja mitkä perusarvot se on valinnut
esimerkiksi vuosisadan vaihteeseen tultaessa" 

Lehti kirjoittaa asiaa. EU:iin ilmoittautuminen on
suunnilleen samanlaista kuin liittyminen vapaamuurareihin 
- ilmoittautuva ei vielä tiedä, mihin hän on
menossa, eikä jäseneksi päässyt tiedä, mihin hän on
liittynyt. 

Huono hallinto 

Voi vaikuttaa siltä, että poliitikot haluavat heittäytyä
suin päin EU:iin välttääkseen oman kelvottoman toimintansa
seuraukset. 

Muutamia vuosia sitten meillä oli Norjassa ongelmana
se, että emme tienneet, mihin olisimme panneet
öljyrahat, joita virtasi valtion kassaan. Rahat käytettiin
palkka- ja kustannustason nostamiseen sellaisiin
korkeuksiin, että menetimme markkinat korkeiden
hintojemme takia. Mannermainen teollisuus taantui
suurelta osin. Konkurssit ovat olleet Norjan elinkeinojen
painajaisena, ja työttömyys on noussut 160 
000 rekisteröityyn, mutta todellisuudessa se lienee
neljännesmiljoonan tietämissä. Yhteiskuntatutkijoiden
mukaan se tulee ennen pitkää kohoamaan puoleen
miljoonaan. 

Tämä työttömyys on lähinnä poliitikkojen aikaansaamaa. 
Juuri poliitikot ovat kuormittaneet elinkeinoelämän 150:
llä erilaisella verolla ja maksulla ja kohottaneet
henkilökohtaisen veroasteen niin korkealle, 
että reaalitulot ovat laskeneet huolimatta pilviä hipovasta
palkkatasosta. 

Talouttamme ja työelämäämme kohdanneessa katastrofissa
ei ole mitään mystistä. Selitys on hyvin yksinkertainen. 
Yhteiskunnan ei ole mahdollista toimia
normaalisti 70 prosentin verotuskuormalla. Järjestelmällisellä
ja suunnitelmallisella tuhoamispolitiikallakaan
ei olisi voitu saada aikaan niin pahoja vaurioita
kuin sillä verotuskäytännöllä, jota on harjoitettu viimeisten 30 
vuoden aikana. Viisikymmentäluvun
puolivälissä julkiset menot muodostivat neljänneksen
kansantuotteesta. Jo varhain 60-luvulla osuus oli
kasvanut kolmannekseen. Ja 70-luvun kuluessa julkinen
osuus saavutti puolet menoista. Vuonna 1986 verotaakka
oli noussut 56 prosenttiin, ja viime vuosina
julkisten menojen osuus on paisunut yli 70 prosenttiin
koko kansantaloudesta. Jokaisesta Norjan kymmenkruunusesta
julkiset menot vievät siis seitsemän. 
Ruotsissa tilanne on kutakuinkin sama. 

Pääsyynä tällaiseen julkisten menojen liikakasvuun
on byrokratia, joka on paisunut kuin pullataikina. 
Vuodesta 1987 Norjan yksityisen sektorin toiminnassa
on henkilömäärä vähentynyt 180 000 hengellä, 
mutta julkisella puolella se on lisääntynyt samaan aikaan 60 000 
työntekijällä. On lisäksi vaikeata saada
selville, miten paljon julkisella puolella todellisuudessa
on palkkalaisia. 

Toinen pääsyy syntyneeseen talouskriisiin on se salakavala
läheneminen EU:iin päin, jota on harjoitettu
viime vuosina. Norjan valuutan sitominen EU:iin on
maksanut työttömyyttä ja rahakantamme romahduksen. 
Tällä on yhteytensä myös poliitikkojen luomaan
pankkikriisiin, joka on ryövännyt piensäästäjien koteja
ja omaisuutta sekä johtanut pankkilaitoksen sosialisointiin. 

Ensin valtio painoi uusia seteleitä miljarditolkulla ja
ansaitsi yli 50 miljardia kruunua paperirahan korkotuottoina. 
Sen jälkeen pantiin toimeen verouudistus, 

jossa poistettiin korkojen vähennysoikeus ja sitä
myöten vietiin pohja kiinteistömarkkinoilta. Sitten
lainaehtoja kiristettiin, niin että tuhannet velalliset
joutuivat lähtemään kodeistaan ja pankit saattoivat
ottaa asunnot haltuunsa pilkkahinnalla. Lopuksi valtio
otti hallintaansa suuren osan pankkilaitosta ja sen
mukana pankkien hankkimat omaisuudet. Siinä tapahtui
suurin koskaan nähty huijaus ja onnistunein
sosialisointi. 

Entinen pääministeri Kare Willoch myöntää, että
juuri valtio on toimillaan luonut monia velkatragedioita. 
"Räjähdysmäinen lainananto jatkui vuoden 
1986 hallitusvaihdoksen ja suurdevalvaation jälkeen. 
Mutta tuloksena oli korkeampi korkotaso kuin kukaan
oli osannut arvella. Sitä paitsi suurkäräjät päätti
yksityisten ihmisten verotusta koskevasta isosta
korkopoistojen vähennyksestä. Aiheutui reaalikorkojen
moninkertaistuminen verojen jälkeen, mistä
seurasi sekä yritysten että yksityisten konkursseja." 

Olemme jo kauan eläneet tehdyssä, poliitikkojen aikaansaamassa
kriisissä, jonka reaaliarvona on ollut
vakaus, kun taas kansa on murskaantunut lainataakkojensa
hirveän verokuorman alle. Koko ajan poliitikoilla
on ollut mielessä Norjan liittäminen EU:iin, 
mistä kansa maksaa työttömyytenä, joka on miesmuistiin
suurin. Vastaavanlainen kehitys on ollut
käynnissä muissakin Pohjoismaissa. 

Poliitikot kansaa vastassa 

Enemmän kuin mikään muu on poliitikkojen ja kansan
vastakkainasettelu ollut luonteenomaista koko 
Pohjolan poliittiselle tilanteelle. "Demokratiapulaa" 
ei ole podettu vain suhteessa EU:iin, vaan koko poliittinen
järjestelmä on kärsinyt samasta puutostaudista. 
Niinpä kansan ja johtajien välille on syntynyt
vakava luottamuskriisi. 

Huolimatta siitä, että Norjan kansa 1972 EY-äänestyksessä
kirkkaasti sanoutui irti yhteismarkkinoista, 
poliitikot ovat vähitellen kansan selän takana valmistelleet 
Norjan liittymistä EU.iin. Maa on myös ilmoitettu
yhteismarkkinoiden neuvotteluihin kysymättä
asiaa kansalta. Suuri osa äänestäjistä tuntee joutuneensa
nenästä vedetyksi tai ainakin manipuloiduksi, 
ja paljon puhuttu sekä vaarallinen poliitikkojen
halveksunta saa uutta kasvupohjaa. 

Ihmeellisintä asiassa on, että kaikesta huolimatta
valitsijat eivät ole panemassa viralta poliitikkoja vaan
poliitikot itse ovat kaikin voimin pyrkimässä holhouksen
alle ja siirtämässä lainsäädäntövaltaansa 
Brysseliin. ETA-sopimuksen välityksellä tämä on jo
suureksi osaksi toteutunutkin. 

Itsemääräämisoikeus 

EU-kysymys käsittelee suvereenisuuden luovuttamista
pois, itsenäisyyden menetystä. Kummallista
kyllä useat eivät näytä olevan tästä perillä. Niinkin
valistunut ja tietoviisas mies kuin professori Arne 
Noess myöntää, ettei hän täysin ymmärrä, mitä on
milloinkin käynnissä. Luettuaan Maastrichtin sopimustekstin
hän sanoo: "Tämä voisi avata tuhansien
kaltaisieni silmät, niiden jotka eivät ole olleet selvillä 
Norjan itsenäisyyttä ja olemassaoloa uhkaavista voimista... 
Uusien asiakirjojen valossa Euroopan unionin
päämäärä on kokonaisvaltainen: Meidät on kutsuttu
uuteen yhteisöön, jota yhtyneen Euroopan supermahti
valvoo tarkasti." 

Kun näkee tällaista, ei enää hämmästy sitäkään, että
erään tutkimuksen mukaan Ruotsin kansanedustajat
olivat pelottavan tietämättömiä EU:sta. Paremmin
ei ole asianlaita Tanskassa. Arbeiderbladet kertoi 7. 
maaliskuuta 1992, että 151 kansanedustajasta ainoastaan
yksi tiesi EU-lakien ja EU-tuomioistuimen ajavan 
Tanskan lakien ja perustuslain yli. 

Tältä pohjalta on uumoiltavissa, ettei paremmin ole
norjalaistenkaan kollegojen laita. Kun poliitikkojen
on niin vaikea nähdä EU:n merkitsevän itsenäisyyden
loppua ja filosofian, oikeustieteen ja historian
professorit eivät ole asiasta huolestuneita, poliitikot
eivät yksinkertaisesti ole paneutuneet selvittämään
asioita itselleen, vai kuinka on? 

EU-intoilijat ovat ihastuneita ajatuksesta, kuinka
suuren panoksen he tulevat antamaan tulevaisuuden 
EU:n kehittämiseen. He ovat valmiit vaihtamaan itsemääräämisoikeuden
myötävaikuttamisoikeuteen. 
Mutta mitä me teemme kahden prosentin vaikutusoikeudella? 
Eikö ole vähän huono vaihtokauppa antaa
pois 98 % oman maamme itsehallinnosta ja saada
vastikkeeksi kahden prosentin oikeus sekaantua
muiden maiden asioihin? Sitä paitsi sellainenkin
määräysvalta on täysin kuvitteellinen. EU-valtiota ei
nimittäin johda kansan valitsema elin. Brysselin virkamiehistö
voi vapaasti toteuttaa suurvaltaunelmiaan. 

Euroopan unionista on suunniteltu 35 Euroopan ja 
Välimeren ympäristön valtion yhtymää. Siinä yhtymässä
nykypäivän itsenäiset valtiot tulevat olemaan
maakuntia tai osavaltioita, joilla ei ole lainsäädäntövaltaa, 
oikeuslaitosta, rahajärjestelmää, itsenäistä talouspolitiikkaa, 
ei valtaa päättää valtionbudjetistaan, 
ei omaa ulkopolitiikkaa, ja joiden puolustusvoimat
on korvattu länsivaltojen kommandoilla. Voisiko
enää riistää mitään muuta sellaista, mikä viittaa vapaaseen
ja itsenäiseen maahan? 

EU-jäsenyys tekee meistä torppareita omassa maassamme. 
Se merkitsee Norjalle loppua itsenäisenä
kansakuntana. 

Niinpä liittyminen unioniin on myös ristiriidassa 
Norjan lain kanssa. Valtiotieteen tohtori Johannes 
Andenoes sanoo tulkinnassaan perustuslain pykälästä 112, 
ettei Norja koskaan voi mennä uuteen poliittiseen
liittoon. Hän mainitsee esimerkkejä seikoista, 
joita suurkäräjillä ei ole lupa toteuttaa: 

"Oletamme, että suurkäräjät päättäisi panna itsensä
viralta ja luoda johtajavaltaisen valtion samaan
malliin kuin minkä tosiasiallisesti tekivät Saksan valtiopäivät
vuonna 1933. Tai että perustuslaillisen konfliktin
jälkeen lopetettaisiin monarkia ja luotaisiin tasavalta. 
Tai että samaan tapaan päätettäisiin Norjan
liittämisestä isompaan valtioon ristiriidassa sen perustuslain
periaatteen kanssa, jonka mukaan Norja
on oleva vapaa ja itsenäinen. Sellaiset säädökset merkitsisivät
loukkausta hallitusmuotoamme vastaan." 

Kaikilla Pohjoismailla on samankaltainen perustuslain
suoja kansalliselle vapaudelle ja itsenäisyydelle. 

EU ja perustuslait 

Suhde perustuslakiin ja valtiosääntöön on EU-jäsenyyden
kannalta ongelmallinen kaikille uuteen Eurooppaan
liittyville maille. 

Maan valtiosääntöinen järjestelmä saa ilmauksensa
perustuslaeissa, ja valtiosääntö on luonteeltaan periaatteessa
kansalliskokousta ylempi. Perustuslakien
periaatteet ovat muuttumattomat. Perustuslaki on
pohjana kaikelle muulle lainsäädäntötyölle. Suurkäräjät
tai valtiopäivät eivät voi säätää lakia, joka olisi
ristiriidassa sen kanssa. 

On pantava merkille, että perustuslakien henki ja
periaatteet ovat muuttumattomat. Yksittäisiä säädöksiä
voidaan muutella, mikäli tarvetta esiintyy. Itse 
Norjan perustuslaki antaa ohjeet, kuinka tässä menetellään, 
ja se suojaa itsensä sellaisilta muutoksilta, 
jotka pohjautuisivat tilapäiseen valtiopäivien enemmistöön
tai ohimenevään yleisen mielipiteen ailahdukseen. 
Varmistus on kaksinkertainen. Ensinnäkään
perustuslakiin ei saada muutosta ennen kuin
vasta sen jälkeen, kun muutosehdotuksen tapahduttua
on pidetty vaalit. On siis huolehdittu siitä, että itse
kansa - varsinaisena lainsäätäjänä - saa tilaisuuden
ja aikaa arvioida sitä ja käydä julkista keskustelua. 
Toiseksi perustuslaissa on takeet sille, ettei sitä
voida muuttaa kansaa repivästi. Niinpä muutokseen
vaaditaan suurkäräjillä kahden kolmasosan enemmistö
ja järjestettävien vaalien jälkeen otaksuttavasti
myös kansasta samanlainen enemmistö. 

Vain yksittäisten säädösten muotoilu on sallittua. 
Edes yksimieliset suurkäräjät eivät voi muuttaa sellaista, 
mitä kutsutaan "perustuslain periaatteeksi" tai 
"perustuslain hengeksi" Tämä ei merkitse vain sitä, 
että perustuslait sulkevat pois enemmistödiktatuurin
mahdollisuuden, vaan myös sitä, että se varmistaa
tiettyjen demokraattisten oikeuksien muuttamattomuuden
ja pysyvyyden. Eivät edes yksimieliset suurkäräjät
saata kumota ilmaisun- tai painovapautta, sillä
silloin toimittaisiin vastoin "perustuslain henkeä" 
Eikä Norjan suurkäräjillä ole oikeutta kumota demokratiaa
ja saattaa voimaan diktatuuria. 

Perustuslaissa on siis osia, joita ei valtiopäivien
enemmistö enempää kuin kansanäänestys voi muuttaa. 
Jos esimerkiksi demokratiamme kumottaisiin, se
merkitsisi samalla koko lainsäädännön ja valtio-olemuksen
luhistumista. Näin voisi tapahtua ainoastaan
kaappauksen tai vallankumouksen avulla - verisen
tai verettömän. Sama koskee perustuslain "periaatteita". 

Kaikkein suurimmassa määrin muuttamattomia
ovat kaksi Norjan perustuslain peruspykälää, nimittäin
pykälät 1 ja 49. Ensimmäinen on tavallaan ulospäin
suunnattu. Se kuuluttaa, että "Norjan kuningaskunta
on vapaa, itsenäinen, jakamaton ja riippumaton
valtio". Pykälä 49 suuntautuu sisäpolitiikkaan ja
lainvoimaistaa kansanvallan. Kansa itse on viime kädessä
lainlaatija. Suurkäräjillä on vain kansan valitsemia
edustajia. 

Juuri nämä peruspykälät ovat nyt ristiriidassa 
EU:öön liittymisen kanssa. Ensiksikin sopiiko siihen
pykälä 1, jonka mukaan Norja on itsenäinen ja riippumaton
maa? Toiseksi mikäli sellainen suvereenisuudesta
luopuminen, mistä on ollut puhetta, ylipäänsä
on laillista, kuinka kansa käsittelisi asian? 
Suurkäräjien vai kansanäänestyksen välityksellä? 

Perustuslaki antaa itsessään vastauksen näihin kysymyksiin. 
Vastaus on yksinkertainen. Pienehköt
muutokset voidaan tehdä suurkäräjillä kahden kolmasosan
enemmistöllä, kunhan kansa on vaalien
avulla päässyt lausumaan mielipiteensä niistä. Mutta
perustuslakien periaatteisiin ja henkeen kajoavia
muutoksia ei voida lainkaan tehdä. Ei ole mitään laillista
keinoa tehdä sellaisia muutoksia. 

Poliittinen kiista perustuslaeista 

On selvää, että kansanäänestyksellä on demokratiassa
tärkeä tehtävä. Erityisesti tämä korostuu, mikäli
puolueet ovat samalla puolen tai eivät osaa valita
kantaansa. Jos valitsijat eivät saa ääntänsä kuuluville
valtiopäivävaaleissa, on löydettävä muita mahdollisuuksia. 
Kansanäänestys voi silloin olla käyttökelpoinen
väline. Mutta sekään ei saa murtaa perustuslain
periaatetta määräenemmistöstä. Ei ole myöskään
ilman muuta selvää, että kansanäänestys olisi sitova. 
Siitä voisi nimittäin tulla myös helppo tie enemmistön
yksinvaltaan. 

Neuvoa-antavassa kansanäänestyksessä asian
luonteeseen kuuluu, ettei ääniä vain lasketa yhteen
vaan myös punnitaan. Monia asianhaaroja on otettava
huomioon, niin kuin äänestykseen osallistuneet, 
miten iso enemmistö on, maantieteellinen ja ammatillinen
jakauma jne. Kansa on antanut neuvon mutta
ei sanele ratkaisua. Jos äänet jakautuvat kutakuinkin
tasan, sitä on vaikea tulkita muuten kuin siten, että
pitää varoa hajottamasta kansakuntaa. 

Perusteellisimmin näihin ongelmiin näyttää syventyneen 
Thomas Wyller, Oslon yliopiston valtiotieteen
professori. Hän sanoo, että asia tulee todellisuudessa
koskemaan erityistä vaatimusta, joka pitää asettaa
mahdollisen kyliä-enemmistön yhteyteen. "Hyvin
harvat ovat sitä mieltä, että suurkäräjät voivat sanoa 
'jaa', jos kansa sanoo 'ei'." 

Wyllerin mielestä on kevytmielinen ajatus, että EU-kysymys
voitaisiin ratkaista kansanäänestyksellä. 
Päinvastoin voi osoittautua, että kansan äänen tulkinta
saattaa kärjistää ongelman. Ratkaisevaa yhteiskuntamme
tulevaisuudelle on, että häviäjät - kumpia
sitten lienevätkin - hyväksyvät tappionsa. Näin voi
tapahtua vain, jos painostusta ei ole esiintynyt missään
päätöksentekovaiheessa. Kaikenlainen manipulointi
aiheuttaa kansassa katkeruutta. Näin kirjoittaa
mainittu valtiotieteilijä: 

"Mitä tarvitaan, jotta suurkäräjät voivat laillisesti
muuttaa kansan kieltävän äänestystuloksen vuodelta 
1972? Kysymykseen ei löydy juridisesti oikeaa vastausta. 
Se pitää ratkaista poliittisesti. On syytä varmistautua
muutamasta seikasta, jotka voivat saada
merkitystä. Yksinkertaisinta on antaa enemmistön
ratkaista asia riippumatta sen suuruudesta. Tällaista
formalismia vastaan voidaan nostattaa joukko vastaväitteitä. 
Tärkeimmät niistä pohjautuvat määräenemmistövaatimuksiin. 
Se merkitsee 60, 70, jopa 75 
prosenttia yhtäläisesti suurkäräjien määräenemmistön
kanssa. Syyt ovat asian kauaskantoisuudessa. Kysymys
on perusarvoista, ei pelkistä tullilausekkeista. 
Vastaväitteitä on vaikea torjua varsinkin tilanteessa 
50/50." 

Mainittuaan muutamia problemaattisia tilanteita
professorimme kysyy: "Onko mahdollista estellä sitä, 
joka tahtoo mennä numeroiden taakse ja olla luottamatta
pelkkään matematiikkaan tulosten punnitsemisessa?" 

Osa kyliä-puolen poliitikoista on vahvasti sitä mieltä, 
että suurkäräjäedustajien on sitouduttava äänestämään
vaikka vastoin omaa ja valitsijainsa vakaumusta, 
jos kansanäänestys osoittaisi niukkaakin jaa-enemmistöä. 
Mutta eivät vain juristit vaan myös koko
joukko poliitikkoja on eri mieltä. Vieläpä jaa-liikkeen
johtaja vuodelta 1972, valtioneuvos Reidar Carlsen, 
sanoi äänestyksen jälkeen: "Sanoin myös ennen
kansanäänestystä, että 51 prosentin kannatus olisi liian
pieni. On saavutettava 60 prosenttia ja kannatuksen
on jakauduttava jotenkin tasaisesti yli maan, jotta
meistä voisi tulla jäseniä." 

Oikeustieteen tohtori ja professori Frede Castberg, 
joka julkaisi muistion asiasta, oli samaa mieltä ja korosti, 
että olisi kohtuullista vaatia "kansanäänestyksessä
massiivinen osanotto sekä vahva enemmistö jäsenyyden
kannalle" . Hän suhtautui myös kokonaan
torjuvasti ajatukseen, että suurkäräjät olisivat velvolliset
seuraamaan epätyydyttävän enemmistön "neuvoa" , 
minkä hän katsoi olevan ristiriidassa perustuslain
pykälän 93 kanssa. 

Oikeusministeri Hans Haugland asennoitui samalla
tavoin, kun hän 1972 sanoi, että voisi taipua jäsenyyttä
kannattamaan vain kvalifioidun enemmistön
edessä. Hän tarkoitti "lähes kahden kolmasosan" 
enemmistöä. 

Jo 1971 Norjassa asetettiin työryhmä valmistelemaan
asiaa ja tulevaa kansanäänestystä jäseninään
valtiotieteen asiantuntijoita sekä tunnettuja poliitikkoja, 
kuten Einar Förde, Bergf rid Fjose ja Gunnar Garbo. 
Komitea päätti, ettei se sanoutuisi irti vähemmistön
oikeudesta estää jäsenyyttä, mikä oikeus on taattu
perustuslaissa. Tähdennettiin, että suurkäräjäedustajilla
ei olisi sen enempää velvollisuutta kuin oikeuttakaan
antaa kansanäänestyksen vähäisen enemmistön
sanella omaa käytöstään. 

Kuten havaitsemme, ovat sekä keskustapuolue että
sosialistinen venstre hyvässä seurassa, kun ne eivät
etukäteen halua sitoutua mahdolliseen niukkaan kyliä
-enemmistöön. On puhdasta opportunismia, kun
kyliä-puolen poliitikot ja toimittajat syyttävät heitä
demokraattisten pelisääntöjen rajoittamisesta. Keskustapuolueen
johtaja Anne Enger Lahnstein pitää
kohtuullisena vaatia 60 prosentin jäsenyyskannatusta
annetuista äänistä, jotta hän tuntisi äänestystuloksen
sitovan itseään. Valtiopäivämies Hallvar Bakke
työväenpuolueesta vaatii asianmukaista enemmistöä
kansanäänestyksessä, koska perustuslaki vaatii sitä
suurkäräjiltä. 

Sellainen näkökohta saattaa vaikuttaa oikealta, 
mutta yhtä hyvin se on perusteiltaan väärä. Kysymys
ei nimittäin ole perustuslain yksittäisen määräyksen
muodosta, jota suurkäräjillä olisi oikeus muuttaa. 
Asia koskee useita niistä muuttamattomista perustuslain
periaatteista, joita perustuslaki kieltää suurkäräjiä
sormeilemasta. Kysymys on koko järjestelmän
perusteista. Perustuslain ensimmäinen pykälähän
vakuuttaa, että Norja on " vapaa, itsenäinen, jakamaton
ja riippumaton valtio". Ja pykälä 49 myöntää
lainsäädäntövallan Norjan kansalle, joka edelleen
luovuttaa sen valtiopäivien edustajille. Kuitenkin jo 
ETA-sopimuksen myötä suurkäräjät on alkanut luovuttaa
sitä Brysselin virkamiehille. Mikä kumman oikeus
suurkäräjien enemmistöllä on luovuttaa Norjan
kansan perustuslain vahvistamaa lainsäädäntövaltaa
vierasmaalaiselle komissiolle? 

Kuinka joku voi kutsua semmoista suvereenisuudesta
luopumista "vain yksittäisten säädösten tarkistukseksi, 
mikä ei muuta perustuslain henkeä", on
täysin käsittämätöntä. Kyseessä on perustuslain perusperiaatteiden
ilmaisemasta asiasta. Tässä ollaan
tekemisissä itse valtiosäännön käsitteen kanssa. Jos ei
kyseinen seikka ole ristiriidassa perusperiaatteiden
kanssa, mitkä ylipäänsä ovat niitä perustuslain periaatteita, 
joista ei voitaisi luopua? 

EU-lainsäädäntö 

Kuten olemme havainneet, Norja luopuu oikeudestaan
säätää uusia lakeja, mikä oikeus pohjautuu perustuslakeihin
ja omaan oikeuskäytäntöömme. Vastineeksi
kurkustamme syötetään tuhansittain uusia, 
EU:n säätämiä ja lainvoimaisia määräyksiä. Näin käy
jo täyttä vauhtia ETA-sopimuksen turvin. Kuinka
monta määräystä ja direktiiviä olemme jo saaneet, 
tuskin kukaan tietää. On julkaistu noin 1 400 uutta lakia
ja suunnilleen 14 000 sivua lakitekstiä. Asianajajayhdistyksen
puheenjohtajan laskelmien mukaan kyse
on 60 000 sivusta oikeudellista aineistoa. 

Koska EU-direktiivit menevät kansallisen lainsäädännön
yli oikeuskäytännössä, jopa perustuslakien
yli, edellinen merkitsee, että suunnilleen 100 lakia on
muutettava. Se on historiamme suurin lainmuutos. 
Lait, joita on aikoinaan valmisteltu perusteellisesti
keskusteluin ja asiantuntijoita kuulemalla, muuttuvat
yhdessä hujauksessa. Keskustapuolueen parlamenttiryhmän
johtaja Johan J. Jakobsen sanoo, että
tässä mennään "yli kivien ja kantojen". EU-asiantuntija 
Fridtjof Frank Gundersen kutsuu sitä "hysteeriseksi
aikatauluksi" Professori Eivind Smith sanoo, 
että kyseessä on "demokraattinen probleemi". Oikeustieteen
professori Torstein Eckhoff katsoo menettelytapojen
olleen "täydellisen vastuuttomia". 

Mutta työväenpuolueen Gunnar Skaugilla on lohdutuksen
sana levottomille. "Tämä kaikki tulee eteen
valmiissa sopimuksessa. Tehtävämme on sanoa 'kyllä' 
tai 'ei 7." Hänen mielestään suurkäräjät ei voi esittää
muutoksia yksityiskohtiin. 

Onpa erikoinen lausunto. Suurkäräjät ei siis voi
edes ehdottaa muutoksia saati tehdä jotain. On siis
joutavaa leikkiä lainsäätäjää. Lainsäädäntöelimemme
on jo alistettu kumileimasimeksi. Suurkäräjät saavat
harjoitella rooliaan europarlamentissa. Kansan
valitsemat edustajat eivät siellä ehdottele mitään. He
voivat vain käydä debattia. 

Tärkeitä ja koko kansaa koskettavia lakeja on silti tulossa, 
ja ne lyövät pinnallisella tavalla laudalta kansalliskokouksemme, 
joka on ollut kunnioitettu lainsäätäjä. 
Näistä voitaisiin mainita vanhuuseläketurva, työntekijälait, 
osakelait, päivähoitolait, opettajainkoulutuslait, 
rikoslait jne. Tämä on vasta alkua. Kun EU laajentaa
lakikokoelmaansa, täytyy Norjan suurkäräjien tehdä
nöyryyttäviä kanossanmatkoja ja sopeuttaa omat
lakinsa EU:n vastaaviin. Jo nyt on nähtävissä, että
muutokset ovat osin hyvinkin radikaaleja. 

Vielä sietämättömämmäksi tekee kaiken se, että tämä
koskee jokaista meistä, jotka olemme näihin asti
asuneet vapaan maan vapaina kansalaisina. Nyt meitä
hallitaan Brysselistä. EU-lait eivät koske vain maita
ja valtoja vaan myös jäsenmaiden kansalaisia. 
Brysselin EU-komission julkaisemassa tiedotteessa 

"Euroopan yhteisö ja sen oikeusjärjestelmä" mainitaan 
"riippumaton oikeussysteemi, jonka alaisina
ovat niin jäsenmaat kuin niiden kansalaisetkin" 
ETA-sopimuksella meidät on jo alistettu EU:n lainkäytön
alaisiksi ja meiltä on poistunut se oikeusturva, 
jota olemme Norjan kansalaisina nauttineet. 

On tärkeä demokraattinen periaate, että sekä lakiasäätävä
että tuomiovalta on kansan omissa käsissä. 
Meidän pitäisi itse voida säätää ne lait joiden mukaan
meitä hallitaan, ja oikeuskäytäntömme vaatimuksen
mukaan meitä voivat tuomita vain kaltaisemme. Nyt
tämä järjestelmä murtuu. Suurkäräjien edustajamme
ovat laajalti ylittäneet toimivaltuutensa. Olemme valinneet
heidät lainsäätäjiksemme, emme luovuttamaan
meitä vieraan, epädemokraattisen oikeuskäytännön
armoille. 

Muutamat niistä laeista, joita olemme saamassa 
EU-maana, ovat hyvin arveluttavia. Joissain muissa
maissa oikeuslaitoksen rapautuminen on paljon pitemmällä
kuin meillä. Geeniteknologia patentteineen
ja ihmisen perimäaineksen käsittelyineen on todellisuutta. 
Aborttipillerit ovat olleet käytössä jo kauan. 
Seuraavaksi tulevat kuolemanpillerit. Joissain EU-maissa
aktiivinen kuolinapu on jo käytössä. Hollannissa
tuhansia vanhoja ja sairaita murhataan joka
vuosi. EU-maana meidän on pakko noudattaa lakeja, 
jotka ovat paljon pakanallisempia kuin mitkään niistä
mitä meillä jo on. 

ETA ja ylimenokauden määräykset 

Yksi EU-prosessin kiistellyimpiä askelia on ollut 

ETA:n (Eta, Euroopan talousalue) perustaminen. Kysymyksessä
on sopimus EU:n ja EFTA-maiden kanssa, 
ja sen mukana lyhyesti sanoen noin kaksi kolmasosaa 
EU-sopimuksista saatetaan voimaan ilman
että osanottajamaista tulee EU:n jäseniä. 

ETA-sopimus käsittää EU-suunnitelman tärkeimmän
sisällön ja on jotain vallan muuta kuin aikaisemmat
vapaakauppasopimukset. Se varmistaa ns. neljä
vapautta, nimittäin vapaan pääomien, tavaroiden, 
palvelusten ja henkilöiden liikkumisen. EU-lait tulevat
voimaan 1 400 säädöksineen, ja EU-tuomioistuin
tulee olemaan korkein oikeusaste, vaikka pystytettäisiinkin
myös erityinen ETA-tribunaali. Kaikki Norjan
kolme valtiomahtia - suurkäräjät, hallitus ja korkein
oikeus - alistetaan EU:lle, kun ETA-sopimus astuu
voimaan.* 

Sosiaalitalouden professori Steinar Ström on sitä
mieltä, että taloudellisella alueella "ETA:n ja EU:n ero
on enemmänkin muodollinen kuin todellinen". Tärkein
ero ETA-sopimuksen ja EU.iin liittymisen välillä
on se, että ETA-sopimus voidaan sanoa irti. Tähän on
tosin heti lisättävä, että kun jokin maa on kerran joutunut 
EU:n systeemeihin, niistä on hyvin vaikea irtautua. 

Tausta ETA:n pystyttämiselle voi vaikuttaa hieman
hämärältä. Tiedämme sen, että EU-komission puheenjohtaja 
Jacques Delors halusi poistaa EFTA-mailta
näiden vapaakauppasopimuksen, joka esti tulliunionia
hyödyntämästä protektionistisia tavoitteitaan. 
Äkkiä hän vaati, että EFTA-maiden olisi liityttävä 

*) Sopimus Euroopan talousalueesta tuli voimaan tammikuun 1. 
päivänä 1994, ja EFTA-maana myös Suomi liittyi sen piiriin. 
(Suom. huom.) 

ylikansalliseen elimeen ja hyväksyä EU-oikeus, samalla
kun neljä vapautta toteutettaisiin alueella. 

Siinä tilanteessa rouva Brundtland työsti Delorsin
kanssa yhdessä ETA-sopimuksen hahmotelman. Verdens 
Gangin toimittaja kutsuu luonnosta valtiovarainministerin 
"neronleimaukseksi" EU: n vastustajien
taholla vallitsi se yksimielinen käsitys, että kysymyksessä
oli taktinen peli, jotta Norja saataisiin sisälle 
EU:iin "takatietä ja silmät sidottuina". Ruvettiin
puhumaan kaappauksesta ja poliittisesta petoksesta. 
Innokas vastustaja Johan I. Holm kirjoitti: "ETA:n tarkoitus
ei ollut luoda jäsenyydelle vaihtoehto vaan
päinvastoin valmistaa tietä ongelmattomalle tulolle 
Brysselin huostaan." Joku toinen on sanonut, että se 
"on varmastikin ainut tapa, jolla EU saa EFTA-maat
haltuunsa" 

Myös jos ETA edustaisi mahdollista vaihtoehtoa 
EU-jäsenyydelle, voidaan epäillä, uskovatko aloitteentekijät
siihen. Kaksi tanskalaista Brysselin-kirjeenvaihtajaa
saattoi kertoa, että rouva Brundtland jo
toukokuussa 1991 avoimesti myönsi lehdistötilaisuudessa 
Brysselissä ETA:n olevan aidon jäsenyyden
odotushuone. Noiden kahden journalistin mukaan 
EFTA-maat kilpailevat teeskentelemisessä ETA.sta
puhuttaessa. 

Per Vassbotn kirjoittaa Verdens Gangissa, että aikoinaan
oli yleistä kuulla korkealta hallitustasolta 
ETA:n olevan jäsenyyttä valmisteleva aloite. Myöhemmin
asiaa piti hieman naamioida. Mutta kaikki
oli paljastunut jo niin selvästi, että Anne Enger 
Lahnstein sanoi: "Hyvä että paljastui se salakuljetus, 
johon ETA oli matkalla" 

Tuskin mikään mitä on tapahtunut EU-debatissa on
herättänyt suurempaa katkeruutta kuin se tapa, jolla
kyliä-puolueet ajoivat asiaansa suurkäräjillä. Poliitikkojen
enemmistö hylkäsi ajatuksen tutkia äänestäjien
mielipide kansanäänestyksellä ja edelleen torjui 
ETA:n ja perustuslain välisten suhteiden juridisen
tutkinnan. ETA-sopimus ajettiin läpi suurkäräjillä, 
kun tiedettiin, että siellä oli asialla enemmistö takanaan. 
Kaikki eivät suinkaan olleet niin rehellisiä kuin
se naispoliitikko, joka avoimesti kehotti: "Äänestä tänään 
'jaa' - nyt meillä on enemmistö. Mitä on syksyllä, 
sitä emme tiedä!" 

EU:n ja ETA.n välillä on ollut paljon puhetta ns. erikoissopimuksesta, 
joka oli tarkoitus saavuttaa. Mutta
siitä ei näyttänyt tulevan mitään. Saatiin aikaan vain
ylimenokauden ohjeita. Rooman sopimuksen mukaan
kaikilla EU.n kansalaisilla on yhtäläiset oikeudet. 
Useat EU-maat vaativatkin, että kaikki merialueet
maan rajojen ulkopuolella, jotka kuuluvat EU:lle, 
olisivat avoimia heidän kalastajilleen. Seitsemänkymmentäluvun
neuvotteluissa sovittiin, että rannikkovaltojen
kalastajilla on yksinoikeus kalastukseen 12 
mailin rajan sisäpuolella. Sopimus olisi voimassa 20 
vuotta. Entä sitten? 

Tämän vanhan maailman tiimalasista on hiekka
loppumassa, mutta emme tiedä sen päivää emmekä
hetkeä. Ehkä meidän olisi kuunneltava Ottar Bronxia: 
"EU:ssa Norjan tulee olemaan yhtä vaikeata kuin kehitysmaiden
tahollaan ehkäistä sitä, etteivät ulkomaiset
pääomapiirit ottaisi haltuunsa voimavarojamme. 
ETA-sopimus ei koskekaan sitä, kuinka paljon
kalaa meiltä viedään tai kuinka paljon säilykkeitä
voimme myydä EU:n markkinoille. Kysymyksessä
on, voimmeko määrätä omista elinehdoistamme" 

Luku 10 

EU ja Pohjolan
taloudellinen asema 

Pääasialliset argumentit EU:iin liittymiselle ovat olleet
taloudellista laatua. Joka tapauksessa esitetään
enimmäkseen taloudellisia näkökohtia. Tämä painotus
jättää varjoon tärkeitä tekijöitä. Eikö kansallisen
vapauden ja itsenäisyyden vuoksi sentään kannattaisi
sietää joitain taloudellisia menetyksiäkin? 

Koskapa talous näyttää kuitenkin monen mielestä
tärkeimmältä, luokaamme siihen katsaus. Onko siis
varmaa, että voitamme niin paljon menemällä mukaan 
EU.iin? Odottaako meitä siellä pelkkä hyvinvointi
ja vakaus? Ja pois jäämälläkö vedämme päällemme
pelkkää kurjuutta? Onko tilanne niin dramaattinen
ja jyrkkä kuin jotkut esittävät, että siis Pohjoismaat
eivät tule enää toimeen antautumatta Brysselin
syliin? Olemmeko niin huonossa jamassa? Ja onko
maailmanhistoriassa esimerkkiä siitä, että vasallivaltio
saa paremmat ehdot kuin vapaa maa? 

Taloudellisessa suhteessa puhumme rahasta. Muttei
vain rahasta. Kysymys on myös ruuasta. Adgerposten
kirjoittaa pääkirjoituksessaan: "On maalle hengenvaarallista
asettaa raha ruuan edelle." Kyse on
ympäristöstä, raikkaasta ilmasta ja puhtaasta vedestä, 
asuinpaikasta, omasta maasta. Talouteen kuuluu
kovin paljon. 

Teollisuus ja kauppa 

Ennen kaikkea teollisuutta ajatellen on kaikkein välttämättömintä
mennä EU:iin ja ottaa osansa sisämarkkinoista, 
saamme kuulla. Saamme siten satojen miljoonien
ostajien markkinat ja onnemme on taattu. 

Liiketoiminnalla on ongelmansa. Ainakin Norjassa
etusijalla on se, että olemme menettäneet nuo markkinat
korkeiden hintojemme vuoksi. Toinen ongelma
on, että silloin noilla supermarkkinoilla on vapaa
pääsy meidän pienille kotoisille markkinoillemme. 
Ne tulevat erikoishintoineen, jotka ovat 30 - 40 % alhaisemmat
kuin ne, mihin me kykenemme. Siitä tulee
ongelmia. Työttömyys kasvaa. 

Sitä paitsi EU-jäsenyys ei merkitse vain markkinoiden
laajenemista, se merkitsee myös rajoituksia. Niillä
alueilla, joilla vielä olemme kilpailukykyisiä - ja
joita onneksi on - voimme nyt käydä kauppaa koko
maailman kanssa. Toista on, jos kuulumme valtioyhtymään, 
joka käy kauppasotaa muita taloudellisia supervaltoja
vastaan. Tietysti meillä on pääsy EU:n sisämarkkinoille, 
mutta ne markkinat on suojattu tullimuurein
muulta maailmalta. Monikansalliset konsernit
pystyvät murtautumaan noiden muurien läpi, 
mutta miten käy meidän pienten yritystemme? 

Nytkään muuten ei ole mahdotonta myydä tavaroita 
EU-maihin, vaikka olemme yhteisön ulkopuolella. 
Kysymyksenalaista on, työskentelemmekö liiaksi
sillä suunnalla. Maat ovat suurimpia kauppakumppaneitamme, 
ja on mahdollista, että liian yksipuolisesti
keskitymme niihin. Jos olemme kilpailukykyisiä, 
meiltä ostetaan kyselemättä jäsenyyspapereita. 
Muutoinhan he olisivat tyhmiä, ostammehan me
niiltä enemmän kuin ne meiltä. Kun EU-intoilijat esittävät, 
että joudumme saartoon, jos emme liity jäseneksi, 
he luultavasti luulevat liiankin pahoja noista
ystävistään. Varjelkoon meitä saamastakaan senkaltaisia
ystäviä.. . 

Mitä tulee sopimukseen maailman merenkulusta, 
mikä on Norjalle hyvin tärkeä, niin EU:n lipun alla tulee
purjehtimaan hyvin harvoja varustajia. Myös meidän
laivammehan ovat ulosliputtaneet suojaisiin veroparatiiseihin. 

Öljyntuotanto on Norjan erityinen huolenaihe. 
EU:n sisällä öljyvaramme muodostavat suuremman
ongelman kuin että olisimme ulkopuolella. Nyt ammennamme
niistä jatkuvasti varoja valtion kassaan. 
Nyt suosimamme öljy-yhtiöt ovat kotimaisia, samoin
päätämme itse alihankkijoistamme. ETArssa ja 
EU:ssa kaikki on toisin. EU on jo työstänyt öljydirektiivinsä, 
ja " eurooppalaisen talon" herra tietää, missä
kaappi seisoo. 

EU pitää tärkeänä, että kaikilla on vapaa pääsy öljyteollisuuteen. 
Tiesivätköhän ne, jotka äänestivät
suurkäräjillä ETA-sopimuksen puolesta, että tällä tavoin
he antoivat pois suuria osia Norjan kansallisomaisuudesta? 

Turismi 

Turismi on uusi elinkeino, mutta bisnes on suurta ja
osalle maista pääelinkeinona. Sveitsin ohella Norja
lienee niitä Euroopan maita, jotka voisivat lisätä
osuuttaan turismista. Tuskin monellakaan maalla on
niin kaunis ja vaihteleva luonto. Vain hintataso haittaa
elinkeinon kasvua, mutta on oltava mahdollista
sen painaminen lähelle yleiseurooppalaista tasoa. Se
voisi tapahtua ilman EU:n apuakin. 

Turistiliikenne pitäisi hoitaa omilla resursseillamme. 
Sillä olisi suuri merkitys harvaan asuttujen alueiden
väestön säilymiselle ja työllisyydelle. Ei ole varmaa, 
että ulkomaisilla hotelliketjuilla olisi tällaisia
päämääriä. Eivätkä kaikki massaturismin muodot ole
kovin toivottavia. 

Tässä yhteydessä voidaan sanoa vain, että EU-jäsenyys
ei ole mitenkään tarpeellinen. 

Nimenomaan Pohjoismailla on - sellaisina kuin ne
nyt ovat - jotain tarjottavaa tässä suhteessa. On raikasta
ilmaa, puhdasta vettä, koskematonta luontoa, 
kunhan vain saisimme ne säilymään. 

Juuri tämän vuoksi onkin hälyttävää, kun tietyt
vahvat voimat EU:n sisällä haluavat tehdä Norjasta ja 
Pohjolasta Euroopan roskatynnyrin. Kuulostaako yliampuvalta? 
Tähän voidaan todeta vain, että eräissä
tapauksissa Euroopan tuomioistuin on evännyt
maalta mahdollisuuden olla vastaanottamatta jätettä. 
Alankomaalaisen jätteenkuljettajan valituksen jälkeen 
EU-komissio haastoi Belgian oikeuteen, koska 
Vallonia oli päättänyt kieltää jätteen tuonnin alueelleen. 
Oikeus kumosi kiellon, ja Belgian oli pakko hyväksyä
ongelmajätteen tuonti mailleen. Ei nimittäin
ollut lupa kohdella eri tavoin kotimaista ja ulkomaista
teollisuutta. 

Pahinta on ydinjäte. On suunnitelmia käyttää Pohjois
-Ruotsia Euroopan ydinvoimalaitosten hengenvaarallisen
jätteen varastointiin. (Hans Strandberg 
Dagens Nyheterissä 25. syyskuuta 1991.) Ruotsin ympäristöministeri
on yrittänyt rauhoittaa yleistä mielipidettä, 
mutta EU-direktiivit asiasta puhuvat omaa
kieltään. 

Norjankin ympäristöministeri riensi hätään. "Täällä
ei koskaan voisi tapahtua sellaista!" Byrokraateissa
ei herätä levottomuutta se, mikä huolestuttaa kaikkein
eniten meitä muita, nimittäin että EU tulee olemaan
se joka määrää. EU:n sisällä jäte on yksi tavara, 
ja siellä vallitsee tavaroiden vapaan kulun periaate. 

EU:n sisällä jätevuori kasvaa 65 tonnilla sekunnissa. 
Kaatopaikat ovat räjähtämäisillään. Jätteestä olisi
päästävä eroon, joten katseet kohdistetaan PohjoisRuotsiin
ja Norjaan. Me emme kyllä ole suunnitelleet
asuvamme sellaisessa ympäristössä. Eikä turistejakaan
juuri näy haisevien jätevuorten lähettyvillä. 

Kalastus 

Ikimuistoisista ajoista metsästys ja kalastus on kuulunut 
Norjan kansan elinkeinoihin. Elämme yhtä paljon
merestä kuin maasta. Meri on ollut rannikon ihmisen
pelto, josta on korjattu satoa aivan samalla tavoin
kuin sisämaan peltotilkkusesta. Nyt tämä meripelto
on vaarassa joutua meiltä pois. 

Kalastus on Norjan kolmanneksi tärkein elinkeino. 
EU-prinsiipit vaativat aivan yksiselitteisesti - Rooman
sopimuksen vapaan meren periaatteen mukaisesti 
- kaikille jäsenmaille pääsyn Norjan kalastusalueille. 
Nyt vielä sallitaan poikkeuksia Rooman periaatteista, 
mutta ne loppuvat vuoteen 2002 mennessä. 
Rooman sopimus on EU.n perustuslaki, eikä siitä
anneta perään. 

Mikäli sopimuksen määräykset pannaan täytäntöön, 
se merkitsee iskua kansantaloudellemme, tukahduttaa
tuhansien kalastajien elinkeinon sekä autioittaa 
Norjan rannikkoseutuja. Tähän saakka on ollut
mahdotonta saavuttaa ns. pysyvä poikkeus Rooman
sopimuksesta. Voimme toivoa vain sitä, että ylimenokauden
määräykset siirtävät tuhoa tuonnemmaksi. 
Sen jälkeen tuhannet eurooppalaiset kalastusalukset
kansoittavat Norjan merialueet. 

Asia on niin yksinkertainen ja samalla dramaattinen. 
Mutta odotusaikana keskustellaan lukuisista
pikkukysymyksistä ja "tilapäisistä" säännöksistä. 
Vaikka ne vain verhoavat näkyvistä sen suuren pääkysymyksen, 
toteutuuko Rooman sopimus vai ei, on
niissäkin paljon tärkeää asiaa. Meidän on vain pidettävä
mielessä, että jos Rooman sopimus toteutuu
kohdallamme, sekä nuo ongelmat että niiden ratkaisut
ovat merkityksettömiä. Eihän meillä sen jälkeen
ole sen kummempia oikeuksia omiin vesiimme kuin
millä tahansa muulla EU:n jäsenmaalla. 

EU.n vetämä kalastuspolitiikka on avainasemassa. 
Laajoilla merialueillahan harjoitetaan katastrofaalista
ryöstökalastusta, joka itse asiassa on tyhjentämässä
meret kaloista. Tämä on ongelmana esimerkiksi Pohjanmerellä
ja jo tapahtunut New Foundlandin matalikolla. 
Kanadalaiset kalastajat varoittavatkin: "EUjäsenyyden
myötä teille käy samalla lailla kuin meille
kävi!" Nyt viimein EU-viranomaiset ovat kiinnittämässä
huomiota ongelmaan, ja toivoa sopii, että
asialle tehdään jotain. 

Tämä suunnaton ongelma on jo kohdannut Norjan
rannikkoväestöä. Norjan viranomaiset ovat vuosikausia
omistautuneet heidän elinkeinonsa romuttavalle 
EU-jäsenyydelle. Ja sen mukana tulevat modernit
troolarit puhdistavat vesiä kaloista. Samanaikaisesti
viranomaiset kieltävät vuonokalastuksen, joka
on ollut vuosituhantinen nautintaoikeus. Tässä on
menty niin pitkälle, että on tullut rangaistavaksi kalastaa
muutamia kiloja kalaa oman perheen ja naapurin
iloksi. Kalastajat joutuvat katselemaan maista, 
kuinka ulkomaalaiset mellastavat merellä vapaasti. 
Vaikka vuonot kiehuvat kalaa, niihin ei ole lupa kajota. 

Tämän järjettömän ja sydämettömän menettelyn
tarkoitus on juuria pois kokonainen elinkeino, rannikkokalastus. 
Kalatutkija Per Solemdal kirjoittaa: 
"Mottona sanonta 'rannikkolaivasto on liian iso' on
saatettu voimaan säädöksiä, joilla painostetaan kalastajia
luopumaan elinkeinostaan." Kalastuksen
mukana jää historiaan tuhansittain pieniä maatilkkuja
pitkin rannikkoa, koska niiden viljely ei yksin kannata. 

Jo nyt 80 % kalavaroista on kiintiöity, muttei sekään
pysty pelastamaan norjalaisia kalastajia. Professori 
Otto Brox on tuonut julkisuuteen kalastushallituksen
suunnitelmat tarjota myyntiin kalakiintiöitä. Ulkomaisten
jättikonsernien on helppo ostaa niitä. Ensi
kädessähän noita kiintiöitä pitäisi tarjota norjalaisille
kalastajille, mutta EU:n puitteissa se on mahdotonta. 
Englantilaisen tuomioistuimen päätös kauhistuttaa
kalastajia. Espanjalainen kalastaja sai oikeuden kalastaa 
Englannin kiintiöillä, kun oli ostanut englantilaisen
aluksen. 

EU-oikeudella tuhansittain ulkomaalaisia virtaa
rannikollemme vapaasti ostamaan kalastusaluksia
kiintiöineen. Ei ole esteitä myöskään sille, että ulkomaiset
konsernit perustavat rannikolle kalanjalostustehtaitaan. 
Kaikki tämä tapahtuu norjalaisen kalastuselinkeinon
kustannuksella. 

Kansa on suurelta osin epätietoista asiasta, ja kaikilla
on se epämieluisa tunne, että suunnitelmia ehdoin
tahdoin salaillaan. Informaation puutosta on
esiintynyt alusta asti. Suurta huomiota herätti, kun
entinen Norjan EFTA-valtuuskunnan varapuheenjohtaja 

Synnöve Fjellback Taftö sanoi julkisesti, että ETA:n
kalastussopimus oli Norjalle huono. Hän väitti myös, 
että Norjan ministerit olivat antaneet asiasta väärää
tietoa. "Olen saanut tarpeekseni. Useita kertoja olen
istunut lehdistökonferenssissa ja kuullut kauppaministerien
antavan lausuntoja, jotka me virkamiehet
tiedämme virheellisiksi." Kun EU-oikeuden tutkija 
Peter Örebeck olisi tarkistanut hänen tietojaan, hän
sai kulia, että asia oli salassapidettävä. Kuitenkin hänelle
vahvistettiin puhelimessa, että Taftö oli ollut oikeassa. 

EU ja maatalous 

Maatalous on tärkein Norjan peruselinkeinoista. 
Näin on useimmissa muissakin maissa sekä maailmanlaajuisesti. 
Maatalous on yhteiskunnan perusta. 

Koko inhimillinen elämä on sen varassa. 

Entä EU:n maatalouspolitiikka? Tämä on EU-keskustelun
tärkeimpiä kysymyksiä. Se on tärkeämpi
kuin rahatalous tai kulttuuri, tärkeämpi kuin hallitusmuodot. 
Siinä puhutaan kansakunnan olemassaolosta. 

Tällä hetkellä maatalouspolitiikkaa värittää EU:n
ylituotanto: mitä tehdä paisuville varastoille. Tämä
on saanut meidät unohtamaan, että elämme nälkätuhon
rajoilla. Norjan ravintoreservit riittävät vain
muutamaksi viikoksi. Ruotsilla on ruokaa varastossa 
27 päiväksi. Kansainvälisesti sitä on keskimäärin 25 
päiväksi. Viidesosalla maapallon väestöstä ruokaa ei
ole riittävästi saatavissa. Nälkää näkee 800 miljoonaa
ihmistä. 

Tarkastelemme tältä pohjalta muutamia esiin nousevia
kysymyksiä. 

a) Ruoan laatu ja hinta. 

On kummallinen ilmiö, että
se ruoka, jota yltäkylläinen Eurooppa tarjoaa väestölleen, 
on kaikkein epäpuhtainta mitä mikään sukupolvi
on joutunut syömään. Euroopan hyvinvoivat
aikuiset ja hyvin hoidetut lapset saavat joskus ala-arvoisempaa
ravintoa kuin kolmannen maailman väki. 
Kehitysmaissa kansa kuolee nälkään. Mutta Euroopassa
ja Amerikassa ihmiset kuolevat ns. elintasosairauksiin. 

Pelottavinta on, että heikko ravitsemustaso johtuu
tietystä politiikasta. On niitä, joita tilanne hyödyttää. 
Viittaan siihen, mitä edellä on sanottu EU:n ympäristöpolitiikasta. 
Kysymys on nyt siitä, toteutetaanko
tuota politiikkaa meidän maissamme. 

Trondheimin alueen elintarviketarkastuslaitoksen
varapuheenjohtaja Ivar Hellesnes on tutkinut ETAsopimuksen
seurausvaikutuksia. Hän kohdistaa voimakkaan
arvostelun Norjan elintarvikelaitokseen
huonosta tiedottamisesta ja osoittaa sarjan vakavia
seurauksia Norjan ravintohuollolle. Hänen mukaansa
hallitus on antanut laitokselle määräyksen antaa
asiasta tietynlaista informaatiota. Ruokaan on tulossa
enemmän lisäaineita, enemmän väriaineita. Esimerkiksi
sallituksi tulee 17 uutta väriainetta ja sen lisäksi
yli 2 000 lisäainetta. Samalla aineiden merkintä
heikkenee, niin että kansan on vaikeampi tietää mitä
syö. 

Kukaan ei ole kiistänyt Hellesnesin sanoja. Valtion
elintarvikeneuvoston selvityksen mukaan ruokahuolto
on EU-maissa vielä epäterveemmällä pohjalla. 
Siellä ruuissa on enemmän sokeria ja rasvoja, ja sydänsairaudet
ovat tavallisempia kuin meillä. Kuitenkin
näitä EU-säädöksiä ollaan tuomassa meille. Huonot
tuotteet ovat halvempia, ja heikon taloudenpidon
vuoksi kansan on pakko ostaa niitä, kun taas äveriäät
ihmiset voivat elää terveellisemmin. 

Hellesnesin esiin ottama asia on vakava, jos hallitus
on pannut kuonokopan lautakunnalle, jonka tehtävänä
on tiedottaa tuotteiden terveysriskeistä. Normaalioloissa
olisi noussut yleinen häly, kun tulee tietoisuuteen, 
että vahingollisia tavaroita on tullut markkinoille, 
mutta nyt riskit aiotaan vaieta hengiltä. 

Hellesnesin mukaan myös useiden ruoka-aineiden
säteilyttäminen tulee sallituksi. Säteilytys hävittää
sitten myös hedelmien, vihannesten ja lihan luonnolliset
bakteerikannat. Näin ruoka-aineet tulevat vastustuskyvyttömämmiksi
todella vaarallisia bakteereja, 
kuten salmonellaa, vastaan. Nykyisin kaikissa EU-maissa
on salmonellasta harmia, ja tuontilihan mukana
sairaus on vaarassa levitä meillekin. 

Millään EU-maalla ei ole lupa noudattaa muita ankarampia
terveysnormeja, niin että silläkään keinoin
emme voi pitää sairautta poissa. Sitä paitsi ns. Cassis
de Dijon -periaate avaa käytännön, jonka mukaan 
EU:n ulkopuolelta tuleva tuote kulkeutuu vain yhden 
EU-maan kautta. Esimerkiksi afrikkalainen sianlihaerä
saatetaan tuoda Italian tullin kautta, minkä
jälkeen se voidaan vapaasti viedä kaikkialle EU-maihin. 
Lihaa voidaan myydä liikkeissä asiakkaiden ollenkaan
aavistamatta, mistä se on peräisin. Tartuntatautien
leviämisen vaara tulee olemaan suuri. 

Yksi ongelma on se, että EU sallii sellaisten kemikaalien
ja lääkkeiden käytön, jotka ovat Skandinaviassa
kiellettyjä. Lihantuotannossa käytetään
kasvuhormonia. Teuraslihassa on lääkkeiden jäämiä, 
ja vastustuskykyisiä bakteerikantoja voi siirtyä ihmiseen. 
Geeniteknologia lisääntyy. Peräti 140:ltä syöpää
aiheuttavalta aineelta on poistettu syöpäriskivaroitus. 
Luetteloa voisi jatkaa loputtomiin. 

EU:n sisällä on alkanut aiheuttaa vakavaa huolta
maanviljely, joka riistää maaperää ja myrkyttää pohjavedet. 
Tilanteen kriittisyyttä kuvaa se, että saksalaiset
vauvanruuan valmistajat ovat kääntyneet ruotsalaisten
vihannesviljelijöiden puoleen saadakseen
porkkanoita, jotka on viljelty " puhtaassa maassa". 

Ei ole epäilystäkään siitä, että ETA-sopimus, joka
vietiin läpi suurkäräjillä juurikaan tarkastelematta 
EU-direktiivejä, on aiheuttanut maassa huomattavia
terveysongelmia. 

b) Maailmanlaajuinen näkökulma. 

Mainitsimme jo
ohimennen, että maailman ruokatilanne on kriittinen. 
Ruokaa on varastossa ainoastaan 25 päiväksi. Se
merkitsee, että ihmiskuntaa odottaa nälänhätä vain
kuukauden päässä. Elämme kädestä suuhun. EU:n
maatalouspolitiikka on ilmeisessä ristiriidassa tämän
tosiasian kanssa. 

World Watch -instituutti paljastaa, että 1980-luvun
puolivälissä maapallon viljatuotannossa tapahtui jotain
äkillistä. Keskeiset viljantuotannon tilaa kuvaavat
tekijät, kuten viljelty pinta-ala, viljantuotannon
määrä asukasta kohti jne. alkoivat osoittaa alaspäin. 
Huolimatta varoittavista merkeistä EU-maat ja muutkin 
Euroopan maat jatkavat järjetöntä maatalouspolitiikkaansa. 

Tällaistahan se on lyhyesti sanoen: Maataloudesta
on ajettava alas niin suuri osa kuin suinkin! Ensin siirrytään
intensiivituotantoon, jolla tiloilta puristetaan
ulos maksimaalinen tuotos. Tällaisen näennäisen liikatuotannon
vuoksi käytöstä poistetaan isot alueet
peltoa. Lyhytkin silmäys maailmanlaajuiseen tilanteeseen
osoittaa, miten ajattelematonta sellainen on. 

Maantieteilijä John Hiilen tekemä yleiskatsaus kertoo
karua kieltään: 

1) Henkeä kohti laskettu viljelty maa-ala vähenee. 

2) Tekokastelun avulla viljelty alue pienenee. 

3) Eroosio
kasvaa niin voimakkaasti, että viljeltyä maaperää
menetetään enemmän kuin uutta saadaan käyttöön. 

4) Metsänhakkuu lisääntyy hallitsemattomasti, mistä
aiheutuu suuria vahinkoja. 

5) Geneettinen köyhtyminen
jatkuu mittasuhteissa, joiden vaikutuksesta hyötykasvien
jalostuksen pohjana olevat luonnonkasvit
häviävät. Samanaikaisesti jalostetut kasvit sairastuvat
ja kuolevat. 

6) Kasvihuoneilmiö ja otsonikato vahingoittavat
ilmakehää, mistä aiheutuu haittaa myös
ruuantuotannolle. 

Trond Wörmstrand kirjoittaa, että maailman talonpojat
eivät enää kykene tuottamaan ruokaa väestönkasvun
tahdissa. Eniten huolestuttavinta on Afrikan
satojen väheneminen asukasta kohti. Mutta ehkä silti
pitäisi olla yhtä huolestunut siitä, että maailman 
"takuuvarmat" vilja-aitatkin taantuvat, nimittäin 
Pohjois- Amerikka, Oseaania ja Argentiina. On merkkejä
siitä, että monin paikoin maanviljely on lähestynyt
ekologisia tuotantorajojaan. 

Tilanteessa missä miljoonat jo näkevät nälkää, missä
tuhansittain lapsia kuolee päivittäin ravinnon
puutteeseen tai väärään ravitsemukseen, missä maailman
lopullinen elintarvikekriisi on yhä lähempänä 
- tässä tilanteessa EU.n periaatteena on ajaa maataloutta
alas ja tuhota ylijäämävarastonsa. Samaan aikaan
ihmiset ostavat pilkkahintaan eläinruokia maista, 
joissa oma väestö on ravinnon puutteessa. Nyt olisi
sitten Pohjolankin liityttävä mukaan tähän tuhoisaan
menoon. Entistä perusteellisemmin olisi ruvettava
ryöväämään köyhää maailmanosaa putipuhtaaksi. 

c) Muonitusvalmius. 

Lukuun ottamatta ryöstöpolitiikan
kestämättömyyttä se on myös vaarallista. Se on
vaarallista sekä meille itsellemme että tyhjiin lypsämillemme
maille. Ruokatavarahuoltomme tulee nimittäin
riippuvaksi varsin epävakaista markkinoista. 
Ottaen huomioon maapallon elintarvikehuollon tilan
sekä kansainvälisen tilanteen kaikki puhuu omaehtoisen
ruokahuollon voimistamisen puolesta. Mutta
me kuljemmekin päinvastaiseen suuntaan! Ja EU:iin
liittymisen jälkeen tämä "kehitys" vasta saakin vauhtia. 

Norjan maanviljelyä on ajettu alas. Nyt ollaan astumassa
tukahduttamiskehityksen tielle. Ennen toista
maailmansotaa Norjassa oli 300 000 talonpoikaa. Nyt
on enää 70 000. Tiloja oli silloin 214 000, nyt 95 000. Tiloista 206 000 
oli maitotiloja, nyt enää 28 000. Tämäkään
ei riitä Oslon poliitikoille. Viranomaisten maatalousvihamielisellä
politiikalla on korkeampi tavoite. 
Maanviljely rajoitetaan 13 000:een, korkeintaan 
18 000 isäntään. Sen jälkeen ostamme ruokatavaramme 
EU:sta tai kehitysmaista. Maito tuodaan Tanskasta. 
Mitä saamme ja millä hinnalla on kai sitten sen
ajan murhe... 

Pannakseen viljelijät täysin polvilleen valtio on
kieltänyt luototuksen. Kaksikin valtiosihteeriä on jo
varoittanut pankkeja antamasta rahaa maataloudelle. 
Maan pääelinkeinon pääsylle luottomarkkinoille on
aseteltu esteitä. Kenties tämä on osa EU.iin sulautumista, 
jossa ulkomaisille kapitalisteille on avattava
helpompi tie ostaa norjalaisia tiloja. Tanskan aikojen
malli on taas tulossa käyttöön.* 

* Tarkoittaa Kalmarin unionin kautta ja sitä seurannutta Tanskan
isännyyttä, joka jatkui Norjassa 1800-luvulle saakka. (Suom. 
huom.) 

Norjalaisen ruuan kalleutta valitellaan, ja kallistahan
se onkin. Asia johtuu muun muassa maataloustuen
jakamisessa esiintyvästä vinoutumasta. Tuotannon
määrää rajoitetaan ja maataloutta yritetään tehostaa. 
Näillä toimilla ei ole hintatasoa laskevaa vaikutusta. 
Myyntihinnassa tuen määrä näkyy vain vähän. 
Vaikka tuottajat jakaisivat tavaransa ilmaiseksi, 

sillä olisi huomattavan korkea hinta myymälään asti
päästyään. Tuontitavaroiden halpuus johtuu suureksi
osaksi siitä, että niiden käsittely tuottajan ja kuluttajan
välillä on tehokkaampaa. Toisaalta ne laatuvaatimukset, 
joita norjalaiselle ruualle asetetaan, aiheuttavat
sen, ettei se koskaan voi hinnalla kilpailla heikompilaatuisten
ulkomaisten tuotteiden kanssa. 

Vaikkapa nyt maksammekin kotimaisista elintarvikkeista
mielestämme liikaa, on epäiltävää, onko
meillä oikeutta haukkua niitä kalliiksi. Viisikymmentä
vuotta sitten käytimme 40 % tuloistamme ruokaan
mutta nykyisin käytämme ainoastaan 15 %. Onko se
liian paljon? 

Kaiken lisäksi omintakeinen ruokahuolto on eräänlainen
vakuutus. Me sodan nähneet tiedämme, mitä
merkitsee toimintakykyinen oma maatalous. Itse
asiassa se pelasti kansamme. Nykyäänkin elintarvikkeiden
tuotantovalmiuden pitäisi kulkea kaiken
muun edellä. Nyt se on vieläpä tärkeämpää kuin milloinkaan
ennen. Omavaraisuutemme on alhainen, 
vain 45 prosenttia. Kriisitilanteessa meidän käyttämämme
ulkomaiset markkinat ovat epävarmoja. 

Ruokatalouden omavaraisuutemme tekee niin tärkeäksi
se asiaintila, että elämme atomiaikaa. En ajattele
tässä niinkään ydinsotaa kuin ydinvoimalaitosturmia. 
Laitoksia on ympäri Euroopan sekä idässä että
lännessä, ja niistä aiheutuva potentiaalinen vaara
on yleisesti tiedossa. Laskennallisesti on vain ajan kysymys, 
milloin Tsernobylin kaltainen onnettomuus
toistuu. Viranomaisten peittely-yrityksistä huolimatta
tiedetään jotain siitä, mitä venäläisen ydinreaktorin
palamisen jälkeen tapahtui. Suuria maa-alueita
saastui. Sekä Norjan että Ruotsin tuntureilla porot tulivat
niin radioaktiivisiksi, ettei niiden liha kelvannut
ihmisravinnoksi. Aina Walesissa asti mitattiin lampaissa
radioaktiivisuutta. Kaikki tämä oli seurausta
onnettomuudesta, joka luokiteltiin suhteellisen vähäiseksi
ja vaarattomaksi. Paljon pahempi onnettomuus
voi sattua milloin tahansa. Venäläiset atomivoimalaitokset
ovat nyt entistäkin huonommin hoidettuja
ja vaarallisempia. Mikäli suuria alueita KeskiEuroopasta
saastuisi onnettomuudessa, sikäläisiltä 
EU-mailta ei enää liikenisi ruokaa vientiin. Siinä tapauksessa
oman ruokahuoltomme elintärkeys paljastuisi. 

Ruotsissakin ajattelevat ihmiset ovat ruvenneet
pohtimaan sitä tulevaisuutta, mikä on varattu EURuotsin
maataloudelle. Entinen Volvon johtaja Pehr 
Gyllenhammar vastustaa jyrkästi ruotsalaisen maatalouden
alasajoa. Hän pelkää samanlaisen katastrofin
kohtaavan maanviljelystä kuin ruotsalaista kalastuselinkeinoa. 

Dagen-lehti asettuu Gyllenhammarin sanojen taakse: 
"Ruotsalaisen maanviljelyksen alasajo merkitsee
valtavaa voimavarojen tuhlausta. Tukahdutamme resurssimme
ja teemme samalla tuhansittain ihmisiä
työttömiksi maanviljelyksessä ja elintarviketeollisuudessa. 
Ahtaasti laskettuna on totta, että muualla ruoka
on halvempaa kuin Ruotsissa. Tästä ei kuitenkaan
seuraa, että olisi kansantaloudellisesti suotavaa ajaa
alas oma ruokatuotantomme tuontitavaroiden hyväksi. 
Suurimittainen elintarvikkeiden tuonti edellyttää
vientitulojen lisäystä, jolla kaupan tase saataisiin
tasapainoon. Jos ei ole rahaa maksaa, ei myöskään
voi ostaa tuotteita. Nykyään harjoitettava politiikka
on vaarallista ja mieletöntä. Nähtävissä olevassa
tulevaisuudessa maailmassa voidaan tuskin puhua
ruuan yltäkylläisyydestä, päinvastoin kehitys on
uhkaava. Miten siis on puolusteltavissa se, että näin
erinomaisilla edellytyksillä varustettu maa antautuu
toisten maiden huolehdittavaksi?" 

Lehti jatkaa toisaalla: "Viime vuosina on EU-jäsenyys
maalattu Ruotsin suurien ongelmien ratkaisijaksi
ja rauhallisen kehityksen edellytykseksi Euroopassa. 
Mutta tämä on luonnollisesti karkeaa ja johdattelevaa
yksinkertaistusta. Ei Ruotsi EU:n mukana
seiso tai kaadu." 

d) Asutusmalli. 

Maailman väestö asuu pian suurkaupungeissa. 
Ongelma on globaali. Kansa virtaa
uusien Baabelin tornien luo pikkukaupungeista, 
maalta, viidakoista ja aroseuduilta. Siellä metropolien
slummeissa miljoonat elävät kurjemmissa oloissa
kuin yksikään sukupolvi ihmissuvun historiassa. 
Afrikan viidakoissa, Aasian tasangoilla ja merien rannoilla
oli ainakin raikasta ilmaa ja puhdasta vettä. 
Elettiin yhteydessä Jumalan luomaan luontoon. 
Slummeissa ihmiset asuvat keinotekoisissa maanpäällisissä
helveteissä, joita vaivaavat pakokaasut ja
rikkihöyryt. EU:n periaatteisiin ei ole kuulunut vähimmässäkään
määrin vaikuttaa näiden inhimillisten
manaloiden syntymiseen. 

Se maatalouspolitiikka, johon EU-jäsenyys ja ETAsitoumus
tulevat pakottamaan meidät, muuttaa koko
asutuksemme. Se on kumouksellinen suunnitelma. 
Norjan rannikkoväestö siirretään kaupunkeihin. 
Norjan laaksot autioitetaan. Norja saa maaseudun, 
joka on yhtä autio kuin mustansurman jälkeen. 

Myös Ruotsi on EUiiin liittymisen ja maaltamuuton
kynnyksellä. Toimittaja Carin Stenström kirjoittaa 
"murhista peltomailla". Hän yrittää selvittää, mikä
poliitikkoja riivaa ottamaan osaa tällaiseen yhteiskunnan
muuttamiseen. Vaikea on ollut löytää järjellistä
syytä. Liikatuotanto-ongelma on liioiteltu. Sama
koskee kustannuksia. 

Suoranainen apu maanviljelylle vastaa prosentin
osuutta julkisesta sektorista, jotenka kyse on lähinnä
pikkurahoista. 

Carin Stenström on sitä mieltä, että yrittäessään
epätoivoisesti pelastaa ruotsalaista vientiteollisuutta
poliitikot avaavat maan EU:n tukiaistuotteille sekä
antavat omalle maataloudelleen kuolemantuomion. 

Tanska on jo kokenut, mitä Pohjoismaalle merkitsee
harjoittaa maataloutta EU:n sisällä. Hallitus sai Tanskan 
EU:iin talonpoikien ja kalastajien tuella. He näkivät
koko Euroopan vapaana ja avoimena markkinaalueena. 
Todellisuus vain osoittautui aivan muuksi. 
Viimeisten 10 vuoden aikana on 12 % tiloista lopetettu 
EU:n direktiivien mukaisesti. Nyt pitää lopettaa
vielä 20 - 30 % suurten EU-maiden ylituotannon
vuoksi. Tanskan parhaat peltomaat jäävät kesannolle. 
Kerran Euroopan vilja-aittana tunnettu maa tuo nyt
maataloustuotteita, joita sillä itsellään on tähän asti
ollut yltäkylläisesti. 

Pieni joukko viljelijöitä alkoi tuottaa luomutuotteita, 
jotka myytiin suoramyynnillä. Nyt sellaiseen ei ole
enää lupaa. EU tyrmäsi lupaavasti alkaneen toiminnan. 
Nyt rikkaat saksalaiset ostelevat tanskalaisia tiloja
vapaa-ajan asunnoikseen, se nimittäin on sallittua. 

Pohjolan kansat seisovat käänteentekevän valinnan
edessä. Kauan sitten muuan kansa kaipasi niin Egyptin
lihapatojen ääreen, että oli halukas taipumaan jopa
orjuuteen. Mekö olemme se sukupolvi, joka on
valmis myymään vieraille ihmisille Jumalan meille
antamat kotiseudut? 

osa III 

EU JA PROFETIAT 

Luku 11 

Mitä on profetia? 

Pääasia tässä kirjassa on sen osoittaminen, että meidän
aikamme tapahtumat Euroopassa on ennustettu 
Raamatun profeetallisessa sanassa. Ne kuuluvat siihen
lopun ajan kuvaan, jonka Sana piirtää eteemme. 
Ennen kuin katsomme tätä lähemmin, tutkimme mitä
aito raamatullinen profetia on. 

Profetiaa ei saa sekoittaa inhimillisiin ennusteisiin
tai meedioiden ennustuksiin. Oikean profetian ja
astrologin laatiman horoskoopin välillä ei ole enempää
yhtäläisyyttä kuin on oikean ja väärennetyn rahan
välillä. 

Suuri ranskalainen ajattelija Blaise Pascal on sanonut: 
"Kristinuskossa esiintyy todellista profetiaa, jota
ei ole missään muussa uskonnossa" 

Vain Jumala tietää tulevaisuuden 

Profeetta Jesajan kirjasta luemme, että Jumala vaatii
pakanoiden epäjumalia sanomaan, mitä tapahtuu tulevaisuudessa: 
"Kertokaa mitä alussa oli, jotta näkisimme
selvästi, mihin kaikki johtaa, tai sanokaa mitä
edessä on, kertokaa tulevat tapahtumat, niin näemme, 
että olette jumalia", Jes 41:22,23. 

Mutta vanhat Baabelin jumalat ja epäjumalien papit
eivät osanneet kertoa mitään tulevaisuudesta. Eivät
mitkään pakanauskonnot pysty siihen. 

Vain totinen ja elävä Jumala tietää tulevaisuuden. Ja
hän sanoo, ettei hän tee mitään ilmoittamatta siitä ensin
palvelijoilleen profeetoille. Nämä Jumalan miehet
puhuivat Pyhän Hengen innoittamina, ja heidän puheensa
kirjoitettiin Raamattuun. 

Todistaa Raamatun luotettavuudesta 

Kaikkialla Raamatussa on profetioita, ja on selvää että
tämä asettaa Raamatun uskottavuuden ratkaisevaan
kokeeseen. Joko profetiat täyttyvät ja siten vahvistavat 
Raamatun Jumalan inspiroimaksi sanaksi 
- tai sitten Raamattukin paljastuu petokseksi, koska
ennustukset eivät käyneet toteen. 

Jos nyt Raamatun profetiat eivät olisi täyttyneet, 
voimme olla varmat siitä, että Raamatun viholliset
olisivat huolehtineet tämän tiedottamisesta. Vuosisatojen
ajan kristinuskon vastustajat ovat yrittäneet löytää
virheitä Raamatusta. He ovat koettaneet heikentää
luottamusta sen luonnontieteeseen ja herättää
epäilystä sen historiallista todenperäisyyttä kohtaan. 
Vieläpä Raamatun moraalia ja etiikkaa vastaan on
hyökätty. Mutta on merkittävä tosiasia, että raamatunkriitikot
eivät ole koskaan tehneet vakavaa yritystä
herättää epäilyjä profetioiden toteutumisesta. Sen
sijaan yritetään väittää, että nämä profetiat oli kirjoitettu
ko. tapahtumien jälkeen, koska ne ovat toteutuneet
niin tarkasti. Mutta onhan päivän selvää, että jotkut
näistä profetioista lausuttiin jopa satoja vuosia
ennen kuin ne toteutuivat. 

Jos Raamattu ei olisi totta, miten helppoa silloin olisi
todistaa se! Tässä meillä on kirja, joka varsin yksityiskohtaisesti
ennustaa tulevia tapahtumia. Se viitoittaa
meille ihmiskunnan reitin ja tien muinaisista
ajoista aina kaukaiseen tulevaisuuteen asti. Ihmeellisellä
tavalla ovat Raamatun profetiat täyttyneet, kirjaimellisesti
ja tarkasti. 

Täyttyneitä profetioita 

Profeetat ennustivat Israelin merkillisen historian. Jo 
Mooses puhui siitä, että heidät hajotettaisiin kaikkien
kansojen sekaan. Heitä vainottaisiin ja pahoinpideltäisiin, 
mutta kuitenkaan he eivät tuhoutuisi kansakuntana. 
Ja viimeisinä päivinä heidät koottaisiin uudelleen
omaan maahansa. Me jotka elämme tänään, 
voimme omin silmin nähdä tämän toteutuneena. Profetiat
muuttuvat historiaksi. 

Profeetat ovat ennustaneet myös Israelin naapurikansojen
kohtaloita. Egyptin historia ennustettiin, ja
profetiat ovat täyttyneet. Kun Niinive seisoi mahtinsa
huipulla, ennustettiin assyrialaisten valtakunnan
tuhoa. Tänään ei tästä valtavasta maailmankaupungista
ole mitään jäljellä. Kun Tyyrosta pidettiin valloittamattomana, 
sen ennustettiin tulevan paljaaksi
kallioksi, jolla kalastajat kuivaavat verkkojaan. Niin
on käynyt foinikialaisten vanhalle pääkaupungille. 

Profeetta Daniel antoi yleiskuvan maailmanhistoriasta
aina lopun aikaan asti. Palaamme siihen myöhemmin. 
Mutta ensin tarkastelemme kaikkein tärkeimpiä
profetioita, messiaanisia ennustuksia. 

Luku 12 

Messiaaniset profetiat 

Tärkeimpiä ovat messiaaniset profetiat, jotka menevät
punaisena lankana koko Vanhan testamentin läpi. 
Syvemmin nähtynä Israelin uskonto oli jotain enemmän
kuin lakiuskonto. Se oli lupauksen uskonto, perustettu
messiaaniselle lupaukselle, jonka Jumala antoi
kansan kantaisälle, Aabrahamille. Jumalan suuri
suunnitelma Israelin suhteen oli Messiaan antaminen
maailmalle tämän kansan kautta, siksi sanotaan: "Sinun
siemenessäsi tulevat siunatuiksi kaikki kansakunnat
maan päällä" 

Tämän tulevan Vapahtajan kuva on piirretty yksityiskohtaisesti 
Vanhan testamentin profetioissa. Ennustukset
ovat niin selkeät, ettei kenenkään tarvitse
olla epätietoinen siitä, ketä ne koskevat: Nasaretin 
Jeesusta. Jeesus itse vetosi tähän. Hän saattoi sanoa: 
"Abraham näki minun päiväni" ja "Mooses kirjoitti
minusta." Vuorisaarnassa hän julisti tulleensa täyttämään
lain ja profeetat. Ohjelmapuheessaan Nasaretin
synagoogassa hän luki messiaanisen profetian Jes 
61:l,2:n ja julisti: "Tänään, teidän kuultenne, on tämä
kirjoitus käynyt toteen." 

Jeesuksessa on monta ainutlaatuista asiaa, muiden
muassa tämä: Hän on ihmiskunnan historiassa ainoa
henkilö, jonka historia on ollut kirjoitettuna etukäteen, 
yksityiskohtaisesti ja virheettömästi: hänen sukunsa
ja syntymänsä, hänen elämänsä ja kuolemansa
ja ylösnousemuksensa. Kun hän astui esiin, nämä hänestä
kertovat profetiat olivat tunnettuja, kirjallisessa
muodossa, jo monien vuosisatojen ajan. Niillä oli
paikkansa juutalaisten Pyhissä kirjoituksissa. 

Kaikki saivat täyttymyksensä historiallisessa persoonassa 
Jeesuksessa Kristuksessa, ja vain hänessä. 

Luomme nyt lyhyen yleiskatsauksen näihin profetioihin. 

Messiaan tuleminen 

Vanhassa testamentissa oli tarkasti ennustettu, mistä 
Messias tulisi. 

Lupaus Messiaasta oli annettu Aabrahamille. Sitten
lupaus uudistettiin Iisakille, Jaakobille, Juudalle. 
Niin lupaus liitettiin Daavidiin ja hänen kuningashuoneeseensa. 
Oli ennustettu, että kun Daavidin suku
oli menettänyt valtansa, Messias tulisi, ei mahtavana
kuninkaanpoikana, vaan vähäpätöisenä ja köyhänä
neitsyen poikana. 

Oli siis ennustettu, että Messias syntyisi neitsyestä; 
Jes 7:14. Se oli Jumalan antama merkki. Sellaisena hän
saattoi olla totinen Jumala ja myös oikea ihminen. 
Syntyvää lasta kutsutaan Jes 9:5:ssa Väkeväksi Jumalaksi
ja Iankaikkiseksi Isäksi. 

Psalmissa 2 Messiasta kutsutaan Jumalan pojaksi. 
Psalmissa 45 Messiasta nimitetään Jumalaksi, ja hänen
valtaistuimensa on Jumalan valtaistuin. Profeetta 
Jeremian kirjassa häntä nimitetään Jumalan nimellä 
Jahve: "Herra [Jahve] on meidän vanhurskautemme", 
Jer 23:5,6. Samoin Jes 40:3:ssa ja Mal 3:l:ssä. Profeetta 
Miika sanoo, että hänen juurensa ovat muinaisuudessa 
(5:1). Sakarjan kirjassa Jumala kutsuu häntä 
"uskotuksi" tai "lähimmäksi mieheksi", mikä puhuu
hänen tasavertaisuudestaan Isän kanssa (13:7). 
Vanhassa testamentissa on siis monia kohtia, jotka
etukäteen todistavat Jeesuksen Kristuksen jumaluudesta. 

Profeetta Miika ennustaa, että Messias syntyy Betlehemissä, 5:1. 
Juutalaisten kirjanoppineet tulkitsivat
tämän profetian messiaaniseksi, Matt 2:5 s. 

Messiaan tulon ajankohtakin on ilmoitettu. Siitä on
kolme profetiaa. Jakeesta 1 Moos 49:10 ilmenee, että 
Messias tulee ennen kuin Juuda on menettänyt hallitsi
jansauvansa . Roomalaiset syrjäyttivät juutalaisten
viimeisen kuninkaan, Arkelauksen, ja ajoivat hänet
maanpakoon muutamia vuosia Jeesuksen syntymän
jälkeen. 

Edelleen käy ilmi, että Messiaan täytyi tulla toisen
temppelin vielä seistessä pystyssä, Hagg 2:7-9. Saman
vahvisti Dan 9:26. 

Tässä Danielin kirjan luvussa meillä on kolmas profetia 
Messiaan tulon ajankohdasta, 9:24-27. Se on
kaikkein tärkeimpiä messiaanisia profetioita Raamatussa. 
Sen mukaan tietystä ajankohdasta Danielin aikana
kuluu 69 seitsenvuotiskautta Messiaan tuhoamiseen, 
ja silloin vihollinen tuhoaa myös temppelin
ja Jerusalemin. Profetia täyttyi tarkasti Messiaan tullessa
ja roomalaisten tuhotessa Jerusalemin vuonna 
70. 

Messiaan elämä ja toiminta 

Vanhan testamentin profetiat kuvaavat Messiaan pyhäksi
ja synnittömäksi. Jes 42:1 :ssä Jumala puhuu valitustaan, 
johon hän on mieltynyt. Tämän profetian 
Jumala vahvisti äänellään taivaasta Jeesuksen ollessa
kasteella. Messiaan täytyy olla synnitön, koska hän
kantaa toisten synnit. Jes 53. Hänen täytyy olla yhtä
vanhurskas kuin Jumala, koska häntä kutsutaan nimellä 
Vanhurskas Verso, joka on meidän vanhurskautemme. 
Jer 23:5,6. 

Erityisesti messiaanisissa psalmeissa ja laulussa 
Herran palvelijasta Jesajan kirjassa kuvataan Messiaan
sävyisyyttä ja nöyryyttä, hänen pyhää mielenlaatuaan
ja luonnettaan. 

Evankeliumit kuvaavat Jeesuksen elämää ja sanoja, 
ja ne osoittavat elämäkerrallisessa muodossa profetioiden
täyttymystä. Ainoa paikka koko maailman
kirjallisuudessa, josta löydämme kertomuksen täydellisen
ihmisen elämästä, ovat nämä neljä evankeliumia. 
Vain koska evankelistoilla oli elävä esikuva, 
he saattoivat piirtää sellaisen kuvan, jota suurimmatkaan
taiteilijat eivät ole voineet tehdä. 

Profeetat Jesaja ja Malakia ennustavat, että edelläkävijä
valmistaisi tietä Messiaalle. Jeesus sanoi, että
tämä tähtäsi Johannes Kastajaan (Jes 40:3 ss., Mal 3:1, 
vrt. Matt 3:1-3). 

Jeesuksen omaa toimintaa on kuvattu perusteellisesti
monissa profetioissa, joissa sanotaan, että hän
julistaa hyvää sanomaa köyhille. Se merkitsee, että
hän puhuu vertauksin, mikä erottaa Jeesuksen kaikista
maailman opettajista. Hän tekee suuria ihmeitä, 
avaa sokean silmät ja parantaa sairaat. Toimittuaan 

Galileassa, Jes 9:1,2, hän siirtyy Jerusalemiin, jonne
hän saapuu köyhänä ja nöyränä, mutta täynnä pelastavaa
armoa, Sak 9:9. 
Kaikki tämä täyttyi Jeesuksen toiminnassa. 

Messiaan kuolema ja ylösnousemus 

Messiaanisten profetioiden keskuksessa ovat ennustukset 
Kristuksen kärsimyksestä, hänen kuolemastaan
ja ylösnousemuksestaan. Vanha testamentti piirtää
kuvan hylätystä Messiaasta, joka tuli omilleen, ja
he eivät ottaneet häntä vastaan (Ps 69:4; Jes 53:3). Ilman
syytä häntä vihattiin. Hän on kulmakivi, jonka
rakentajat, kansan johtajat hylkäsivät (Ps 118:22). Ystävä
kavalsi hänet (Ps 41:10; 55:13), opetuslapset hylkäsivät 
(Sak 13:7). Hänet myytiin kolmestakymmenestä
hopearahasta, ja hinta annettiin savenvalajalle 
(Sak 11:12,13). Häntä lyötiin ja pahoinpideltiin, syljettiin
ja pilkattiin. 

Psalmi 22 kuvaa hänen ristinkuolemaansa, mestaustapaa, 
joka oli tuntematon Israelissa siihen aikaan, 
jolloin psalmi kirjoitettiin. Hänen kätensä ja jalkansa
lävistetään, j. 16, vrt. Sak 12:10, mutta yhtään
hänen luistaan ei rikottu, Ps 34:21; 2 Moos 12:46. Janoonsa
hän saa etikkaa juotavaksi, Ps 69:22. Messiaan
kärsimykset levitetään eteemme tässä profetiassa. 
Hänen vaatteensa jaetaan miesten kesken ja puvusta
heitetään arpaa, j. 19. Kuulemme hänen huutonsa: Jumalani, 
miksi minut hylkäsit? 

Profetioiden korkeimmalta kukkulalta, Jes 53, profeetta
tähyää eteenpäin Golgatan suuntaan, jossa 
Messias luetaan pahantekijöiden joukkoon. Hän ei
ainoastaan kuvaa Messiaan kärsimyksiä, vaan myös
osoittaa hänen kärsimisensä ja kuolemansa tarkoituksen! 
Hän kantaa synnin tuomion ja rangaistuksen
sijaiskärsijänä, luettuna pahantekijäin joukkoon. 

Hautaaminen rikkaan miehen hautaan, Jes 53:9, se
että hänen ruumiinsa ei koe mätänemistä sekä hänen
ylösnousemuksensa kuolleista, Ps 16:10, hänen korottamisensa 
Jumalan oikealle kädelle, Ps 68:19 
- kaikki on kuvattu profetioissa sellaisella tavalla, että
se on usein yhtä elävää kuin samojen tapahtumien
historiallinen kerronta evankeliumeissa. 

Ja nämä edellä mainitut ovat vain osa kaikista niistä
profetioista, jotka piirtävät hänen kuvansa. 

Näiden Kristuksen kärsimykseen liittyvien profetioiden
rinnalla kulkevat Vanhassa testamentissa profetiat
hänen saavuttamastaan kunniasta ja kirkkaudesta
ja hänen paluustaan pelastajaksi ja tuomariksi. 

Alkukristillinen julistus 

Uuden testamentin kirjoituksista ja niistä puheista, 
joita selostetaan Apostolien teoissa, näemme että
apostolit viittasivat jatkuvasti sekä kirjoituksissa että
puheissa VT:n messiaanisiin profetioihin Kristus-julistuksessaan. 

Esimerkkejä apostolisista kirjoituksista: Matt 1:22,23; 
2:1 ss.; 15-18; 4:13-16; 8:17; 12:17 ss.; 13:35; 21:4; 
26:54,56; Mark 14:49; Luuk 22:37; 24:44; Joh 12:38; 
13:18; 15:25; 17:12; 18:9; 19:24, 28,36 jne. 

Esimerkkejä apostolisista puheista: Apt 2:31; 3:17-19; 
10:43; 13:29,30; 17:2,3 jne. 

Juuri Kirjoitusten todistus oli apostoleille tärkein
todiste siitä, että heidän julistamansa Jeesus oli Jumalan 
Messias. Apostolit eivät niinkään viitanneet Jeesuksen
tekemiin ihmeisiin ja merkkeihin, kun he halusivat
vakuuttaa juutalaisille ja pakanoille Jeesuksen
olevan Messias, vaan Vanhan testamentin ennustuksiin
hänestä. Profetiat todistavat lujemmin kuin kaikki
ihmeet. 

Profetioiden uskottavuus 

Se, että näiden profetioiden toteutuminen riippuisi
sattumista, on yksinkertaisesti mahdotonta. Peter 
Stone on käsitellyt tätä aihetta artikkelissaan Science 
Speaks-lehdessä v. 1963. Hän ottaa esille kahdeksan
erillistä ennustusta VT:sta, ja modernin tieteellisen todennäköisyyslaskennan
perusteella hän päätyy tähän: 
Todennäköisyys sille, että ko. aikana elänyt mies
olisi meidän päiviimme asti täyttänyt kahdeksan sellaista
profetiaa, on yhden suhde lukuun 10 korotettuna 17. 
potenssiin, niin suureen lukuun, ettei kenelläkään
meistä ole pienintäkään mahdollisuutta kuvitella
sen suuruutta, se menee yli ymmärryksemme. 
Pankaa merkille, että VT:ssa ei ole vain kahdeksaa
messiaanista profetiaa, vaan eräiden teologien mukaan
sellaisia ennustuksia löytyy peräti 456. 

Tällaisten todennäköisyyslaskelmien vika ei ole siinä, 
että ne olisivat liiallisen pessimistisiä, päinvastoin. 
Ne voivat hämärtää sen tosiasian, että on asioita, 
jotka eivät ole vain epätodennäköisiä, vaan mahdottomia. 
Kansa voi saada sen käsityksen, että jos
käytetään hyväksi "suurten lukujen lakia", niin silloin
on vähäinen mahdollisuus siihen, että mitä tahansa
voi tapahtua. Ei mikään voi olla virheellisempää
kuin sellainen kuvitelma. 

On liian optimistista uskoa, että kivivyörystä, jota
kestää riittävän monta miljardia vuotta, lopuksi rakentuisi
katedraali. Ja on liian tyhmää ajatella, että jos
joku terroristijoukkio räjäyttäisi kyllin monta kirjapainoa, 
räjähdys tuottaisi lopuksi Encyclopedia Britanniat 
-kirjasarjan. Olisi silkkaa hölynpölyä väittää jotain
sellaista. 

On aivan oikein olettaa, että arpaa heitettäessä saadaan
kuutonen ennemmin tai myöhemmin. Mutta tämä
ei ole mikään todiste siitä, että voit saada mitä tahansa, 
kun vain yrität kyllin kauan. 

Raamatun profetioiden täyttymisellä ei ole mitään
luonnollista selitystä, ne eivät ole sattuman työtä. 
Tässä meillä on todiste Jumalan ennaltatietämisestä
ja hänen kaikkivaltiudestaan. Messiaanisten profetioiden
ansiosta Jeesukseen Kristukseen uskominen
on paljon helpompaa kuin epäileminen. Profetiat ja
niiden täyttymys tekevät epäuskon älylliseksi epärehellisyydeksi 
- tai joka tapauksessa hengelliseksi sokeudeksi. 

Mutta tämä on selvää: Se joka kaikista todisteista
huolimatta kieltäytyy uskomasta Jumalan Messiaaseen, 
ei tietenkään myöskään usko Raamatun muihin
ennustuksiin. Se joka voi sulkea silmänsä profeetalliselta
todistukselta Nasaretin Jeesuksesta, voi sulkea
silmänsä miltä tahansa. Eikä kukaan ole niin sokea
kuin se, joka ei halua nähdä; se joka 'tieten tahtoen
unohtaa 7 (2 Piet 3:5) Jumalan varoitukset. 

Elämme ajassa, jossa maailmantilanne niin monin
tavoin käy yksiin sen lopunajan kuvan kanssa, jonka 
Raamatun profetiat piirtävät meille. Jeesus itse sanoi: 

"Te kuulette taistelun ääniä ja sanomia sodista, mutta
älkää antako sen pelästyttää itseänne. Niin täytyy
käydä, mutta vielä ei loppu ole käsillä. Kansa nousee
kansaa vastaan ja valtakunta valtakuntaa vastaan, ja
joka puolella on nälänhätää ja maanjäristyksiä. Mutta
kaikki tämä on vasta synnytystuskien alkua. Silloin
teidät pannaan ahtaalle, monia teistä surmataan ja
kaikki kansat vihaavat teitä minun nimeni tähden", 
Matt 24:6-9. 

Nämä ovat ihmeellisiä sanoja meille, jotka elämme
historian suurimpien vainojen ajassa, jolloin tuhannet
kristityt eri maissa ovat antaneet henkensä uskonsa
tähden - ajassa joka on täynnä sotaa ja levottomuuksia
ja jolloin huoli tulevaisuudesta valtaa ihmiset. 
Taustalla näemme atomipommien savupilvien
kohoavan taivasta vasten. 

Mainittakoon tämän kaiken lisäksi kaksi asiaa, jotka
erityisellä tavalla merkitsevät, että olemme tulleet
lopunaikaan: 

Ensinnäkin: Juutalaiset ovat palanneet maahansa. 
Tämä on selvä Raamatun profeetallisen sanan täyttymys. 
Jeesus sanoi: " — ja vieraat kansat polkevat Jerusalemia, 
kunnes niille annettu aika täyttyy", Luuk 
21:24. 

Toisekseen: Suuri antikristillinen valtio nousee, "paha
maailmanvalta", joka lopuksi hallitsee koko maailmaa. 
Olemmeko nyt näkemässä sen alkuvaiheita? 

Tämä on asia, joka tapahtuu välittömästi ennen
kuin Kristus palaa perustamaan valtakuntansa maan
päälle. Sama Raamattu, jossa on niin monia profetioita 
Messiaan ensimmäisestä tulosta vähäpätöisenä ja
alennettuna, puhuu myös Ihmisen Pojan tulosta taivaan
pilvissä, voimassa ja kunniassa. 

Luku 13 

Raamatun profetioiden alkeet 

Voidaksemme ymmärtää Uuden testamentin profetioita
meidän tulee tuntea Vanhan testamentin ennustuksia. 
Katsokaamme sen tähden merkittävää
kaksoisprof etiaa, joka on Danielin kirjan luvuissa 2 ja 
7. Kyse on kuningas Nebukadnessarin unen suuresta
kuvapatsaasta ja Danielin näystä neljästä pedosta tai
eläimestä. 

Olemme tässä sellaisen profeetallisen näkymän
edessä, joka on Raamatun suurimpia ja vaikuttavimpia. 
Meillä on tässä suuri perusprofetia, joka viitoittaa
koko maailmanhistorian kehitystä kahden ja puolen
vuosituhannen ajalta, ja voimme hyvin sanoa, että
tämä profetia on tavallaan Raamatun profetioiden
aakkoset. 

Kuninkaan uninäky 

Dan 2. luvusta luemme, että mahtava babylonialainen
hallitsija, kuningas Nebukadnessar, näki toisena
hallitsijavuotenaan unen, jota hän ei voinut herättyään
muistaa. Mutta uni oli tehnyt häneen niin suuren
vaikutuksen, että hän oli levoton ja tuohtunut. Hän
kutsui luokseen Baabelin viisaat, noidat ja enteidenselittäjät, 
mutta kukaan heistä ei kyennyt kertomaan
kuninkaalle hänen untaan eikä sen selitystä. 

"Ikuisesti eläköön kuningas!" he huusivat. "Esitä
uni palvelijoillesi, niin me kerromme sen selityksen." 

Mutta kuningas Nebukadnessar sanoi: "Minä näen
selvästi, että te vain yritätte voittaa aikaa, koska olette
ymmärtäneet, että päätökseni on ehdoton: jos ette
kerro minulle unta, teitä kaikkia odottaa yksi ja sama
tuomio. Siksi te olette sopineet keskenänne, että puhutte
minulle kierosti ja petollisesti, kun toivotte, että
ajat muuttuvat. Kertokaa siis minulle uni, niin minä
tiedän, että osaatte sen myös selittää." 

Kaldealaiset vastasivat kuninkaalle: "Maan päällä
ei ole ihmistä, joka voisi kertoa kuninkaalle sen, mitä
hän tahtoo. Ei kukaan kuningas, oli hän miten suuri
ja mahtava hyvänsä, ole vaatinut tällaista yhdeltäkään
enteidenselittäjältä, loitsupapilta tai kaldealaiselta
viisaalta! Asia, jota kuningas kysyy, on niin vaikea, 
että siihen voisivat vastata vain jumalat, jotka eivät
asusta kuolevaisten parissa." 

Tällöin Nebukadnessar suuttui kovin, ja hän käski
surmata kaikki Babylonian viisaat. 

Mutta siellä oli nuorukainen, juutalainen vanki, joka
pyysi päästä mahtavan kuninkaan luo ilmoittamaan
hänelle unen ja sen selityksen. Hän oli Daniel. 
Yöllisessä näyssä Jumala ilmoitti hänelle sekä kuninkaan
unen että sen selityksen. Ja hän sanoi kuninkaalle: 
"Mutta on Jumala taivaassa; hän paljastaa salaisuudet
ja ilmoittaa kuningas Nebukadnessarille, 
mitä on tapahtuva aikojen lopussa" (v. 1933 käänn.) 

Kuningas oli nähnyt uninäyssään suuren kuvapatsaan. 
Patsaan pää oli puhdasta kultaa, rinta ja käsivarret
hopeaa, vatsa ja reidet pronssia, sääret rautaa
sekä jalat osaksi rautaa, osaksi savea. Tämä merkitsee 
Danielin mukaan sitä, että tulee olemaan neljä suurta
maailmanvaltaa, jotka hallitsevat koko maailmaa. 

Lisäksi kuningas näki näyssään, että jostain lähti
vierimään kivi. Se osui patsaan jalkoihin ja murskasi
ne, ja koko kuvapatsas luhistui ja muuttui tomuksi. 
Mutta kivestä kasvoi suuri vuori, joka täytti koko
maailman. Tämä oli kuva siitä, että kaikki maailmanvallat
tuhoutuvat, mutta Jumalan valtakunta pystytetään
ja se täyttää koko maan. 

Näky pedoista 

Kun nyt sitten katsomme Danielin 7. lukua, huomaamme
siellä merkillisen yhtäläisyyden ensimmäisen
profetian kanssa. Daniel oli vain nuorukainen, 
kun hän selitti Nebukadnessarin unen, mutta hän oli
vanha mies saadessaan näyn neljästä eläimestä. Hän
sai kypsässä iässä vahvistuksen siihen, mitä oli nähnyt
ja julistanut nuoruudessaan. 

Hän sai nähdä neljä suurta eläintä, jotka nousivat
kuohuvasta valtamerestä. Ensimmäinen oli leijonan
kaltainen, toinen karhun, kolmas pantterin, ja neljäs
oli kauhistuttava hirviö, jota ei voi verrata mihinkään
maailman eläimeen. Nämä neljä eläintä edustavat
neljää maailmanvaltaa, jotka nousevat kansojen merestä. 

Edelleen Daniel näki näyssään Ihmisen Pojan kaltaisen
tulevan taivaan pilvissä. Hänelle annettiin
kaikki valta ja kuninkuus. Maailmanvallat musertuivat
ja tuhoutuivat, mutta Jumalan valtakunta - Ihmisen 
Pojan valtakunta - ei koskaan katoa. 

Kun vertaamme näitä kahta profetiaa, Nebukadnessarin
näkyä kuvapatsaasta ja Danielin näkyä petoeläimistä, 
niin näemme heti, että niissä on selviä
yhtäläisyyksiä. Mutta näemme myös eroja. Nebukadnessar, 
pakanakuningas, näki maailmanvallat ihmisen
näkökulmasta. Hän näki ulkopuolen, mahtavan
ja vaikuttavan ulkokuoren. Hänelle maailmanvallat
esittäytyivät komeina kuvina, joiden loisto oli
häikäisevä. Jumalan valtakunnan hän näki vain kivenä
ja vuorena. 

Daniel sitä vastoin näki maailmanvallat Jumalan
näkökulmasta. Hän näki niiden sisäisen petomaisuuden. 
Hänelle ne ilmestyivät saaliinhimoisina ja julmina
petoina, jotka repivät toiset palasiksi ja polkivat
kaiken maahan. Mutta tulevan valtakunnan hän näki 
Ihmisen Pojan valtakuntana, jossa oikea inhimillisyys
vallitsi - vastakohtana petomaiselle raakuudelle. 

Profetiat maailmanhistoriaksi 

Nyt voimme sijoittaa nämä profetiat maailmanhistorian
kehitykseen, ja silloin näemme, että maailmanherruuden
historia on ennustettu mitä hämmästyttävimmällä
tavalla. 

Profeetta Danielin päivistä aina aikojen loppuun asti
tulee olemaan neljä maailmanvaltaa, neljä imperiumia, 
joilla on maailmanlaajuinen herruus. Ei useampia
eikä vähempiä. Sen jälkeen kun näillä neljällä
suurvallalla on ollut aikansa, perustetaan Jumalan
valtakunta maan päälle. 

Ensimmäinen maailmanvalta on Babylonian, Nebukadnessarin
valtakunta. "Sinä olet kultainen pää", 
hänelle sanottiin. Babylonian suurvalta vastaa siis
kultaista päätä Nebukadnessarin uninäyssä, ja sitä
symbolisoi kotkansiipinen leijona Danielin näyssä. 

Toinen on Meedo-Persian maailmanvalta. Babylonian
viimeiselle kuninkaalle sanottiin, että hänen valtakuntansa
jaetaan ja annetaan meedialaisille ja persialaisille. 
Meedo-Persian valtakuntaa edustaa Nebukadnessarin
kuvapatsaan hopeinen rinta ja käsivarret
sekä karhu Danielin näyssä. 

Kolmas valtakunta on Kreikan maailmanvalta. Dan 2. 
luvussa tämä valtakunta on pronssinen vatsa ja reidet, 
ja Dan 7:ssa se on pantteri, jolla oli neljä päätä ja
neljä linnunsiipeä. "Ja sille annettiin valta", sanottiin
sen ensimmäisestä hallitsijasta, Aleksanteri Suuresta. 
Mutta hän kuolisi juuri saavutettuaan suuren valtansa, 
ja hänen valtakuntansa jaettaisiin neljään osaan. 
Historia vahvistaa, että juuri näin tapahtuikin. 

Neljäs valtakunta on Rooman maailmanvalta. Kuvapatsasnäyssä
sitä symbolisoi rautaiset sääret ja jalat, 
jotka olivat osaksi rautaa, osaksi savea. Danielin
näyssä se on kauhistuttava peto, joka nousee kansojen
merestä ja ruhjoen valloittaa itselleen maailmanherruuden. 

Kuten näemme, maailmanhistoria on kiistattomasti
vahvistanut Danielin kirjan ennustukset. 

Rooman imperiumin elpyminen nykyisin 

Nyt voimme kysyä: Onko näissä profetioissa jotain
sellaista, mikä koskettaa meidän aikaamme? 

Kyllä on. Profetiat sanovat meille selkeästi, että neljäs
maailmanvalta on viimeinen, ennen kuin Jumalan
valtakunta perustetaan. 

Siksi tiedämme, etteivät mitkään muut valtiot voi
saavuttaa valta-asemaa maailmassa. Monet ovat yrittäneet
sitä, mutta mikään niistä ei ole onnistunut. 

Edelleen näemme, että tämä neljäs maailmanvalta
esiintyy kahdessa erilaisessa hahmossa. Ensinnäkin 
"rautavaltiona", mitä symbolisoi rautasääret. Mutta
tätä löyhää liittovaltiota tai valtioliittoa, joka on toisaalta
vahva mutta toisaalta heikko, kuvaa jalat, jotka
ovat osaksi rautaa, osaksi savea. 

Ensimmäisessä hahmossaan on neljäs maailmanvalta
jo näyttäytynyt historiassa. Mutta jälkimmäinen
muoto on vielä tulevaisuutta. Dan 7. luvusta näemme, 
että se tulee esiintymään kymmenen kuninkaan
liittona, ja näiden kymmenen kuninkaan keskuudesta
nousee Antikristus. Hänestä tulee viimeinen maailmanhallitsija
viimeisessä maailmanvallassa. Mutta
sitten Jeesus Kristus tulee taivaasta Kuninkaitten kuninkaana
ja Herrain herrana. Hän musertaa Antikristuksen
mahdin ja pystyttää rauhanvaltakuntansa
maan päälle. Kivi osuu kuvapatsaan jalkoihin, ja se
musertuu tomuksi. 

Elämme ajassa, jolloin neljäs maailmanvalta on astumassa
esiin lopun ajan hahmossaan. Mutta se ei hallitse
kauan. "Noiden kuninkaiden aikana on taivaan 
Jumala pystyttävä valtakunnan, joka ei ikinä tuhoudu", 
sanoi Daniel Baabelin kuninkaalle. Ja kuningas 
Nebukadnessar lankesi kasvoilleen maahan ja sanoi: 
"Totta on, että teidän jumalanne on jumalien jumala, 
kuninkaiden herra ja salaisuuksien paljastaja, sillä sinä
olet pystynyt paljastamaan tämän salaisuuden." 

Jos tämä pakanakuningas saattoi langeta kasvoilleen, 
jos hän saattoi tunnustaa ja uskoa, että Jumalan
sana oli totuus, ennen kuin mitään siitä oli täyttynyt, 
kuinka paljon enemmän meidän pitäisikään kumartua 
Jumalan edessä ja uskoa hänen sanaansa nyt kun
suurin osa näistä valtavista profetioista on täyttynyt. Ne
eivät enää ole tulevaisuuden profetioita; profetioista on tullut
historiaa. 

Valtakunta perustetaan 

Vielä jäljellä olevat ennustuksetkin täyttyvät. Jumalan
valtakunta tulee maan päälle yhtä todellisesti ja
kirjaimellisesti kuin babylonialainen ja meedo-persialainen
maailmanvalta jo ovat olleet. Mutta jos aiomme
päästä osallisiksi tästä valtakunnasta, meidän
täytyy tänään ottaa vastaan se Jumalan valtakunta, 
joka tulee ihmiseen sisäisesti ja joka on vanhurskautta, 
rauhaa ja iloa Pyhässä Hengessä. 

Se, että tuleva Jumalan valtakunta perustetaan ensin
hengellisessä muodossa, on tärkeä osa Jumalan
suunnitelmaa. Se ei ole valtakunta, jonka kaikkivaltias 
Jumala on vain yksinkertaisesti perustanut valtansa
voimalla. Nyt on Karitsa tullut kuninkaaksi 
(Ilm 11:15; 17:14). Se on Ihmisen Poika, joka alensi itsensä
aina ristinkuolemaan asti ja joka korotetaan ja
on saava herruuden. Ihmisen Pojan valtakunta tuhoaa
pedon valtakunnat (Dan 7:13,14). Ei vain ulkonaisesti, 
vaan myös sisäiseltä olemukseltaan Jumalan
valtakunta on toisenlainen kuin tämän maailman valtakunnat. 
Se on valtakunta, joka ei ole tästä maailmasta 
(Joh 18:36). 

Hengellisessä muodossaan Jumalan valtakunta on
näkymätön. Jeesus sanoi: "Ei Jumalan valtakunta tule
niin, että sen tulemista voidaan tarkkailla. Eikä
voida sanoa: 'Se on täällä', tai: 'Se on tuolla/ Katsokaa: 
Jumalan valtakunta on teidän keskellänne [1. " sisäisesti
teissä"]." (Luuk 17:20,21.) Näin Jumalan valtakunta
on todella tullut lähelle (Matt 3:1). Missä Jumalan
voima ilmenee, siellä on Jumalan valtakunta 
(Matt 12:28). 

Jeesuksen ensimmäisessä tulemisessa kuningas
esiintyi alennuksen puvussa. Sellainen on myös hänen
valtakuntansa tässä ajassa. Kun kansa ja opetuslapset
uskoivat Jumalan valtakunnan pikaiseen ilmaantumiseen, 
Jeesus kertoi vertauksen selittääkseen
heille, että se tapahtuisi vasta joskus tulevaisuudessa 
(Luuk 19:11 s.). Mutta jonain päivänä Ihmisen 
Poika tulee valtakuntansa kuninkaana Isänsä kirkkaudessa 
(Matt 16:27,28). Jumalan mahti murskaa
maailmanvallan, mutta Jumalan valtakunta pystytetään 
Hengen voimasta ihmisten sydämessä. 

Luku 14 

Etukäteen kirjoitettu
maailmanhistoria 

Monet niistä, jotka puhuvat pilkallisesti Ilmestyskirjan
pedosta, eivät edes ole lukeneet niitä raamatunkohtia, 
joista he niin halveksuen puhuvat. Raamattu
on kirja, joka on vuosisatojen ajan ollut länsimaisen
kulttuurin tukipilari ja kristinuskon perusta. Se on
kirja, jota melkoinen joukko ihmiskunnan suuria intellektuelleja
ja syvällisimpiä ajattelijoita on tutkinut
ja ammentanut siitä viisautta. Sellaista kirjaa pitäisi
järkevien ihmisten lähestyä kunnioittavasti. 

Raamattu sanoo itsestään, että se on Jumalan sanaa. 
Siinä on muistiinmerkittynä ilmestyshistoria siitä, 
mitä Jumala on kautta aikojen sanoin ja teoin ilmoittanut
ihmisille itsestään ja jumalallisesta olemuksestaan, 
pyhyydestään ja hyvyydestään, siitä pelastuksesta, 
jota hän tarjoaa syntisille ihmisille, ja hänen
suunnitelmistaan ihmiskunnan tulevaisuuden varalle 
- profeetallinen sana. 

Tässä luvussa esitämme tuhansia vuosia vanhoja
profetioita - Ilmestyskirja kirjoitettiin lähes 2000 vuotta
sitten, ja Danielin kirja 500 vuotta aikaisemmin. 
Profetian ihmeellisyyttä on se, että historian kulku ja
lopun ajan tilanne on kirjoitettu muistiin tällä tavoin. 

Ensi alkuun voimme lukea, mitä Danielin luvuilla 2 
ja 7 on sanomista neljästä maailmanvallasta, joiden
piti nousta maasta Danielin ajoista alkaen. Toinen esityksemme
näyttää, mitä profeetta Danielilla (luvut 2 
ja 7) ja Johanneksen ilmestyksellä (luvut 13 ja 17) on
sanomista Rooman valtakunnasta sen viimeisten päivien
hahmossa ja muuttumisessa Antikristuksen valtakunnaksi. 

MAAILMANHISTORIA 

Etukäteen kirjoitettu 

Nebukadnessarista Antikristukseen 

BABYLON 

//,« 

MEEDO-PERSIA 

KREIKKA 

ROOMA 

Nebukadnes sarin uni 
KUVAPATSAASTA, Dan 2 

29. Kun sinä, kuningas, makasit
vuoteellasi, mieltäsi alkoi vaivata
huoli tulevaisuudesta, ja silloin Salaisuuksien 
Paljastaja ilmoitti sinulle, 
mitä on tapahtuva. 30. Ei tätä
salaisuutta ole paljastettu minulle
siksi, että olisin viisaampi
kuin muut ihmiset, vaan siksi, että
kuningas saisi tietää tämän salaisuuden, 
ja siksi, että ymmärtäisit, 
mitä mielessäsi liikkuu. 

Nebukadnessarin uni 

31. "Sinä katselit, kuningas, ja
edessäsi oli suuri kuvapatsas. Patsas
oli korkea, ja sen loisto oli suunnaton. 
Se oli sinun edessäsi, ja sen
muoto oli kauhistava. 32. Se patsas
oli tällainen: pää puhdasta kultaa, 
rinta ja käsivarret hopeaa, vatsa ja
reidet pronssia, 33. sääret rautaa, jalat
osaksi rautaa, osaksi savea. 34. 
Sitä katsellessasi lähti käden koskematta
vierimään kivi. Se osui
patsaan jalkoihin, jotka olivat rautaa
ja savea, ja murskasi ne. 35. 
Niin murtuivat yhtä lailla rauta, 
savi, pronssi, hopea ja kulta, ja
niistä tuli kuin ruumenia kesäisellä
puimatantereella, ja tuuli kantoi
ne pois, eikä niitä löytynyt mistään. 
Ja kivestä, joka oli osunut
patsaaseen, tuli suuri vuori, ja se
täytti koko maailman. 

Danielin näky 
ELÄIMISTÄ Dan 7:ssä 

1. Belsassarin, Babylonian kuninkaan, 
ensimmäisenä hallitusvuotena 
Daniel näki vuoteellaan
unen ja näkyjä. Hän kirjoitti ne
muistiin, ja hänen kertomuksensa
kuuluu näin. 

Danielin uninäky 

2. Näin sanoi Daniel: Minä näin
näyssäni yöllä, miten taivaan neljä
tuulta panivat valtameren äkkiä
kuohumaan. 3. Merestä nousi neljä
suurta eläintä, kaikki erilaisia. 4. 
Ensimmäinen oli kuin leijona, ja sillä
oli kotkan siivet. Minun katsellessani
siltä revittiin siivet ja se
nostettiin maasta ja pantiin seisomaan
kahdelle jalalle kuin ihminen, 
ja sille annettiin ihmisen sydän. 5. 
Ja katso, oli toinen eläin, 
karhun kaltainen, joka seisoi toisella
suunnalla, ja sillä oli kolme kylkiluuta
suussaan hampaitten välissä. 
Sille sanottiin: Nouse, syö paljon
lihaa. 

6. Vielä minä näin, että oli kolmaskin
eläin, kuin pantteri, jolla oli neljä
linnunsiipeä selässään, ja sillä
eläimellä oli neljä päätä, ja sille annettiin
valta. 7. Ja vielä minä näin
yöllisessä näyssäni, että oli neljäs
eläin, pelottava, kauhistuttava ja
hyvin väkevä. Sillä oli suuret rautaiset
hampaat, ja se söi ja ruhjoi
kaiken ja tallasi tähteet jalkoihinsa. 
Se oli erilainen kuin aikaisemmat
eläimet, ja sillä oli kymmenen
sarvea. 8. Minä katselin niitä sarviaja
näin, että niiden väliin kasvoi 

Danielin kirjan luvut 2 ja 7 ovat profeetallista maailmanhistoriaa. 
Voidaan sanoa, että ne ovat etukäteen kirjoitettua maailmanhistoriaa. 
Nebukadnessarin uni kuvapatsaasta luvussa 2 ja Danielin uni
villipedoista luvussa 7 koskevat samoja neljää suurta valtakuntaa, 
jotka sortivat Israelia: Babylon, Meedo-Persia, Kreikka ja Rooma. 
Luvussa 8 esitetään kaksi valtakunnista, Meedo-Persia ja Kreikka, 
pässin (oinaan) ja vuohipukin (kauriin) hahmossa. 

Daniel 2 
Nebukadnessarin
unen selitys 

36. Tämä oli uni, ja nyt kerromme
kuninkaalle sen selityksen. 

37. Sinulle, kuningas, kuninkaiden
kuningas, on taivaan Jumala
antanut valtakunnan, vallan, voiman
ja kunnian. 38. Hän on myös RilUiakkaiS 

antanut kaikkialla valtaasi ihmiset, 
maan eläimet ja taivaan linnut
ja tehnyt sinut niiden herraksi. Sinä
olet kultainen pää. 39. Mutta sinun
jälkeesi nousee toinen valtakunta, 
vähäisempi kuin sinun, ja
sitten kolmas valtakunta, pronssinen, 
joka on hallitseva koko maailmaa. 40. 
Vielä on tuleva neljäs valtakunta, 
luja kuin rauta, ja niin
kuin rauta murskaa ja särkee kaiken
ja niin kuin rauta rikkoo, niin
se on murskaava ja rikkova kaikki
muut. 

sarvista kolme irtosi sen tieltä. Ja
katso, sillä sarvella oli silmät, ihmisen
silmien kaltaiset, ja suu, joka
puhui suuria sanoja. 9. Kun minä
sitä katselin, istuimet asetettiin
paikoilleen, ja Ikiaikainen istuutui. 
Hänen pukunsa oli valkea kuin lumi
ja hänen hiuksensa ja partansa
kuin puhdas villa. Hänen valtaistuimensa
oli tulen liekkejä, ja sen
pyörät olivat palavaa tulta. 10. Hänen
luotaan lähti liikkeelle tulinen
virta. Tuhannet ja taas tuhannet
palvelivat häntä, miljoonat seisoivat
odottaen hänen edessään. Oikeus
asettui istumaan, ja kirjat
avattiin. 11. Minun yhä katsellessani
se eläin surmattiin niiden suurien
sanojen vuoksi, jotka sarvi oli
puhunut, ja sen ruumis tuhottiin, 
heitettiin roihuavaan tuleen. 12. 
Myös muilta eläimiltä riistettiin
valta, mutta niiden annettiin jäädä
eloon määrähetkeensä saakka. 13. 
Yhä minä katselin yöllisiä näkyjä ja
näin, miten taivaan pilvien keskellä
tuli eräs, näöltään kuin ihminen. 
Hän saapui Ikiaikaisen luo. Hänet
saatettiin Ikiaikaisen eteen, 14. ja
hänelle annettiin valta, kunnia ja
kuninkuus, kaikkien kansojen, 
kansakuntien ja kielten tuli palvella
häntä. Hänen valtansa on ikuinen
valta, joka ei katoa, eikä hänen
kuninkuutensa koskaan häviä. 

Daniel 7 
Eläinunen selitys 

15. Minä, Daniel, tunsin, miten
henkeni minussa tuli levottomaksi, 
ja pääni näyt pelottivat minua. 16. 
Minä lähestyin yhtä niistä, jotka
seisoivat siellä, ja pyysin häntä tar- 
-_ rr% r^j-" Q j- kasti selittämään kaiken tämän. 

JJlOIGLlclL Hän vastasi ja kertoi minulle näi- 

| den asioiden selityksen: 17. Nuo 

| neljä suurta eläintä tarkoittavat, että
neljä valtakuntaa nousee hallitsemaan
maailmaa. 18. Mutta Korkeimman
pyhät saavat vallan ja ottavat
haltuunsa kuninkuuden ikuisuuksien
ikuisuuteen saakka. 19. 
Sitten minä halusin saada selvän
tiedon neljännestä eläimestä, joka
oli erilainen kuin kaikki muut, hyvin
pelottava, jonka hampaat olivat
rautaa ja kynnet pronssia, joka
söi ja ruhjoi kaiken ja tallasi tähteet
jalkoihinsa. 

Rooma Dan 2:40-45:ssä 

41. "Se, että näit jalkojen ja varpaiden
olevan osaksi ruukkusavea ja
osaksi rautaa, tarkoittaa, että tämä
valtakunta on oleva jakautunut
mutta siinä on raudan lujuutta, 
niin kuin näit rautaa olevan ruukkusaven
seassa. 42. Se, että varpaat
olivat osaksi rautaa ja osaksi savea, 
tarkoittaa, että valtakunta on
oleva osittain luja ja osittain hauras. 43. 
Ja että näit rautaa ruukkusaven
seassa, se tarkoittaa, että
valtakunnat liittyvät toisiinsa aviositein
mutta eivät yhdisty, niin
kuin ei rautakaan yhdisty saveen. 
44. "Noiden kuninkaiden aikana
on taivaan Jumala pystyttävä valtakunnan, 
joka ei ikinä tuhoudu, 
eikä sitä valtakuntaa anneta toiselle
kansalle. Se murskaa lopullisesti
kaikki nuo valtakunnat, ja se pysyy
ikuisesti, 45. niin kuin sinä
näit, että vuoresta lähti vierimään
kivi käden koskematta ja murskasi
raudan, pronssin, saven, hopean
ja kullan. Suuri Jumala on ilmoittanut
kuninkaalle, mitä pian on tapahtuva, 
ja uni on tosi, ja sen selitys
on oikea. 

Roomalaisvalta 

Neljä rinnakkaisprofetiaa 

1. Nebukadnessarin uni 

Dan 2 

2. Danielin uninäky 

Dan 7 

3. Merestä noussut peto
nm 13 

4. Helakan punainen peto
ja portto 

Dm 17 

Rooma Dan 7:20-26:ssa 

20. Halusin myös tietää niistä kymmenestä
sarvesta, jotka olivat sen
päässä, ja vielä siitä sarvesta, joka
kasvoi esiin ja jonka tieltä putosi
pois kolme sarvea, tuosta sarvesta, 
jolla oli silmät ja suuria sanoja puhuva
suu ja joka näytti muita sarvia
suuremmalta. 21. Minun katsellessani
tuo sarvi ryhtyi sotaan pyhiä
vastaan, ja se voitti heidät ja piti
heitä vallassaan, 22. kunnes Ikiaikainen
saapui ja Korkeimman pyhät
saivat oikeutensa ja tuli hetki, 
jolloin pyhät ottivat haltuunsa vallan. 23. 
Ja minulle vastattiin: - Neljäs
eläin tarkoittaa neljättä valtakuntaa, 
joka on syntyvä maailmaan. 
Se valtakunta on erilainen
kuin muut valtakunnat, ja se syö
koko maailman ja tallaa ja murskaa
sen. 24. Ne kymmenen sarvea ovat
kymmenen kuningasta, jotka tulevat
hallitsemaan sitä valtakuntaa. 
Heidän jälkeensä nousee vielä yksi. 
Hän on erilainen kuin edelliset ja
kukistaa kolme kuningasta. 25. Uhmaten
hän puhuu Korkeinta vastaan, 
tuhoaa Korkeimman pyhiä ja
pyrkii muuttamaan juhla-ajat ja
lain. Korkeimman pyhät annetaan
hänen armoilleen ajaksi, kahdeksi
ajaksi ja puoleksi ajaksi. 26. Mutta
oikeus on istuva tuomitsemaan, ja
hänen valtansa otetaan häneltä
pois, se tuhotaan ja hävitetään lopullisesti. 27. 
Kuninkuus ja valta ja
valtakuntien mahti kaiken taivaan
alla annetaan Korkeimman pyhien
kansalle. Sen kansan valtakunta on
ikuinen valtakunta, ja kaikki vallat
palvelevat ja tottelevat sitä. 

Rooma Ilm 13: 1-8: ssä 

1. Minä näin, kuinka merestä nousi
peto. Sillä oli kymmenen sarvea
ja seitsemän päätä, ja kaikissa
kymmenessä sarvessa oli kruunu
ja jokaiseen päähän oli kirjoitettu
herjaava nimi. 2. Peto, jonka näin, 
muistutti leopardia, mutta sillä oli
jalat kuin karhulla ja sen kita oli
kuin leijonan kita. Lohikäärme antoi
sille voimansa ja valtaistuimensa
ja suuren vallan. 3. Minä näin, 
että yksi pedon päistä oli saanut
surmaniskun mutta haava oli parantunut. 
Koko maailma ihmetteli
petoa ja lähti seuraamaan sitä, 4. ja
kaikki kumarsivat lohikäärmettä, 
joka oli antanut pedolle sellaisen
vallan. He kumarsivat myös petoa
ja sanoivat: - Kuka on pedon vertainen, 
kuka pystyy taistelemaan
sitä vastaan? 5. Pedolle annettiin
suu, joka herjaa ja puhuu suuria
sanoja, ja se sai tämän vallan neljänkymmenenkahden
kuukauden 
ajaksi. 6. Niin se avasi suunsa ja alkoi
herjata Jumalaa. Se herjasi hänen
nimeään ja hänen asuinsijaansa
ja niitä, jotka asuvat taivaassa. 7. 
Sille annettiin myös lupa käydä
taisteluun pyhiä vastaan ja voittaa
heidät, ja niin sen valtaan annettiin
kaikki heimot, kansat, kielet ja
maat. 8. Kaikki maan asukkaat kumartavat
sitä - kaikki ne, joiden nimi
ei maailman luomisesta alkaen
ole ollut kirjoitettuna teurastetun 
Karitsan elämänkirjaan. 

nm 19:19,20 

19. Sitten näin, että peto ja maailman
kuninkaat sotajoukkoineen
olivat kokoontuneet yhteen käydäkseen
taisteluun ratsastajaa ja
hänen sotajoukkoaan vastaan. 20. 
Mutta peto otettiin kiinni, samoin
väärä profeetta, joka pedon nimissä
oli tehnyt tunnustekoja ja johtanut
harhaan sen merkin ottaneet ja
sen kuvaa kumartaneet ihmiset. 
Ne molemmat heitettiin elävinä
tuliseen järveen rikinkatkuisten
lieskojen keskelle. 

Rooma Hm 17: 3- 14: ssä 

3. Henki valtasi minut, ja enkeli
vei minut autiomaahan. Minä näin
naisen, joka istui helakanpunaisen
pedon selässä. Peto oli yltympäri
täynnä siihen kirjoitettuja herjaavia
nimiä, ja sillä oli seitsemän
päätä ja kymmenen sarvea. 4. Naisen
puku hohti purppuraisena ja
helakanpunaisena, hänen yllään
kimalsivat kulta, jalokivet ja helmet, 
ja kädessään hän piti kultaista
maljaa, joka oli täynnä hänen
haureutensa iljetystä ja saastaa. 5. 
Hänen otsassaan oli nimi, jolla on
salainen merkitys: "Suuri Babylon, 
maailman porttojen ja iljetysten
äiti." 6. Minä näin, että nainen
oli juopunut pyhien verestä ja Jeesuksen
todistajien verestä, ja hämmästyin
suuresti hänet nähdessäni. 

7. Enkeli sanoi minulle: "Miksi ihmettelet? 
Minä paljastan sinulle
naisen salaisuuden ja häntä kantavan
pedon salaisuuden, tuon, jolla
on seitsemän päätä ja kymmenen
sarvea. 

8. "Peto, jonka näit, on ollut, mutta
nyt sitä ei ole. Se tulee vielä nousemaan
syvyydestä, mutta lopulta
se joutuu tuhon omaksi. Ne maan
asukkaat, joiden nimi ei maailman
luomisesta alkaen ole ollut kirjoitettuna
elämän kirjaan, hämmästyvät
pedon nähdessään, sillä
vaikka se on ollut ja mennyt, se on
vielä tuleva. 

9. "Tässä tarvitaan ymmärrystä ja
viisautta. Seitsemän päätä tarkoittaa
seitsemää vuorta, joilla nainen
istuu. Myös kuninkaita on seitsemän. 10. 
Viisi näistä on jo poissa, 
kuudes on vallassa. Yksi ei ole vielä
tullut, ja kun hän tulee, hänen
on määrä hallita vain vähän aikaa. 

1 1 . Peto itse - se, joka on ollut mutta
jota ei enää ole - on kahdeksas
kuningas ja samalla yksi noista
seitsemästä. Se joutuu tuhon
omaksi. 

12. "Kymmenen sarvea, jotka näit, 
tarkoittavat kymmentä kuningasta, 
jotka eivät ole vielä nousseet
valtaan mutta saavat myöhemmin
kuninkuuden yhdessä pedon
kanssa, kuitenkin vain hetkeksi aikaa. 13. 
Yksissä tuumin he antavat
valtansa ja voimansa pedon palvelukseen. 14. 
Nuo kaikki käyvät
taisteluun Karitsaa vastaan, mutta 
Karitsa voittaa heidät, sillä hän on
herrojen Herra ja kuninkaiden Kuningas. 
Hänen kanssaan saavat
voiton hänen uskollisensa, kaikki
kutsutut ja valitut." 

Luku 15 

Euroopan unioni ja 
Rooman valtakunta 

Suunnitelma maailmanvallasta ilmaantui jo varhain
ihmiskunnan historiassa. Se oli Baabelin tornin taustalla
oleva ajatus. Se oli ajatus, joka oli ristiriidassa 
Luojan tahdon ja hänen ihmiskuntaa varten laatimansa
suunnitelman kanssa. Siksi Jumala astui alas
ja hämmensi heidän kielensä niin, etteivät he enää
ymmärtäneet toisiaan. Sillä tavoin ihmiset levisivät
yli maapallon. 

Jumala perusti kansallisvaltion 

Jumala tahtoi, että ihmisillä olisi rajat, turvalliset rajat
maittensa ja asuinpaikkojensa välillä. Ne joilla oli yhteinen
kieli ja jotka ymmärsivät toisiaan, kuuluisivat
yhteen. Kansallisvaltio on siten Jumalan perustama. 
Tarkoitus ei ollut, että nämä valtiot joutuisivat sotaan
keskenään; päinvastoin niiden piti antaa toistensa elää
rauhassa ja käyttää maan päällä oloaikansa Jumalan
etsimiseen. Näin sanotaan Apostolien teoissa 17:26,27. 

Kun aika on täyttynyt, Jumala kokoaa kaikki taivaassa
ja maan päällä ja perustaa valtakunnan, jossa
hän itse hallitsee kuninkaana. Jo tänään ovat Jumalan
valtakunnan voimat vaikuttamassa täällä maan päällä, 
mutta Jeesus sanoo, että tänä aikakautena Jumalan
valtakunta ei ole läsnä näkyvällä tavalla. Se on hengellinen
valtakunta, rakennettu hengellisille periaatteille. 
Paavali sanoo, että Jumalan valtakunta on vanhurskautta, 
rauhaa ja iloa Pyhässä Hengessä (Room 
14:17). Näille perusteille pohjautuu tuleva, näkyvä
valtakunta. 

Kuninkaan tullessa Jumalan valtakunta perustetaan
näkyvästi kaikessa voimassaan ja kirkkaudessaan, 
siis Jeesuksen paluun yhteydessä. Rauhanvaltakunnasta
tulee todellisuutta, kun Rauhanruhtinas
tulee. 

Näemme siis, että Herra perusti kansallisvaltion, 
kun hän antoi kansalle heidän kielensä, maansa ja rajansa. 

Unelma maailmanvallasta 

Ylpeä ja omapäinen ihminen ei tyytynyt Jumalan järjestykseen. 
Unelma Baabelin tornin ajoilta jatkoi elämistään
ihmisessä, unelma maailmanvallasta ja maailmanherruudesta. 
Tässä osuivat ihmisen suunnitelmat
ja toiveet yksiin Saatanan aikomusten kanssa: 
johtaa ihminen pois Jumalan tahdosta, onnettomuuden
ja itsetuhon tielle. 

Maailmanvallan todellinen tarkoitus on vastustaa
jumalallista suunnitelmaa; vihamielisyys Jumalaa
kohtaan. Maailmanvalta on oikeastaan Saatanan yritys
torjua Jumalan valtakunta. Jo Danielin kirjassa
puhutaan pahoista henkivalloista, jotka seisovat Persian
ja Kreikan maailmanvallan takana, ja Ilmestyskirjasta
näemme, että syvyydestä nousseen pedon takana
seisoo lohikäärme, joka on heitetty alas taivaasta, 
itse Saatana. Siinä missä Jumalan valtakunta on
vanhurskautta, rauhaa ja iloa Pyhässä Hengessä, on
maailmanvalta riivaajahenkien tyyssija. Tämän maailman
ruhtinaana Paholainen pystyttää maailmanjärjestelmän, 
joka perustuu saatanallisille periaatteille: 
väkivallalle, sorrolle, kunnianhimolle - asioille jotka
sopivat hyvin langenneelle, syntiselle ihmiselle. Näin
on erityisesti silloin, kun viimeinen suuri maailmanvaltias, 
Antikristus, astuu esiin. 

Jumalan tahto oli, että jokainen kansa eläisi rajojensa
sisällä ja jättäisi naapurinsa rauhaan, mutta heti
kun alettiin himoita naapurivaltioiden alueita tai alistaa
heitä orjiksi, syttyi verisiä sotia. 1 Moos 10:8:sta
luemme, että Nimrod oli ensimmäinen suuri valtias
maan päällä. Hän hallitsi mm. Baabelia ja sittemmin 
Niiniveä. Maailmanvalta pyrkii aina alistamaan toisia. 
Lopullinen päämäärä tulee aina olemaan maailmanherruus, 
sillä maailmanvalta on ehdoton suuruus, 
joka ei suvaitse muita rinnallaan. 

Kuitenkin maailmanhistoria osoittaa yhä suurempaa
hajaannusta kaiken sen teennäisen yhtenäisyyden
keskellä, jota yritetään saada aikaan. Profeetta 
Danielin mainitsema ensimmäinen maailmanvalta, 
Baabel, oli yhtenäinen. Seuraava, meedo-persialainen
valtakunta, oli kahtia jaettu niin, että sitä symbolisoi
kaksisarvinen pässi (oinas) luvussa 8. Kolmas
suurvalta, Kreikka, oli lopullisessa muodossaan neljään
osaan jaettu. Sitä kuvasi nelipäinen pantteri (1. 7). 

Rooma, neljäs valtakunta, oli alussa yhtenäinen, sitten
kahtia jaettu - Nebukadnessarin kuvapatsaan jalat
havainnollistivat jakoa Itä-Roomaan ja Länsi-Roomaan. 
Ja viimeisessä muodossaan, lopun aikoina, se
on jaettu kymmeneen osaan, mitä kuvaa patsaan
kymmenen varvasta ja Danielin näyn neljännen pedon
kymmenen sarvea. 

Tästä kymmenvaltioliitosta sanotaan, ettei se ajan
mittaan pysy koossa (Dan 2:43). Rooman imperiumi
hajoaa moneksi valtioksi (Dan 2:41). Sellaisena se oli
satojen vuosien ajan, mutta viimeisinä aikoina hajonnut 
Eurooppa kootaan jälleen yhdeksi Antikristuksen
valtikan alle. Silloin niillä kymmenellä kuninkaalla
on yksi ja sama ajatus: antaa valtansa ja voimansa
pedon palvelukseen (Ilm 17:12,13). 

Rooman valtakunnan uusi tuleminen 

Ei ole epäilystä siitä, että Rooman imperiumi perustetaan
uudelleen viimeisinä aikoina. Sekä Danielin
kirjasta että Ilmestyskirjasta käy hyvin selvästi ilmi, 
että tämä suurvalta on olemassa siihen aikaan, kun 
Ihmisen Poika tulee. Juuri tämä maailmanmahti
murskautuu Kristuksen palatessa. 

Raamatun profetioista ilmenee, ettei Rooman supervallalla
ole yhtenäistä, jatkuvaa historiaa. Se tuhoutuu
ja nousee sitten uudelleen lopun aikoina. Se
on suurvalta, joka oli ja jota ei sitten pitkään aikaan
ollut, mutta joka tulee taas (Ilm 17:8). 

Jo kirkkoisät, jotka elivät roomalaisvallan loiston
päivinä, väittivät Rooman hajoavan mutta syntyvän
uudelleen kymmenvaltioliittona. Kun roomalaisvalta
saa tämän muodon, nousee Antikristus sen johtoon. 

Kuten kohtuullista on, kautta aikojen on esitetty erilaisia
käsityksiä raamatullisista profetioista. Mutta
koko kirkkohistorian aikana on päätulkintana ollut, 
että Danielin näyn neljäs peto kuvaa Rooman imperiumia, 
ja että tämä valtakunta tulee olemaan siihen
aikaan, kun Ihmisen Poika palaa taivaan pilvissä. Tätä
käsitellään kirjan viimeisessä pääosassa, jossa siteeraamme
monien raamatuntutkijoiden lausuntoja
eri ajoilta. 

Niin kauan kuin ei ollut olemassa konkreettisia
suunnitelmia sellaiselle valtioiden joukolle vanhan 
Rooman pohjalta, ei ollut moniakaan, jotka olisivat
paljonkaan välittäneet siitä, että teologit ja profetioiden
tutkijat puhuivat ja kirjoittivat tästä. Sitä ei yksinkertaisesti
otettu todesta. Meidän päivinämme
asian laita on toisin, kun Euroopan yhdentyminen on
toteutumassa. Kun yhtäkkiä nämä vanhat profetiat
törmäävät päivänpolitiikan kanssa yhteen, maailmalliset
poliitikot raivoavat sellaista julistusta vastaan liberaaliteologien
suosiollisella avustuksella. 

On masentavaa nähdä, miten jopa itseään kristittyinä
pitävät ihmiset halveksivat Raamatun profetioita. 
Ne jotka ottavat Raamatun profeetallisen sanan niin
kuin se kirjoitetaan, leimataan tietämättömiksi ja fanaatikoiksi. 
Aivan häpeämättömästi liberaaliteologit
tekevät tyhjäksi ja vääristelevät selkeitä Raamatun
ennustuksia. Eihän oikein voida kieltää, että profetiat 
Babylonian, Meedo-Persian ja Kreikan valtakunnista
koskivat historiallisia suurvaltoja. Mutta kun sama
profeetallinen sana puhuu neljännestä valtakunnasta, 
Roomasta, ja puhuu siitä että se perustetaan uudelleen
ennen Herran paluuta, niin silloin ei kaihdeta
turvautumasta mitä mielettömimpiin tulkinnallisiin
keinoihin tämän väistämiseksi. 

Jeesus itse nuhteli oman aikansa kirjanoppineita siitä, 
etteivät he osanneet selittää aikain merkkejä. Kun
opetuslapset kysyivät, mikä hänen paluunsa merkki
olisi, hän antoi heille koko joukon merkkejä, joita
meidän on velvollisuus tarkkailla. Israelin valtion jälleenrakentamisen
ohella on Euroopan yhdentyminen 
Rooman maailmanvallan pohjalle kaikkein merkittävimpiä
aikain merkkejä poliittisella alalla. 

Onko EU Rooman valtakunnan
elpymisen enne? 

Voimmeko taata, että EU on Rooman imperiumin viimeisen
suuren yhdistymisen alku? Tämä on aiheellinen
kysymys. Onhan historian kuluessa ollut monia
pyrkimyksiä sellaiseen yhdistymiseen ilman, että se
olisi johtanut todelliseen vanhan imperiumin jälleenrakentamiseen. 

Vastauksemme tähän kysymykseen on, että nyt me
elämme ajankohdassa, joka on toisenlainen kuin ennen. 
Näemme niin monien ajanmerkkien täyttyvän
silmiemme edessä, mikä todistaa kiistattomasti, että
olemme tulleet lopun aikaan. 

Katsokaamme siis asiaa näin: Jos EU ei olisi lopun
ajan suuren yhdentymän alku, joka lopulta muodostuu
antikristilliseksi maailmanvallaksi, niin se merkitsee
vain, että aivan samanlaisen valtiomuodostelman
täytyy tulla EU:n sijaan. Jokin sellainen on suunnilleen
yhtä todennäköistä kuin se, että kiirastorstai
sattuisi jonain vuonna toiseksi pääsiäispäiväksi. Siinä
tapauksessa täytyy koko profeetallista tapahtumien
kulkua viivyttää, mikä taas on mahdotonta monistakin
syistä. 

Vaikuttaa selvältä, että sellainen profeetallisen ohjelman
lykkäys ei tule kysymykseen tai on ainakin
hyvin epätodennäköistä, koska me olemme tulleet
atomiaikaan ja koska ydinaseiden pelottava leviäminen
on käynnissä. Kaikki asialliset ennusteet osoittavat, 
että maailma on matkalla kohti väistämätöntä
atomisotaa. Me lähestymme aikaa, josta Jeesus puhuu
sanoessaan: "Jos sitä aikaa ei lyhennettäisi, yksikään
ihminen ei säästyisi" (Matt 24:22). Kaikki elämä
tuhotaan. Koska nämä kauhuaseet joutuvat häikäilemättömien
ihmisten käsiin, muuttuu tilanne aina
vain kriittisemmäksi. Maailmanvallan perustaminen
on ihmiskunnan viimeinen epätoivoinen yritys varjeltua
lopulliselta katastrofilta, ja tässä Euroopan yhdysvallat
tulee välttämättä olemaan kulmakivenä. 

Tämä ulkonainen uhka, joka häälyy ihmiskunnan
yllä, on kyllin synkkä. Mutta tämän lisäksi on olemassa
henkinen vaara, joka uhkaa yhteiskuntaa sisältäpäin
ja joka ei ole yhtään vähemmän vakava. Se
on käynnissä oleva uskonnollinen ja moraalinen rappio. 
Yhteiskuntaa säilyttävänä voimana on kristillinen
etiikka suurin piirtein loppuun käytetty. Yksinkertaisimmatkin
moraalikäsitteet murretaan. Sukupuoliset
perversiot laillistetaan ihmisoikeuksien nimessä. 
Insesti ja lasten seksuaalinen riisto leviävät. 
Sodoma vaikuttaa idylliseltä paikalta eurooppalaiseen
jälkikristilliseen yhteiskuntaan verrattuna. 
Muutamien viime vuosien kuluessa rikollisuus on
moninkertaistunut. Väkivalta ja ryöstöt kuuluvat tavalliseen
päiväjärjestykseen. 

Jos tämä jatkuu, minkälaisen maailman me saammekaan
muutaman vuoden kuluttua? Kuinka kauan 
Jumala jaksaa katsella tätä? Kuinka kauan hän vielä
pidättelee tuomiotaan? Kuinka kauan Jumala jaksaa
antaa anteeksi ihmissuvulle, joka hylkää hänen lakinsa
ja halveksii hänen evankeliumiaan? Monikaan
asia ei viittaa siihen, että armonaikamme vielä pitkittyisi; 
sen sijaan monet seikat puhuvat sen puolesta, 
että aikaa voidaan lyhentää. 

Kun me siis tällaisessa ajankohdassa, monenlaisten
puhuttelevien ajanmerkkien keskellä, näemme Rooman
imperiumin nousevan näköpiiriin lopunajallisessa
muodossaan, mikä onkaan sen kohtuullisempi
ajatus, kuin että kyseessä on viimeinen suuri maailmanvalta
syntyvaiheissaan. 

Luku 16 

Ennusteita ja profetioita 

Futurologiaksi kutsutaan uutta tiedettä, joka uhkaa
viedä voiton science fictionista, tieteisromaaneista. 
Kuten teologialla on profetiansa, on futurologialla
prognoosinsa, ennusteensa. Merkillistä on, että nämä
kaksi tieteenhaaraa, tulevaisuudentutkimus ja profetioiden
tutkiminen, maalaavat usein saman kuvan tulevaisuudesta. 

Tietokoneiden profetia 

Professori J. Forrestor (Massachusetts Institute of 
Technology), eturivin tietokone-eksperttejä maailmassa, 
syötti koneisiinsa tietoa ajastamme, luonnonvaroista
ja -tuhoista, teknologiasta, väestönkasvusta, 
elintarvikkeiden tuotannosta jne. Tietokoneiden ennuste
oli, että ihmiskunta tulee kokemaan tuhonsa
vähemmässä ajassa kuin yhdessä sukupolvessa. Siis
itse tietokoneet alkavat profetoida maailman lopusta 
- että meidän sukupolvemme on viimeinen! 

Ajatus siitä, että nykyisin elävä sukupolvi on maapallon
viimeinen, ei siis johdu yksinomaan Raamatun
profeetallisesta sanasta. Monet ihmiset, jotka eivät
ollenkaan usko Raamattuun, ovat yhtä varmoja
siitä, että olemme tulleet ihmissuvun kohtalonhetkiin. 

Maailmantilanne viestii siitä. Ihmiset eivät enää voi
hallita ongelmiaan. Voitaisiin helposti lainata eräitä
lehtien ja uutislähetysten sanontoja, ja koko maailmantilanne
piirtyy eteemme. Eivät ainoastaan pessimistiset
papit tai ylivirittyneet maallikkosaarnaajat
julista tänään maailman tuhoa. Sitä tekevät myös etevimmät
tiedemiehemme ja johtavat poliitikkomme. 
Tuhon aavistus lävistää aikamme. Ne jotka tietävät
eniten, pelkäävät eniten. 

Toivon sanoma 

Tässä ilmenee suuri ero sen välillä, mitä futurologialla
on sanottavana tulevaisuudesta ja mitä Raamatun
profetia julistaa. 

Tulevaisuudentutkimuksen, joka rakentaa pelkästään
inhimillisten edellytysten varaan, täytyy välttämättä
piirtää synkkä ja toivoton kuva tulevaisuudesta 
- kaikki muu on epärealistista toiveajattelua. Kun 
Raamattu tarjoaa toivon sanomaa, se johtuu siitä, että
profetiassa on jotain, mitä futurologia ei ota lukuun. 
Raamattu ottaa laskelmissaan huomioon Jumalan, 
joka istuu universumin valtaistuimella ja hallitsee
kaikkea. 

Profeetallinen sana kertoo suuresta, ratkaisevasta
tapahtumasta, joka tapahtuu ehkä läheisessäkin tulevaisuudessa
ja joka tulee muuttamaan maailmantilanteen
täydellisesti: Jeesuksen Kristuksen paluu kuninkaiden 
Kuninkaana ja herrain Herrana. Maailman
silmissä hän on vieläkin alennettu ja halveksittu nasaretilainen, 
hänen jumaluutensa kielletään ja hänen
nimeään pilkataan. Mutta pian hän ilmestyy taivaan
pilvissä voimassa ja kunniassa! Hän on tuomitseva
vihollisensa, ne jotka tuhoavat maan ja viettelevät ja
turmelevat ihmiskunnan. Voimallisesti hän perustaa
valtakuntansa, ja ne jotka ottivat hänet vastaan silloin, 
kun hän tuli ensimmäisen kerran alennustilan
puvussaan ja jotka uskoivat häneen, ne hallitsevat
nyt hänen kanssaan. 

Herra tulee pelastajaksi ja tuomariksi. Pelastajaksi
niille, jotka uskovat häneen ja odottavat häntä. Tuomioksi
niille, jotka hylkäävät hänet eivätkä halua tunnustaa
hänen herrauttaan. 

Raamattu sanoo monia seikkoja siitä, mitä tapahtuu 
Jeesuksen palatessa. Kristuksessa kuolleet nousevat
kuolleista. Elossa olevat uskovat muutetaan niin, että
he saavat sellaisen kirkastetun ruumiin kuin Jeesuksella
oli hänen ilmestyttyään ylösnousemisensa jälkeen. 
Kaikki Herralle kuuluvat temmataan ylös
maan päältä kohtaamaan hänet ylhäällä ilmassa. Yhdessä
lukemattomien enkelien kanssa he marssivat
uudistetun luomakunnan uutislyhteenä uuteen Jerusalemiin 
- uusiin taivaisiin ja uuteen maahan, jossa 
Jumala asuu kansansa keskuudessa. 

Niille jotka eivät usko Jumalaan, tämä kaikki vaikuttaa
epätodelliselta kangastukselta. Mutta tämä on
kristillinen tulevaisuuden toivo. Uskomme täysin ja
lujasti, että Jumala joka loi taivaan ja maan, on voimallinen
tekemään kaiken minkä on sanonut ja antamaan
meille kaiken minkä on luvannut. "Ja tämän
hän itse on meille luvannut: iankaikkisen elämän" 

(1 Joh2:25). 

Tiedämmekö sitten jotain Kristuksen paluun ajasta? 
Kun Jeesus puhui siitä, hän viittasi asiaan, jota ei kukaan
voi tietää, ja toiseen asiaan, joka meidän kaikkien
pitäisi tajuta. Se mitä ei kukaan voi tietää, on hänen
paluunsa päivä ja hetki. "Mutta sitä päivää ja hetkeä
ei tiedä kukaan — ." Sen sijaan se, mikä meidän
kaikkien tulee tietää, on, että tuo päivä lähestyy. "Samalla
tavoin te kaiken tämän nähdessänne tiedätte, 
että se aika on lähellä, aivan ovella" (Matt 24:32-36). 
Ajankohta on tuntematon, mutta ennalta määrätty aikakausi
on tunnettu. Viimeisten aikojen sukupolvi
näkee ajan merkit, ja siitä he tietävät, että päivä on lähellä. 

Uskovien keskuudessa on erilaisia käsityksiä siitä, 
milloin seurakunnan ylöstempaus tapahtuu lopun
ajan aikataulussa. Jotkut uskovat, että Jeesuksen paluun
ensimmäinen vaihe on se, kun hän tulee noutamaan
pyhät, jotka nostetaan ylös maasta ennen kuin
viimeisten aikojen vaivanaika puhkeaa. Toiset arvelevat, 
että uskovat temmataan ylös vasta sitten, kun 
Herra ilmestyy taivaallisten joukkojensa kanssa vaivanajan
lopussa. En itse uskalla sanoa mitään ajasta
tämän päivän ja sen päivän välillä, jolloin Herra tulee
noutamaan omansa. Jeesus sanoi: "Olkaa siis tekin
valmiit, sillä Ihmisen Poika tulee hetkellä, jota ette aavista" 
(Matt 24:44). 

Antikristillinen maailmanvalta 

Olemme jo esittäneet, että uudelleen perustettu Rooman
imperiumi tulee olemaan se valtakunta, josta 

Antikristus nousee, ja että EU vaikuttaa olevan viimeisten
aikojen Rooman alkuvaihe. Tätä ei kuitenkaan
pidä ymmärtää niin, että uudenlaista roomalaisvaltaa
voitaisiin ilman muuta pitää antikristillisenä. 
Vasta sitten, kun Antikristus astuu esiin ja tarttuu
valtakunnan ohjaksiin, se saa antikristilliset piirteensä. 

Antikristuksen valtakunnalla on historiallinen
taustansa. Se näyttäytyy sellaisen kehityksen täyttymyksenä, 
jota on jatkunut lähes koko ihmiskunnan
historian ajan. Se on Paholaisen suunnitelman toteutumista, 
mutta samalla ihmisten unelmien täyttymystä
heidän unelmoidessaan maailmanvallasta. Se
unelma on muuttuva painajaiseksi. Oikeastaan suurvalta
on demoninen vääristelmä Jumalan suunnitelmasta
koota kaikki ihmiset Kristuksen kuninkuuden
alaisuuteen. Se on ihmisen yritys hallita maailmaa ilman 
Jumalaa. 

Kuten olemme aiemmin sanoneet, maailmanvalta
on jotain aivan muuta kuin kansallisvaltio. Kun kansallisvaltiolla
on laillisena tehtävänään varjella kansan
vapautta ja itsenäisyyttä, imperialismi ottaa tavoitteekseen
alistaa toiset kansat ja murtaa ne rajat, 
jotka Jumala on asettanut kansojen välille (Apt 17:26). 
Imperialismi on valtioaatteen vääristymä. 

Profetiat esittävät antikristillisen vallan petoeläimen
kaltaisena, aivan kuten muutkin maailmanvallat. 
Eläintä, joka kuvaa viimeistä maailmanvaltaa, 
voitaisiin ehkä sopivimmin nimittää hirviöksi. Joku
ehkä ihmettelee, miksi Raamattu käyttää sellaisia kuvia. 
Tähän voidaan aivan yksinkertaisesti vastata, että
kuvien käyttö on pedagogian tai kasvatusopin tärkeimpiä
apuneuvoja. Miksei siis Jumalan kirja käyttäisi
sitä hyödyksi? Sitä paitsi Raamattu on itämainen
kirja, ja sen sanoma tulee meille Orientin värikkäällä
kuvakielellä. 

Mutta kuvien käyttöön on olemassa toinenkin syy. 
Profeetallinen sana käyttää kuvia samasta syystä
kuin Jeesus käytti vertauksia, nimittäin kaksoistarkoituksessa
sekä salata että paljastaa. Kun opetuslapset
kysyivät Mestarilta, miksi hän puhui kansalle vertauksin, 
hän vastasi: "Siksi, että te olette saaneet oppia
tuntemaan taivasten valtakunnan salaisuudet, 
mutta he eivät" (Matt 13:11). Pinnallisilta ja epäuskoisilta
symbolikieli salaa tarkoituksen, mutta sille
joka nöyrässä uskossa tutkii Jumalan sanaa, kuvat
selventävät ja syventävät ymmärtämystä. 

Ilmestyskirjassa eläin kuvaa sekä valtakuntaa että
ihmistä. Sama koski Nebukadnessaria. "Sinä olet kultainen
pää" (Dan 2:38). Voidaan muistella Ludvig 
XIV:n ylpeitä sanoja: "Ranska, se olen minä!" Vielä
suuremmassa määrin tämä on totta Antikristuksesta
ja hänen valtakunnastaan. Dan 7:8:ssa Antikristusta
kuvataan pedon pienenä sarvena. Ilm 13:3:ssa Antikristus
on yksi pedon päistä, mutta seuraavassa jakeessa
hän on peto itse. 

Valtakuntana on Ilmestyskirjan peto sama kuin Danielin
kirjan kymmensarvinen eläin, neljäs järjestyksessä, 
Rooman valtakunnan symboli. Ilm 13. ja 17. luvussa
tätä valtakuntaa kuvaa kymmensarvinen peto. 
Tässä ei ole kysymys vain samankaltaisuudesta, vaan
identiteetistä. Samalla kun Ilmestyskirjan peto on
identtinen Danielin neljännen eläimen kanssa, se on
ikään kuin kolmen ensimmäisen valtakunnan summa 
Dan 7:ssä. Sen vartalo on kuin pantterin (Kreikka). 
Sen jalat ovat kuin karhulla (Meedo-Persia). Ja
sen suu on kuin leijonalla (Babylonia). Ilmestyskirjan
peto on siis omaksunut itselleen sitä, mitä maailmanvalta
on ollut kaikkina aikakausina, ja on aikaisempien
valtakuntien huipentuma. 

Tämä ilmenee myös siitä, että Ilmestyskirjan pedolla
on seitsemän päätä, ja näiden päiden sanotaan olevan
seitsemän vuorta, raamatullinen valtakuntia kuvaava
symboli, ja seitsemän kuningasta (Ilm 17:9,10). 
Kuten eläimen ruumis, jalat ja suu, nämä päät ilmentävät
maailmanvallan eri ilmiöitä historiassa. Eli kyseessä
ovat seitsemän suurvaltaa, jotka sortivat Israelia. 
Egypti, Assyria, Baabel, Meedo-Persia ja Kreikka
ovat ne viisi valtakuntaa, jotka ovat sortuneet. Rooma
on kuudes valtio, joka oli olemassa siihen aikaan, kun 
Johannes sai ilmestyksen, mutta joka sitten hajosi. 
Seitsemäs valtakunta on sellainen maailmanvalta, joka
hallitsee lyhyen ajan viimeisinä päivinä, Roma Redivivus, 
jälleenrakennettu roomalaisvalta. Tästä lyhytaikaisesta
valtakunnasta lopun aikoina nousee
esiin Antikristus, mutta se ei ole sama kuin Antikristus. 
Näemme nimittäin, että Antikristusta ja hänen
imperiumiaan pidetään kahdeksantena, samanaikaisena
kuin yksi seitsemästä: "Peto itse - se, joka on ollut
mutta jota ei enää ole - on kahdeksas kuningas ja
samalla yksi noista seitsemästä" (Ilm 17:11). 

Kun on puhe uudelleen syntyneestä Rooman suurvallasta, 
on erilaisia käsityksiä siitä, miten suurelta
osin tämä valtakunta ulottuu niille alueille, jotka
kuuluivat vanhaan Roomaan, ja tulisiko lopun ajan
valtakunta rajoittumaan siihen. Voimme olla varmat
siitä, että melkoinen joukko merkittäviä raamatuntutkijoita
uskoo juuri näin, eli että se rajoittuu vanhan 
Rooman alueelle. Kuitenkin meidän tulee olla avoimia
joustavammallekin näkemykselle. Roomallahan
oli hyvin vaihtelevat rajat pitkän historiansa aikana. 
Sitä paitsi näemme Ilmestyskirjasta, että Antikristuksen
valtaan annettiin "kaikki heimot, kansat, kielet ja
maat" (Ilm 13:7). Siitä voimme olla varmoja, että Antikristus
valloittaa maailmanherruuden vanhan Rooman
supervallan alueella sijaitsevasta liitosta käsin. 

Merkillistä kyllä futurologien ennusteet ja profetioiden
ennustukset ovat odottamattoman yhtäpitäviä. 
Nykyajan historioitsijat voivat kertoa, että Eurooppa
-liike on lähes kytketty Yksi maailma -liikkeeseen. 
Euroopan yhdentyminen on askel kohti koko
maailman yhdentymistä yhden maailmanhallituksen
alaisuuteen. Profetiat ennustavat, että lopuksi koko
ihmiskunta joutuu yhden diktaattorin hallitsemaksi. 

Yksi seikka täytyy huomata, kun ajatellaan pedon
seitsemää päätä. Kuten aiemmin todettiin, peto on
maailmanvaltaa tarkoittava ilmaus sellaisena kuin se
on esiintynyt historian kuluessa. Samalla pedon seitsemällä
päällä on yhtäläisyyksiä lohikäärmeen seitsemän
pään kanssa - ja viittaa silloin saatanalliseen
henkivaltaan, joka on maailmanvallan taustalla sen
eri olomuodoissa. Nämä pahat henkivallat paljastetaan 
Dan 10:20:ssa, jossa puhutaan Persian enkeliruhtinaasta
ja Kreikan enkeliruhtinaasta. Nämä ovat
pahoja enkeliruhtinaita, jotka toimivat Saatanan käskystä. 
Mutta mitä tulee viimeiseen maailmanvaltaan, 
silloin eivät toimi vain tällaiset käskynalaiset henkiolennot. 
Silloin Saatana itse antaa valtansa ja valtaistuimensa 
Antikristukselle ja varustaa hänet yliluonnollisilla
lahjoilla (Ilm 13:2; vrt. 12:3). 

Antikristuksen persoona ja luonne 

Ajatus maailmanvallasta keskittyy lopuksi yhteen
persoonaan, poliittiseen johtajaan, joka tulee uransa
huipulla saavuttamaan sellaisen valta-aseman, jollaista
ei kenelläkään ole ennen ollut. Peto ei edusta
persoonatonta valtaa tai vaikutusta, vaan "hyökkäävää
ruhtinasta" eli "uutta hallitsijaa" (Dan 9:26), merkillistä
henkilöä, joka astuu esiin aikojen lopulla. "Petoa
on läpikotaisin ajateltu henkilöksi", kirjoittaa professori 
P. Madsen. Alkutekstissä pedosta puhutaan
maskuliinimuodossa: "Kaikki maan asukkaat kumartavat
sitä" (sitä = hän, mies), Ilm 13:8. Ja pedon
luku tai nimen lukuarvo on "erään ihmisen luku" 
(Ilm 13:18). Paavali nimittää Antikristusta kadotuksen
tai laittomuuden ihmiseksi (2Tess 2:3). 

Raamatun profetiat puhuvat pelottavan paljon Antikristuksesta, 
ja on täysin mahdotonta antaa lyhyessä
lukukappaleessa tyhjentävää kuvaa tästä merkillisestä
persoonasta, jonka uskomme pian astuvan esiin
maailmanpolitiikan areenalle. Viittaan tässä NOVUMin
kommentteihin Ilmestyskirjasta, ne ovat perusteellisemmat. 
Annan tässä vain joitakin lyhyitä selityksiä. 

Kuten olemme jo huomauttaneet, Antikristus tulee
uudelleen pystytetystä Rooman suurvallasta. Häntä
kuvaa Dan 7:ssä mainittu neljännen pedon pieni sarvi. 
Oletettavasti hän tulee pienestä ruhtinaskunnasta
imperiumin sisällä, sillä pieni sarvi ei kasva jostain
pedon sarvesta, vaan kasvaa sarvien väliin. Se voi siten
muistuttaa korsikalaisesta Napoleon Bonapartesta, 
josta tuli Ranskan hallitsija, ja itävaltalaisesta 
Adolf Hitleristä, josta tuli Saksan johtaja ja lähes koko 
Euroopan valloittaja. 

Antikristuksen täytyy olla epätavallisen lahjakas
mies ja ainutlaatuinen johtajakyky Jos hänestä voidaan
saada jotain käsitystä sen perusteella, mitä hänen
vanhatestamentillisesta esikuvastaan, Antiokus 
IV Epifaneksesta on sanottu, Antikristus tulee olemaan
kuitenkin kurja ja halveksittava ihminen (Dan 
11:21). Hän on "häikäilemätön kuningas, juoniin perehtynyt" 
(Dan 8:23). Hän pääsee eteenpäin oveluudella
ja petoksella, ja hänen viisautensa on pahuuden
lähteestä. Ei vain politiikassa, vaan myös uskonnon
alalla hän on eksyttäjä (2Joh 7) ja valehtelija (ljoh 
2:22). Hänellä on valheet aseenaan (2Tess 2:9). Lisäksi
hän on peto, joka viimeiseen asti käyttää raakaa
voimaa ja väkivaltaa (Ilm 13). 

Kaksi asiaa toistuu jatkuvasti Antikristuksen kuvauksissa: 
hänen itsekorotuksensa ja jumalanpilkkansa. 
Viimeisten päivien pilkallisten ja kaunopuheisten
ihmisten joukossa juuri hän on kaikkein tunnetuin
suurista sanoistaan. Hän pilkkaa Jumalaa, hänen
nimeään ja asumustaan, ja hän pilkkaa niitä jotka
asuvat taivaassa, enkeleitä ja ihmisiä. Mutta samalla
kun hän tällä tavoin pilkkaa Jumalaa, hän antautuu 
Saatanalle. Hän on Paholaisen sijaishallitsija maan
päällä. Mutta hinta jonka hän tästä maksaa, on täydellinen
antautuminen, koko persoonallisuuden antaminen 
Saatanan hallintaan. 

Antikristus näyttelee kahta roolia eksyttäjänä ja vainoojana. 
Ennen hänen esiintymistään hänen henkensä
tulee vaikuttamaan ja aiheuttamaan luopumuksen, 
joka mahdollistaa Antikristuksen tulon. Samoin
tulee "monia antikristuksia" (ljoh 2:18) toimimaam
viimeisen suuren Antikristuksen edelläkävijöinä. 

Hän tulee lopuksi astumaan esiin luopumuksen huipentumana
ja kliimaksina. Kristillisyyden henkivoima
ja sen vaikutus tukahdutetaan, sillä tie on selvä 
Antikristukselle ja hänen valtakunnalleen. 

Kun Antikristus ilmaantuu, hänellä on yhteistyökumppaneita. 
Ensinnäkin hän on yhteistyössä Babylonin, 
sen suuren porton kanssa. Se on uskonnollinen
järjestelmä, joka on synkretistisellä tavalla koonnut
kaikenlaiset väärät uskonnot yhteen - hinduismin, islamin, 
katolisuuden, modernistisen protestanttisuuden
yms. (Ilm 17). Sen jälkeen kun Antikristus on katkaissut
suhteensa "porttoon" ja tuhonnut hänet, hän
perustaa yhdessä väärän profeetan kanssa (Ilm 13:11- 
18) antikristillisen uskonnon, jossa palvotaan petoa ja
lohikäärmettä. Pedon kuva pystytetään, ja kuolemanrangaistuksen
uhalla vaaditaan, että kaikkien on
palvottava kuvaa ja otettava pedon merkki. 

Ne, jotka eivät silloin ota itselleen merkkiä, suljetaan
yhteiskunnan ulkopuolelle. Heiltä kielletään
myyminen ja kaiken sen ostaminen, joka on tarpeen
elämän jatkumiseksi. Tämä osoittaa, että tehokas boikottijärjestelmä
tullaan rakentamaan, todennäköisesti
taloudellisen maailmanjärjestön toimesta. Jo tänään
on olemassa mahtavia etujärjestöjä sekä työnantajien
että työntekijöiden puolella, ja ne voivat muutamassa
päivässä tai tunnissa pakottaa yhteiskunnan polvilleen. 
Antikristuksen valtakunnassa tulevat kaikki
sellaiset vallan välineet olemaan valtion kädessä. Se
merkitsee henkilökohtaisen vapauden loppua. 

Antikristuksen toiminta-aika tuntuu olevan jaettu
kahteen selvästi erilliseen jaksoon, kumpikin kolmen
ja puolen vuoden mittainen. Edellisen jakson aikana
hän pystyttää valta-asemansa yhteistyössä sen suuren
porton kanssa. Tämä vaihe loppuu siihen, että 
Antikristus haavoittuu kuolettavasti taistelussa vihamiehiään
vastaan. On mahdollista, että hänet tapetaan. 
Yleinen käsitys on, että hänen uransa päättyy
siihen. 

Sitten tapahtuu odottamatonta: hänen kuolinhaavansa
parantuu ja hän palaa takaisin elämään. Sen jälkeen
kaikki antavat hänelle periksi. Kolmen ja puolen
vuoden ajaksi hänestä tulee kiistaton maailmanvaltias. 
Hän on nyt heittänyt naamarin pois ja esiintyy
julmana vainoojana. Se on aikaa, jota Raamattu nimittää 
"suureksi ahdingoksi" 

Tuona aikana suuret rangaistustuomiot kohtaavat
pedon valtakuntaa. Ilmestyskirjassa tätä aikaa kuvataan
näyissä, joissa puhutaan tuomion pasuunoista ja
vihan maljoista. Näiden Jumalan tuomioiden tarkoituksena
on saattaa ihmiset kääntymykseen, mutta
suuret ihmisjoukot eivät anna niiden vaikuttaa itseensä, 
kuten voisi odottaa. Uudestaan ja uudestaan
todetaan Ilmestyskirjassa: He eivät kääntyneet. 

Tämän ajanjakson lopulla lohikäärme, peto ja väärä
profeetta kokoavat maan kansan "taisteluun, joka
käydään Jumalan, Kaikkivaltiaan, suurena päivänä" 
- marssi Harmagedonille alkaa (Ilm 16:13,14). Peto ja
hänen valtakuntansa voitetaan Kristuksen palatessa 
(Ilm 19, 2Tess 2:8). 

Tuhatvuotinen valtakunta ja ikuisuus 

Raamatun profetioiden pääteema on sanoma Jumalan
valtakunnasta. Vanhan testamentin profeetoille
tämä oli toivo, joka loisti heidän kansalleen. Se on sanoma, 
joka kohtaa meidät uusitestamentillisessa
asussa Johanneksen ilmestyksessä. On tulossa ikuinen 
Jumalan valtakunta uusine taivaineen ja uusine
maineen. Mutta tätä ennen tulee olemaan siirtymäkausi
ajan ja ikuisuuden välillä, Jumalan valtakunta
täällä maan päällä. Raamattu sanoo, että se kestää tuhat
vuotta. 

Siitä tulee kultainen aikakausi, jolloin rauha vallitsee
maan päällä. Israelin valtakunta perustetaan uudelleen. 
Messias ja hänen apostolinsa hallitsevat. 
Kaikki pakanakansat tulevat palvomaan Herraa hänen
kasvojensa edessä. Paholainen on sidottu, eikä
yksikään hänen demoneistaan saa kiusata tai vietellä
ihmisiä. 

Rauhanvaltakunta perustetaan, kun Rauhanruhtinas
saapuu. Danielin kirjasta näemme, että valtakunta
perustetaan, kun Ihmisen Poika tulee taivaan pilvissä. 
Silloin Ihmisen Pojan valtakunta tuhoaa pedon
valtakunnan (Dan 7:13,14). Ilmestyskirja kertoo saman
asian. Ensin tulee Kristus taivaallisten sotajoukkojensa
kanssa ja murskaa 

Antikristuksen vallan (Ilm 19:11-16). Sitten perustetaan
valtakunta, jota Jumalan kansa niin kauan on rukoillut 
(Ilm 20). Tuo aika ei voi olla enää kaukana. 

Ilmestyskirjan tulkinnassaan professori Olaf Moe
kirjoittaa tästä hyvin kauniisti. Hän sanoo tuhatvuotisen
valtakunnan perusajatuksen olevan se, että Jumalan
valtakunnasta tulee todellisuutta, ei vain tuonpuoleisessa
elämässä, vaan täällä maan päällä. Tuhatvuotista
valtakuntaa on ajateltu "maan rauhaisana
ehtoona", pyhäpäivän aattona, joka edeltää ikuista
sapatinlepoa. 

Ei vain ole enää Saatanaa, häntä jota kutsutaan "tämän
maailman ruhtinaaksi" ja "tämän maailman jumalaksi", 
joka saa näyttää mitä hän pystyy tekemään
tässä maailmassa pahuudellaan ja juonillaan. Jeesus 
Kristus, Israelin Messias ja maailman Vapahtaja saa
oman aikansa ja tilaisuutensa, ja hänen kansansa hallitsee
hänen kanssaan. 

Liberaalin teologian niin kutsuttu sosiaalinen evankeliumi
ei ole vastaus maailman ongelmiin. Totuus
on, ettei ihminen voi hallita tai parantaa tätä maailmaa, 
sillä maailman ongelma ei ole ensisijaisesti poliittinen, 
vaan se on luonteeltaan moraalinen. Se on
synnin pimeä, synkkä ongelma. Siksi maailma tarvitsee
enemmän kuin poliitikkoja päästäkseen oikealle
kurssille. Ihminen tarvitsee pelastajaa. Se koskee yksityistä
ihmistä, ja se koskee koko ihmiskuntaa. Vastaus
maailman ongelmaan on Jeesuksen Kristuksen
paluu. 

OSA IV 

PROFEETALLISIA 
NÄKÖKULMIA 

Luku 17 

Antikristus ja Rooman
valtakunta 

Artikkeli Fast Grun «-lehdessä nro 1/93 

Koska nimeni on mainittu lopunaikojen profetioiden
yhteydessä, teen mielelläni selkoa käsityksestäni Antikristuksesta
ja Rooman maailmanvallan uudesta
perustamisesta, koska uskon sen olevan suurimpia
ajanmerkkejä. 

Henkilökohtaisesti olen vakuuttunut siitä, että me
jo olemme pitkällä lopun ajassa. Ajan merkit on Raamatussa
annettu ymmärrettäviksi, eikä voi olla epäilystä
siitä, että se kuva jonka profetiat maalaavat viimeisistä
ajoista, heijastaa nykyhetken maailmantilannetta. 
Juutalaiset ovat palanneet omaan maahansa, 
Israelin valtio on perustettu. Kristikunnassa vallitseva
ristiriitainen tilanne, jossa luopumus leviää samalla
kun lähetystehtävää saatetaan loppuun, osoittaa
meidän olevan tiellä kohti loppua ja täyttymystä. Itse
maailmantilanne todistaa samasta. Modernit joukkoviestimet
ovat tehneet maailmasta yhden maailman, 
samalla kun terrorismi ja atomisodan vaara tekee tilanteen
hallitsemisen ihmiskunnalle mahdottomaksi. 

Tässä levottomassa maailmassa näyttää kaikki menevän
siihen suuntaan, että Antikristus voi astua
esiin ja ottaa vallan. Sekä Vanha että Uusi testamentti
puhuu tästä Jumalan asian ja Jumalan kansan viimeisestä
vastustajasta. Asiaa koskevat raamatunkohdat
ovat pääosin Danielin kirjan 7. luvussa ja Ilmestyskirjan
luvuissa 13 ja 17 (ks. myös 2 Tess 2). 

Itse asiassa nämä profetiat eivät liene järin vaikeat
ymmärtää. Sekä persoonallinen Antikristus että antikristillinen
valtakunta esitetään Ilmestyskirjassa petona, 
kauheana villieläimenä, joka alistaa valtaansa
koko maailman. Tämä on jatkoa Danielin kirjan ennustuksille. 
Näyssään Daniel näkee neljän eläimen
nousevan merestä: leijonan (Babylon), karhun (meedialais
-persialainen valtakunta), leopardin eli pantterin 
(Kreikka) ja lopuksi kaamean hirviön, villipedon, 
jolla oli rautahampaat ja samalla sarvet kuin nautakarjalla 
(Rooma). Tästä neljännestä suurvallasta nousee
esiin Antikristus, jota symbolisoi pieni sarvi, joka
kasvaa suureksi ja saavuttaa valta-aseman Rooman
valtakunnassa ja sitten koko maailmassa. 

Että tämä neljäs peto olisi Antiokus Epifaneksen
kreikkalais-syyrialainen valtakunta, kuten jotkut
väittävät, on mahdotonta useistakin syistä. Syyrialaista
valtakuntaa ei tuhottu Ihmisen Pojan tullessa
taivaan pilvissä, eikä sitä seurannut Messiaan valtakunta, 
niin kuin profeetta mainitsee neljännestä
maailmanvallasta. Päinvastoin roomalaiset voittivat
syyrialaiset. Professori P. Madsen sanoo Ilmestyskirjan
selitysteoksessaan: "Syyria on vain kreikkalaisen
valtion loppu." 

Sitä paitsi näemme Dan 7:stä, että neljäs "eläin" tai 

"peto" eli valtio tulee mahtavimmaksi noista neljästä
maailmanvallasta. Mitään sellaista ei voida sanoa
kreikkalais-syyrialaisesta valtakunnasta, joka oli
merkityksetön aikaisempiin valtakuntiin nähden. 
Sen sijaan se soveltuu erinomaisesti Roomaan, joka
selvästi voitti edelliset valtakunnat voimassa, laajuudessa
ja pysyvyydessä. 

Kuten näemme, näiden profeetallisten kuvien merkitys
on selvä ja yksiselitteinen. Se on oikeastaan etukäteen
kirjoitettua maailmanhistoriaa. Josefus selittää, 
että jo juutalaiset rabbiinit opettivat anti-messiaan
tulevan Rooman valtakunnasta. Saman löydämme 
Johanneksen ilmestyksestä. Sitten joukko kirkkoisiä
esittää saman mielipiteen, ja se on ollut päätulkinta
läpi koko kirkkohistorian. Luther sanoo: "Tästä
tulkinnasta ja merkityksestä koko maailma on yksimielinen, 
ja myös historia todistaa sen voimallisesti." 

Nyt näemme sekä Danielin kirjasta että Ilmestyskirjasta, 
että tämä neljäs valtakunta, Rooma, tulee olemaan
viimeisiin päiviin asti, jolloin Ihmisen Poika tulee
taivaan pilvissä. Samat profetiat ennustavat myös, 
että neljännen valtakunnan historia ei ole keskeytymätön. 
Rooman imperiumi hajoaa ja sitten nousee jälleen. 
Se ei pitkän päälle pysy koossa (Dan 2:43). "Peto, 
jonka näit, on ollut, mutta nyt sitä ei ole. Se tulee
vielä nousemaan syvyydestä, mutta lopulta se joutuu
tuhon omaksi", Ilm 17:8. 

Hippoly tos (k. v. 235) - jotkut nimittävät häntä Rooman
piispaksi - perustaa näihin profetioihin teoksensa 
Tutkielma Kristuksesta ja Antikristuksesta. Tässä vanhassa
kirjoituksessa hän ennustaa, Rooman vielä ollessa
kukoistuksessaan, että Rooman imperiumi tulee
hajoamaan mutta palautuu joskus ennalleen. Hän
sanoo, että suurvalta jaetaan kymmeneen kuningaskuntaan, 
ja yhdestä näistä nousee Antikristus. Tuhannet
teologit ja profetian tutkijat aina meidän päiviimme
asti ovat omaksuneet tämän tulkinnan. Suoraan
sanottuna vaikuttaa hiukan yliampuvalta syyttää
niitä sensaation tavoittelijoiksi, jotka pitäytyvät
tähän kunnianarvoisaan vanhaan tulkintaan. 

Seitsenpäinen peto symbolisoi Ilm 17:8-11 :ssa maailmanvaltaa
sen kaikissa ilmenemismuodoissa kautta
aikojen. Ne seitsemän päätä ovat seitsemän kuningasta
tai valtakuntaa, ja ne tarkoittavat seitsemää
suurvaltaa, jotka seuraavat toinen toistaan. Yhteistä
niille on, että ne sortavat Jumalan kansaa Israelia. Nämä
valtakunnat ovat ensiksikin ne kaksi, joista puhutaan 
Jes 52:4:ssä, nimittäin 

1) Egypti ja 

2) Assyria. 

Sitten seuraavat Dan 7:ssä mainitut neljä maailmanvaltaa. 
Nämä ovat: 

3) Babylon 

4) Meedo-Persia 

5) Kreikka ja 

6) Rooma 

Maailmanvallan seitsemäs hahmo tulee olemaan 

7) ennalleen saatettu Rooman maailmanvalta, jota
kuvaa pedon seitsemäs pää. 

Meidän tulee tässä panna merkille, että tämä ennallistettu 
Rooman suurvalta ei ole täydessä merkityksessä
identtinen Antikristuksen valtakunnan kanssa. 
Ilm 17:11 sanoo, että Antikristus tosin on "yksi noista
seitsemästä", mutta hän on kuitenkin "kahdeksas". 
Hän siis edustaa jotain uutta ja toisenlaista kuin se, 

mitä on ollut ennen. 

Näin on myös Jumalan valtakunnan suhteen. Israelin
valtio ei ole tänään messiaaninen valtio; sellainen
perustetaan vasta sitten kun Messias tulee Ihmisen 
Poikana taivaan pilvissä. Samoin ei myöskään
uudelleen perustettavaa Rooman imperiumia, ja vielä
vähemmän EU:ta, tule pitää jonain antikristillisenä
valtakuntana. Siitä tulee sellainen vasta sitten, kun 
Antikristus ilmestyy ja ottaa käyttöönsä valtiokoneiston
alistaakseen koko maailman valtaansa. 

Tämän päivän Euroopan unionia ei saa pitää uutena 
Rooman valtakuntana, vaikka se mitä todennäköisimmin
johtaa tuollaiseen lopun aikojen suurvaltaan. 
Tällä erää EU on vain kokoelma länsieurooppalaisia
valtioita. Rooman maailmanvalta oli jotain
enemmän kuin se. Se oli valtakunta, joka käsitti sekä 
Välimeren että Mustanmeren, ja jolla oli lonkeronsa
aina Kaspianmerelle ja Persianlahdelle asti. Imperiumi
ulottui kolmen maanosan alueelle, Euroopan, Aasian
ja Afrikan. Meidän täytyy varmasti varautua
melkoiseen kuohuntaan ja moniin muutoksiin, kun
tätä valtakuntaa jälleenrakennetaan ja viimeisten päivien
mahtavaa valtarakennelmaa pystytetään. 

Vaikuttaa siltä, että suuret osat muslimien alueista
liittyy tähän tulevaan maailmanvaltaan. Kun näemme
sen lähentymisen, joka on meneillään islamin ja
roomalaiskatolisen kirkon välillä - ja voimme myös
puhua luopuneesta protestantismista - niin siitä
avautuu todella kauheat näköalat. Juuri sellainen lopun
aikojen Babylon voi tulla Antikristuksen liittoutuneista
hänen taistelussaan maailmanherruudesta. 

Kuinka nopeasti Rooman valtakunnan rakentaminen
tapahtuu, emme tiedä. Se voi viedä aikansa, ja
mitä pitempään aika kuluu, sitä enemmän tulemme
näkemään tämän kehityksen. Mutta kaikki voi myös
tapahtua uskomattoman nopeasti. Suuret mullistukset 
Itä-Euroopassa ovat siitä esimerkkinä. 

Omasta puolestani en uskalla sanoa mitään tämän
päivän ja Jeesuksen Kristuksen paluun välisestä ajasta. 
Jeesus sanoo, että Ihmisen Poika tulee hetkenä jona
emme arvaa, ja hän kehottaa meitä valvomaan ja
odottamaan tuota aikaa ja hetkeä. 

Luku 18 

Rooman imperiumin
jälleenrakentaminen ja 
Antikristuksen valtakunta 

Katsaus profeetalliseen kirjallisuuteen 

Artikkelit Dagen-lehdessä 3. ja 4.7. 1972 sekä 27. ja 28.3. 
1992. 

Elämme ajassa, jolloin profetioista tulee historiaa. Tämä
johtaa luonnollisesti siihen, että Raamatun ennustukset
saavat uutta ajankohtaisuutta, mikä herättää
sekä mielenkiintoa että vastustusta, kun väitetään
päivän suurpoliittisen tilanteen pitävän yhtä Raamatun
antaman lopunajallisen kuvan kanssa. 

Siinä väittelyssä, jota tätä nykyä käydään Norjan
liittymisestä Euroopan unioniin, on suunnattu voimakasta
kritiikkiä sitä vastaan, että yksityiset ihmiset
ovat vetäneet Raamatun profetiat mukaan keskusteluun. 
Tätä on luonnehdittu "Raamatun väärinkäyttämiseksi" 
Haluamme korostaa sitä, ettei kenenkään
pidä käsittää näitä kirjoituksia puheenvuoroina EUkeskusteluun. 

Kysymys maamme liittymisestä yhteismarkkinaalueeseen
on iso asia, ja kristittyjen täytyy saada vapaasti
kysyä Raamatustaan neuvoa asennoitumisessa
tähän kysymykseen. Mutta tähän pätee yksi vieläkin
tärkeämpi seikka, nimittäin oikeutemme selittää
ajan merkkejä. 

Lähes koko vanhempi teologia väitti, että lopun aikana 
Rooman valtakunta on olemassa kymmenvaltioliittona, 
ja tästä valtakunnasta käsin tulisi Antikristus
sitten hallitsemaan koko maailmaa. Katsaus
profeetalliseen kirjallisuuteen todistaa tämän, ja seuraavassa
osoitamme sen, että kyseessä on Kirjoitusten
tulkinta, joka voidaan johtaa aina uskonpuhdistukseen
ja kirkkoisiin asti. 

P. Madsen 

Ettei kukaan kuvittelisi, että ajatus Rooman maailmanvallan
ennallistamisesta pohjautuu nykypäivien 
"maallikkoteologien" tulkintoihin, aloitamme siteeraamalla
teosta, joka vielä sadan vuoden jälkeenkin
on täällä Pohjolassa Ilmestyskirjan eksegeettinen
pääteos. Sen on kirjoittanut tanskalainen professori P. 
Madsen, ja se ilmestyi 1885-87. 

Ilmestyskirjan 13. luvun selityksessä Madsen kirjoittaa
mm.: "Mikä maailmanvalta hallitsijoineen on
se, jota apokalypsi pitää viimeisenä? Kun tähän kysymykseen
vastataan, tulee kohta 18:7 seuraavine jakeineen
ratkaisevaksi. Aivan toiselta suunnalta kuuluu
vastaus: roomalainen maailmanvalta." Tämä
osoittaa, että sekä aikahistorialliset että kirkkohistorialliset
tulkitsijat edustavat tätä näkemystä. 

Kun on kyse lopunajan maailmanvallan tunnistamisesta, 
professori Madsen viittaa siihen, että Danielin
kirjassa mainitut kymmenen sarvea kuuluvat
neljänteen valtakuntaan, ja hän kirjoittaa: "Niihin
päättyy neljäs valtakunta. Ne ovat ikään kuin siltana
neljännen valtakunnan ja Antikristuksen (Dan 7:24) 
välillä. Samoin on laita Ilmestyskirjassa, jossa kymmenen
sarvea 17:12:ssa kuvataan samanaikaisesti pedon
kanssa." 

Meitä kiinnostaa tässä erityisesti se, että professori 
Madsen sitoo yhteen Danielin kirjan ja Ilmestyskirjan
pohjalta lopunajan antikristillisen valtakunnan ja 
Rooman suurvallan. Käsitys, jonka mukaan Danielin
neljäs maailmanvalta on Rooman valtakunta, on aivan
yleinen vanhojen raamatunselittäjien keskuudessa. 

Martti Luther
sanoo tästä: "Tästä selityksestä ja merkityksestä on
koko maailma yksimielinen, ja historia todistaa sen
myös vahvasti." 

Chr. Wordsworth 

Vanhempien raamatunselittäjien joukosta voimme
mainita oppineen piispa Chr. Wordsworthin. Danielin
kirjan kommentaarissaan hän kirjoittaa: "Ilmestyskirjassa 
Johannes kirjoittaa, että peto nousee
merestä. Tämä peto on Danielin neljäs valtakunta, 
roomalaisvalta." Wordsworth sanoo sen, mitä monet
kirkkoisät kirjoittavat asiasta. 

Hieronymus
kirjoittaa neljännellä vuosisadalla: "Pankaamme
merkille, mitä kaikki kirkolliset auktoriteetit ovat jättäneet
haltuumme, että kun Rooman valtakunta hajoaa, 
nousee kymmenen kuningasta, jotka jakavat
roomalaisen maailman keskenään." 

Tähän tapaan kirjoittaa myös Augustinus teoksessaan 
Jumalan kaupunki, ja näitä ennen Ireneus. 

Kyrillos Jerusalemilainen
sanoo: "Ensimmäinen peto on assyrialaisten valtakunta. 
Toinen on meedo-persialaisten, kolmas on makedonialaisten, 
neljäs on roomalaisten valtakunta, joka
nyt on olemassa." Kuten nähdään, on käsitys siitä, 
että kymmenen kuningasta nousee Rooman suurvallan
alueelta, niin vanha että se voidaan johtaa aina
kirkkoisiin saakka. 

Eberhard 

Salisburyn piispa Eberhard lausui 1240 Ratisbonin
kokouksessa, että lopunaikojen antikristillinen valtakunta
käsittäisi Englannin, Ranskan, Espanjan, Italian, 
Itävallan ja Saksan, Kreikan, Turkin, Egyptin, 
Pohjois- Afrikan ja Sisilian. Tämä on käytännöllisesti
ottaen sama jako, jonka myöhemmät profetioiden
tutkijat ovat esittäneet. 

Matthew Henry
oli koko kristikunnan ehkä tunnetuimman Raamatun
selitysteoksen laatija. Hän arvelee, että Dan 7:ssä
esiintyvällä neljännellä eläimellä voi olla tilapäinen
tai esikuvallinen vanhatestamentillinen täyttymys
syyrialaisten valtakunnassa ja Antikristuksen vanhatestamentillisessa
esikuvassa Antiokus Epifaneksessa. 
Näin hän jatkaa: "Mutta sillä on tänään toinenkin
merkitys, mikä ennakoi roomalaista, kristinuskoa
vastustavaa sortovaltaa. Johanneksen ilmestykset, 
jotka viittaavat pääasiassa Roomaan, selostavat näitä 
Danielin näkyjä." Ilm 17. luvusta sanotaan: "Tällä pedolla
on seitsemän päätä, millä on kaksoismerkitys: 
seitsemän vuorta - Rooman seitsemän päätä, seitsemän
kuningasta - seitsemän valtiutta." 

S.P. Tregelles 

Yksi 1800-luvun eturivin teologeja oli S.P. Tregelles. 
Charles Spurgeon kirjoittaa hänestä: "Tregellesiä pidetään
yleisesti suurena auktoriteettina profeetallisissa
asioissa." 

Kirjassaan profeetta Danielista Tregelles kirjoittaa: 
"Näemme, että ne kymmenen sarvea symboloivat sitä, 
mitä tämä valtakunta tulee olemaan tiettynä ajankohtana. 
Tämä maailmanvalta, joka kerran oli yhdistyneenä
keisarilliseksi monarkiaksi, piti jaettaman
kymmeneksi valtakunnaksi. Vihje tästä oli annettu 
Nebukadnessarin kuvapatsaan kymmenen varpaan
lukumäärässä, ja juuri sama on Ilmestyskirjan symbolisissa
ja suorissa ilmoituksissa. Tämän täytyy siis
olla tilanne Rooman alueella siihen aikaan, kun toinen
kuningas, jota tässä kuvataan, nousee muiden
kuninkaiden keskeltä. Tätä kuningasta kuvaa pieni
sarvi." 

Tämän kirjoitti siis Tregelles yli sata vuotta sitten. 
M.P. Baxter 

Kuuluisassa kirjassaan 40 tulevaa ihmettä Baxter kirjoitti
vuonna 1866: "Selvä merkki tulee tapahtumaan
tämän aikakauden lopussa, kun vanhan Rooman valtakunnan
alueella sijaitsevat 22 valtiota muuttuvat
kymmeneksi yhdistyneeksi valtioksi." 

Vanhemmista skandinaavisista eksegeeteistä mainittakoon
kolme kaikkein huomattavinta, professorit 

Fjellstedt, Caspari ja Myrberg. 
P. Fjellstedt
oli ruotsalainen raamatunselittäjä, joka kirjoittaa tunnetussa
teoksessaan Dan 7:7:n yhteydessä: 'Tämän
neljännen eläimen kuvan avulla esitetään Rooman
imperiumi. Suuret rautahampaat viittaavat moniin
suuriin valloituksiin, joiden avulla tämä suurvalta
hävitti ja alisti monia maita. Kymmenen sarvea kuvaavat
kymmentä erityistä valtakuntaa, jotka lopuksi
nousevat tästä valtakunnasta." 

Ilm 17:12:a hän kommentoi näin: "Nämä kymmenen
sarvea esitetään toisen kuvan avulla: ne ovat kuvapatsaan
kymmenen varvasta Nebukadnessarin
unessa (Dan 2:41-43), ja ne kymmenen sarvea Dan 
7:7:ssä. Jo vanhoina aikoina Rooman imperiumi jaettiin
kymmeneen osaan, mutta aikojen lopulla nousee
kymmenen kuningasta samanaikaisesti sen suuren
persoonallisuuden kanssa, jota kutsutaan synnin ihmiseksi, 
ja on olevinaan Jumala." 

CP. Caspari
oli kuuluisa professori ja suurimpia teologisia lahjakkuuksia, 
joita on milloinkaan toiminut Oslon yliopistossa. 
Hän kirjoittaa kirjassaan profeetta Danielista: 
77 Neljäs eläin on rautaisen roomalaisen imperiumin
vertauskuva, suurvallan joka täynnä pohjatonta vallanhimoa, 
omistamisenhalua ja nautinnonhimoa on
kylmäverisesti tappanut ja ryöstänyt kansoja, riistänyt
niiden omaisuutta ja tuhonnut sitä, mistä ei uhmakkaassa
hävitysvimmassaan kyennyt nauttimaan. 
Ne kymmenen sarvea ovat kymmenen kuningasta ja
valtakuntaa, jotka lopuksi hajoavat, ja yhdestoista
sarvi on se kuningas ja se valtakunta, jossa maailmanhallitsija
ja maailmanvaltojen vihollisuus Jumalaa, 
hänen kansaansa ja hänen palveluaan kohtaan
saavuttaa lakipisteensä: Antikristus ja hänen valtakuntansa. 

O.E Myrberg 

Tämä ruotsalainen raamatunselittäjä kirjoittaa: "Kysyttäessä
sitä, mikä on tuo neljäs ja viimeinen maailmanvalta, 
joka seuraa kreikkalais-makedonialaista
valtakuntaa, voi vastaus siihen olla vain yhdenlainen, 
kun pidämme historian silmiemme edessä. Me
vastaamme, ettei se voi olla mikään muu kuin Rooman
maailmanvalta ja sen jatko niissä valtakunnissa
ja valtioissa, jotka seurasivat vanhan Rooman häviön
jälkeen. Mistä meidän muuten pitäisi etsiä tähän vastinetta? 
Sellaista ei taida olla." 

Tämän näkemyksen tueksi professori Myrberg ottaa 
Keilin, joka kirjoittaa seuraavasti: "Neljään kuningaskuntaan
on kirkollinen selitys sovitettuna babylonialaiseen, 
meedo-persialaiseen, makedonialaiskreikkalaiseen
ja roomalaiseen maailmanvaltaan. Tämä
tulkinta oli viime vuosisadan loppuun asti vallitseva
näkemys, sillä muutamien vanhempien tulkitsijoiden
poikkeavat käsitykset eivät olleet saavuttaneet
vastakaikua." 

Jos nyt käännymme uudemman konservatiivisen
teologisen kirjallisuuden puoleen, näemme että sama
käsitys Raamatun profetioista vallitsee myös täällä. 

Olaf Moe
on seurakuntatiedekunnan professori, joka julkaisi
vuonna 1960 kirjan Johanneksen ilmestyksestä. Tässä
hän kirjoittaa luvun 17 tulkinnasta: "Meidän täytyy
siis ymmärtää ne seitsemän vuorta seitsemänä toisiaan
seuraavina maailmanvaltoina. Mutta valtakuntaa
ei voida raamatullisen katsantokannan mukaan
erottaa hallitsijastaan ja kuninkaastaan. Kussakin valtakunnassa
on hallitsija, joka nousee toisten yläpuolelle
joko perustajana tai valtakunnan olemuksen leimallisimpana
edustajana. Johannes on varmaan ajatellut
niitä kolmea maailmanvaltaa, jotka Daniel mainitsee: 
babylonialainen, meedo-persialainen ja kreikkalais
-makedonialainen. Mutta näitä ennen on luultavasti
egyptiläinen, ensimmäinen joka sorti Jumalan
kansaa, ja assyrialainen. Nämä viisi ovat kukistuneet. 
Kuudennen, joka nyt on voimassa, täytyy silloin olla 
Rooma. Seitsemännen, joka ei vielä ole tullut, täytyy
viimeisenä vuorossa merkitä antikristillistä valtakuntaa, 
joka pysyy vain lyhyen ajan. Mutta koska se samanaikaisesti
on vain noiden seitsemän haamu, sitä
voidaan myös nimittää kahdeksanneksi. Se tulee kaiketi
olemaan mahtavimman edeltäjänsä Rooman veroinen; 
Antikristuksen valtakunnan lähin esikuva on
siinä. Aikahistoriallisen tulkinnan totuus on se, että
kahdeksas kuningas on jälleensyntynyt keisari Nero, 
joka ensimmäisenä käynnisti kristittyjen vainot. Selitys
kymmenestä sarvesta kymmenenä kuninkaana
vastaa Dan 7:24:ää. Johanneksen aikana on vielä tulevaisuutta
olla pedon kanssa samanaikaisesti, liittoutua 
Antikristuksen kanssa vasallikuninkaina, mutta
niiden valta on vain yhden hetken, toisin sanoen hyvin
lyhyen ajan. Kaiken vallan, joka niillä on, ne asettavat
pedon käyttöön, pedon joka on todellinen vallanpitäjä
ja siten hallitsee koko maailmaa." 

David Hedegärd 

Teologian tohtori David Hedegärd on kirjassaan Ilmestyskirjan
sanoma meidän ajallemme kirjoittanut seuraavasti: 
"Maailmanvaltojen luvun sanotaan olevan
seitsemän. Viisi on hajonnut, nimittäin ne valtakunnat, 
jotka olivat olemassa ennen roomalaisvaltaa, ja
yksi on vielä lisäksi, Rooman valtakunta. Toinen ei
ole vielä tullut, ja kun hän tulee, hän pitää valtaa vain
lyhyen ajan, nimittäin Antikristus. Antikristillinen
valtakunta on todellisuudessa Rooman imperiumin
jatke." 

L.J. Pedersen
on professori ja raamattuseminaarin johtaja USAissa, 
ja hän kirjoittaa kirjassaan Näkyjä Patmokselta: "Katso
tarkemmin sitä suurta valtaa, joka naisella on. Johannes
näki hänen istuvan helakanpunaisen pedon päällä, 
joka oli täynnä herjaavia nimiä ja jolla oli seitsemän
päätä ja kymmenen sarvea. Hän ohjailee petoa, 
samaa jota kuvataan luvussa 13. Nainen ohjaa ja tuomitsee
roomalaista valtakuntaa, joka on jälleenrakennettu 
Antikristuksen alaisuudessa. Hän hallitsee yhdessä
maan kymmenen kuninkaan kanssa, jotka
myös mainitaan tässä. Luvussa 13 esitetään hallinnon
poliittinen puoli, tässä sen hengellinen. Jälkimmäistä
portto kontrolloi." 

J.A. Seiss 

Tunnettu luterilainen teologi, tohtori J.A. Seiss, joka
on kirjoittanut Ilmestyskirjan standardiselityksen, sanoo 
Ilm 17:n tulkinnassaan: "Meillä on myös selkeä
selitys siihen vaikeuteen, jonka monet ovat huomanneet
siinä, ettei Rooman suurvaltaa enää nähtävästi
ole olemassa. Sana sanoo, että se on ollut, eikä sitä
enää ole, mutta se tulee vielä nousemaan. Jos siis neljäs
valtakunta on peto, on täten määrätty, että edellinen
on ollut Rooman maailmanvalta, joka kuitenkin
vielä tänään jatkaa olemassaoloaan salatulla tavalla. 
Se oli eikä ole enää, huolimatta siitä, että se yhä on. 
Roomalaisvallan idea on jäljellä. Rooman supervalta
ei ole näkyvä valtakunta, mutta sen henki jatkaa olemassaoloaan, 
ja pian valtakunta nousee kuolleista, 
joskin jossain muussa muodossa, nimittäin kymmenvaltioliittona, 
jossa rauta ja savi sekoitetaan keskenään. 
Rooman imperiumi on ollut valekuolleena yli
tuhat vuotta, mutta nyt nähdään selviä merkkejä siitä, 
että se alkaa herätä. Tämä jättiläiskuvapatsas on
hitaasti nousemassa ylös." 

Oswald Smith
joka on maailmankuulu lähetysmies ja kirjailija, kirjoittaa
kirjassaan Antikristuksesta: "Seuraava suuri
maailmanhistorian tapahtuma on Rooman imperiumin
elpyminen. Raamattu on aivan selkeä tässä asiassa. 
Rooman jälleenrakentaa kymmenen valtiota, ei
enempää eikä vähempää. Ne tekevät liiton keskenään, 
ja ne tunnetaan Rooman supervaltana sen perusteella, 
että Rooma tulee olemaan keskus, pääkaupunki. 
Ja juuri Roomasta keisari tulee hallitsemaan. 
Ilmestyskirjan luku 13 kuvailee yksityiskohtaisesti
tuota valtakuntaa, sen keisaria ja Antikristusta." 

Oskar Haglund 

Tämä Biblisk Tidskriftin monivuotinen julkaisija kirjoittaa
kirjassaan maailman lopputapahtumista: "Danielin
toisen luvun mukaan neljäs valtakunta eli roomalaisvalta
vastaa viimeisessä vaiheessaan kuvapatsaan
kymmentä varvasta, ja seitsemännessä luvussa
sanotaan, että neljännellä eläimellä on kymmenen
sarvea, kuningasta. Tämä valtakunta on pystyssä 
Herran toisen tulemuksen aikoina. Hyvin merkittävä
tosiasia on, ettei Rooman suurvallan ajatus ole koskaan
kuollut. Ilmestyskirjassa pedosta sanotaan seuraavaa: 
Teto, jonka näit, on ollut, mutta nyt sitä ei ole. 
Se tulee vielä nousemaan syvyydestä, mutta lopulta
se joutuu tuhon omaksi/ Vain neljä maailmanvaltaa, 
tai paremmin sanottuna yleismaailmallista valtaa ilman
kilpailijoita, on ollut olemassa. Eivät hunnit eivätkä
muut kansanheimot ole onnistuneet perustamaan
sellaista. Mutta roomalaisvalta nousee pian
kuolleista, ei kuitenkaan aikaisemmassa muodossaan, 
vaan kymmenen valtion liittona. Tämä on erinomaisen
tärkeä seikka, sillä 'noiden kuninkaiden aikana 
(nim. kymmenvaltioliiton päivinä) on taivaan 
Jumala pystyttävä valtakunnan, joka ei ikinä tuhoudu
'." 

Paul Madsen
on tanskalaisen Kristillisen Yhteisön johtaja, ja hän
kirjoittaa Herredömmef-kirjassaan: "Kymmenen sarvea 
Dan 7:ssä vastaavat kymmentä varvasta Nebukadnessarin
kuvapatsaassa, varpaita jotka olivat
puoliksi rautaa ja puoliksi savea, toisin sanoen kymmenen
valtion liittoa, mahdollisesti vanhan roomalaisvallan
rajojen sisäpuolella, vallan joka nousee lopun
aikoina. Yhdestoista sarvi, mikä vastaa sitä Nebukadnessarin
unessa? 

Sillä ei ole vastinetta Nebukadnessarin unessa. Yhdestoista
sarvi on nimittäin Antikristus, kaiken jumalanpilkan
ja jumalanvastaisuuden keskittymä, maallisten
suurvaltojen kehityksen huipentuma, maailmanvaltojen
mahdin lopputulos. Mutta häntä ei maailma
näe. Siksi hän ei esiinny Nebukadnessarin unessa. 
Vain Jumalan kansa kykenee näkemään, että maailmanvaltojen
kauneimmasta kukasta tulee Antikristus, 
kaiken pahan tiivistymä. Siksi hän on vain Danielin
näyssä." 

Erling Ström
kirjoittaa kirjassaan Israelin paluu ja Jeesuksen takaisintulo: 
"Kuningas Nebukadnessar sai nähdä neljä maailmanvaltaa: 
babylonialaisen, meedo-persialaisen, 
kreikkalaisen ja roomalaisen. Näistä viimeinen tulee
varmasti nousemaan uudelleen liittyneenä Antikristukseen, 
joka on suuri kuvapatsas. Se oli valtava kuvapatsas, 
ja sen loisto oli ylenpalttisen suuri. Mutta
kun Daniel sai profeetallisessa näyssään nähdä samat
suurvallat, niin siinä oli neljä suurta eläintä, ja neljäs
oli pelottava, hirvittävä ja suunnattoman voimakas. 
Sillä oli suuret hampaat, ja se söi ja ruhjoi kaiken ja
tallasi tähteet jalkoihinsa. Ihmisiä pettää sen näennäisesti
suuri loisto ja mahtavuus, joka peittää Antikristuksen
petomaisuuden. Mutta hän on siis sen hedelmä, 
että ihmissuku on saavuttanut syntiensä täyden
määrän." 

Olemme tässä tehneet yhteenvedon siitä, mitä profeetallisella
kirjallisuudella on sanottavaa Rooman
imperiumin "jälleenrakentamisesta" . Kirkkoisien
ajoista meidän päiviimme asti on väitetty: Antikristus
ilmestyy Rooman valtakunnasta, ja tämä valtakunta
on olemassa Kristuksen paluuseen asti. 

Liite: 

Suomalaisia kommentteja EU-keskusteluun 
Kai Antturi, saarnaaja 

Siitä lähtien kun Martti Luther sanoi paavia antikristukseksi
ja perkeleeksi (joka lausuma on edelleen
ev.lut.kirkon tunnustuskirjoissa), protestantit ovat
suhtautuneet kaikkeen siihen, missä Rooma on mukana, 
tietyin varauksin. Pelätään, että jos paavi saa
johtavan henkisen aseman Euroopan kehityksessä, 
me olemme vaarassa sekä henkisesti että taloudellisesti. 

Kun ev.lut. arkkipiispa John Vikström kutsui paavin
puhumaan Turun tuomiokirkkoon, hän mitätöi
virallisesti oman kirkkonsa yhden tunnustuskirjan. 
Siksi Jouko Tyyri sanoi (Iltalehti 27.1.1990), että on
myöhäistä enää puhua siitä, liitytäänkö EY:hyn vai ei, 
arkkipiispa teki sen jo, " paavihan siunasi jo Suomineidon 
Eurooppaan". 

Onko EU sitten Ilmestyskirjassa mainittu peto? 

1. EU:n alue ei ole sama alue kuin muinainen Rooma
eli Danielin kirjan neljäs peto. 

2. Raamatun profetioiden keskus on Israel. Sieltä
katsoen Ilmestyskirjan peto voi olla yhtä hyvin islamilainen
kuin roomalainen. Petoja on ollut jo monta. 
Saksa oli peto, samoin Neuvostoliitto. Petoa on
vastustettava silloin, kun se on pentu. Antikristuksiakin
on ollut ja tulee olemaan monta. 

3. Peto voi olla myös jotain muuta kuin valtio tai
valtioliittymä. Esim. se systeemi, jonka Rooman klubi
suunnitteli 1970-luvulla maailman kontrolloimiseksi
tietokoneiden ja 666-järjestelmän avulla. 

4. Jumalan suunnitelmana on kansainvälisyys. Hänen
tarkoituksenaan Israelin kohdalla oli tehdä siitä
kaikkien maailman kansojen pappisvaltakunta, siis
maailmaa palveleva yhteisö. Mutta Israel ei täyttänyt
tehtäväänsä. Siksi koko suunnitelma purettiin. Jumala
valitsi Kristuksessa itselleen uuden "omaisuuskansan, 
kuninkaallisen papiston ja pyhän heimon", nimittäin
seurakunnan. Erottava väliseinä pakanoitten
ja juutalaisten väliltä kaadettiin. Sijaan tuli kansainvälisyys, 
kaikkien kansojen veljeys ja tasa-arvoisuus. 
Siksi kristittyjen tehtävänä on edistää kansainvälisyyttä. 

5. Kristittyjen on osattava oikein tulkita Raamattua. 
Oikean tulkinnan lähtökohtana tulee olla Uuden testamentin
ilmoittama peloton Jumalan valtakunta, joka
on maailman laajuinen ja jota hallitsee armo ja anteeksiantamus. 

Toimi Kankaanniemi, ministeri 

Euroopan unionista kehittyy valtioliitto ja lopulta liittovaltio. 
Vielä 1990-luvun puolivälissä voidaan 
EU:hun kuuluvia maita pitää itsenäisinä valtioina, 
mutta vuoden 2000 vaiheilla ne eivät ole itsenäisiä. 
Yhteinen uiko- ja turvallisuuspolitiikka, mahdollisesti
yhteinen puolustus sekä yhteinen raha ja keskuspankki
merkitsevät itsenäisyyden menetystä. Kun lisäksi
yhä useammat asiat siirtyvät päätettäviksi keskitetysti
epädemokraattisessa unionissa kaukana
kansasta, kevenee itsenäisyys yhä enemmän. 

Euroopan unioniin kuuluvilla mailla on erilaiset
kielet, kulttuurit, historialliset taustat ja uskonnot. 
Tästä johtuen pitkälle menevä poliittinen yhdentyminen
johtaa kasvaviin ongelmiin. Tämä ei ole Euroopan
kansojen etu. 

Suomen taloudelliset edut ovat turvatut Euroopan
talousaluesopimuksella. Tämä kansainvälinen irtisanottavissakin
oleva ETA-sopimus ei sido Suomea
poliittisesti, vaan mahdollistaa puolueettomuuspolitiikan
harjoittamisen. EU-jäsenyys johtaisi myös askel
askeleelta kohti sotilasliittoa. Euroopan turvallisuus
tulee rakentaa ETYKin pohjalta yhteistyön hengessä, 
ei sotilasliittoa ja sotilaallista varustautumista
kasvattamalla. 

EU-jäsenyys vaarantaisi työehtosopimusjärjestelmämme. 
Sosiaaliturva heikkenisi, kun rajojen avautuessa
verotusta ja sosiaaliturvan rahoitusta olisi
alennettava kylmien markkinavoimien ehdoin. EUjäsenyys
olisi kallis ratkaisu, joka johtaisi mm. elintarviketalouden
alasajoon ja pysyvään korkeaan työttömyysasteeseen. 
EU uhkaisi lisätä eriarvoisuutta ja
itsekkyyttä. 

Paras ratkaisu olisi se, että Suomi, Ruotsi ja Norja
jäisivät EU:n ulkopuolelle ja säilyttäisivät itsenäisyytensä, 
mutta samalla lisäisivät yhteistyötään kansainvälisessä
kaupassa, ympäristö- ja kehitysyhteistyökysymyksissä
sekä rauhan edistämisessä mm. sotilaallista
varustautumista keventämällä. Uusien muurien
rakentamisesta tulee luopua. Niiden sijasta tulee
rakentaa uusia portteja. Siis "ei" EU:lle, mutta "kyllä" 
kansainvälisyydelle! 

Terho Jaatinen, toimitusjohtaja 

Antaessaan toisen tulemuksensa merkkejä Jeesus 
Kristus ei mainitse niiden joukossa EU-tyyppisiä ilmiöitä. 
Sen sijaan hän ja Raamattu toisaallakin ennustaa 
Antikristuksen saavan vallan maailmassa. 
Paavali kirjoittaa tessalonikalaisille: "Vääryyden salainen
vaikutus on jo olemassa. Sen, joka sitä on vielä
pidättämässä, on vain ensin poistuttava tieltä; silloin
ilmestyy tuo vääryyden ihminen" (2 Tess 2:7,8). 

Vaikka meidän on valvottava ja tarkkailtava kaikkia
merkittäviä tapahtumia, niin henkilökohtaisesti
en usko Antikristuksen tulevan EU:n kautta. Kuten
tunnettua, Euroopan kristillisyydessä on paljon toivomisen
varaa, mutta maailmanlaajuisesti ajatellen
maanosamme edustaa kuitenkin pääasiassa kristillistä
arvomaailmaa. 

Yhdysvallat on suunnilleen yhtä suuri ja vielä
useamman osavaltion yhteenliittymä kuin EU. Yhdysvaltain
presidentillä on suuri taloudellinen ja sotilaallinen
valta, mutta silti hänen ei odoteta olevan 
Antikristus. 

EU:ta ei pidä mielestäni hengellistää ja vielä vähemmän
saatanallistaa. Meillä on vastuu toinen toisistamme. 
Oikea vartija kykenee erottamaan pahan
hyvästä eikä ryhdy soittamaan varoitustorvea väärään
aikaan. Sehän johtaisi myöhemmin päinvastaiseen
lopputulokseen. 

Uskon EU:lla olevan positiivinen vaikutus Suomen
tulevaisuudelle johtuen mm. siitä, että sen neljä pääpyrkimystä
ovat: 

1. 
EU:n perustavoite on pyrkiä säilyttämään rauha Euroopassa. 
Juuri nyt Eurooppa on vapaampi itä/länsi - 
asetelmasta kuin aiemmin. Tärkeä kysymys meidän
suomalaisten kannalta on, tuleeko tämä jatkumaan
kauankin. Me emme välttämättä pysty estämään kylmien
tuulien puhaltamista kansojen yli, mutta tehtävämme
on pyrkiä suojaamaan maamme pahimmilta
pakkastuulilta. 

2. 
EU pyrkii säilyttämään ja vahvistamaan vapauden ja
demokratian ihanteita Euroopassa. Tämä merkitsee mm. 
sitä, että suomalainen työvoima, yrittäjät, opiskelijat, 
eläkeläiset, tavarat ja palvelut kuten TV-lähetykset, 
tietoliikenne ja kuljetukset voivat liikkua vapaasti 
EU.n alueella. Suomen kannalta on vaikea nähdä tässä
muuta kuin myönteistä. Esim. Pohjoismaista tapahtuva
teltantekijä-lähetystyö helpottuu huomattavasti. 

3. 
EU:n pyrkimys on vahvistamalla taloutta parantaa
kansalaisten hyvinvointia. Koko yhteiskunnan ja jokaisen
kansalaisen aineellinen hyvinvointi perustuu
vahvaan talouteen. Suomen teollisuudella on erinomaista
osaamista ja hyvät tuotteet, mutta vain kapealla
sektorilla. Tästä johtuu, että nimenomaan Suomen
tyyppisen pienteollisuusmaan talous vahvistuu
voimakkaasti avautuneiden suurmarkkinoiden myötä. 
Teollisuutemme johtohenkilöiden keskuudessa
tästä vallitsee suuri yksimielisyys. Tämä ei voi olla
vaikuttamatta positiivisesti myös työllisyyteen. 

4. 
Kansalaisten näkökulmasta katsottuna EU pyrkii: 

A) 
Yksilön turvallisuuden lisäämiseen. Esim. tehokkaampi
huumeiden ja terrorismin vastustaminen tulee mahdolliseksi. 

B) 
Ympäristön parantamiseen. Esimerkiksi
ilmansaasteista suurin osa tulee maahamme Suomen
ulkopuolelta. Niinpä parempaan ilmanpuhtauteen
pääsemisen edellytyksenä ovat yleiseurooppalaiset
päästönormit. 

C) 
Edistämään kuluttajan etua. Kuluttajan
edun ajamiseksi EU on tehnyt runsaasti direktiivejä, 
joiden valvonta alkaa myös EU-Suomessa. 

Sekä presidentti Koivisto että tasavallan presidentti 
Ahtisaari ovat ilmaisseet kantanaan, että Suomi takaa
turvallisuutensa parhaiten EU:n jäsenenä. Kaikkein
merkittävintä tässä eivät ole taloudelliset edellytykset, 
vaan se että Suomelle vihdoin avautuu mahdollisuus
kuulua avoimesti muiden länsimaisten demokratioiden
yhteyteen. Tähän asti Suomen poliittinen ja
taloudellinen viiteryhmä on ollut entisen Neuvostoliiton
osavaltiot ja satelliitit. EU:n ulkopuolelle jääminen
jättäisi Suomen poliittiseen ja taloudelliseen paitsioon
sekä Venäjän arvaamattoman tulevaisuuden
armoille. Itse toivon, että isänmaalleni ei kävisi näin
kurjasti. Uskonkin mieluummin, että Suomi tulee yhteistyössä 
EU:n kanssa kehittämään länsieurooppalaiseen
suuntaan nimenomaan talouttaan ja uiko- ja
turvallisuuspolitiikkaansa. Täten Suomi vahvistaa
imagoaan länsimaisena ja nykyaikaisena hyvinvointivaltiona. 

Hieman hengellistäen voisimme myös ajatella, että 
EU-tyyppisessä demokraattisessa yhteistyössä kansat
oppivat puhaltamaan yhteen hiileen samantapaisesti
kuin ne tulevat myöhemmin tekemään tuhatvuotisessa
valtakunnassa Herramme Jeesuksen Kristuksen
johdolla. 

V 

Liittyäkö Euroopan unioniin vai ei? Kysymys on itsenäisyytemme
ajan suurimpia ja vaikeimpia ratkaisuja. 
Näkökohtia puolesta ja vastaan on lukemattomia, 
ja tietotulvasta on vaikea erottaa olennainen
epäolennaisesta. 

Norjalainen kirjailija Thoralf Gilbrant valaisee kirjassaan 
EU-kysymystä sekä poliittisesta että Raamatun
profetioiden näkökulmasta. Ovatko profeetat todella
sanoneet jotain Euroopan unionista? Ja kuka
tai ketkä pitävät todellista valtaa Elhssa? 
Kirjassa on myös sitaatteja monilta teologeilta ym. 
kristillisiltä vaikuttajilta, joukossa kolme suomalaista. 

